
PÁZMÁNY  PÉTER. 


I. 


A  magyar  történet  jelentékeny  alakjai  közül 
Pázmány  Péter  bizonyára  azon  kevesek  egyike, 
a  kiknek  nem  csak  sorsát,  hanem  eszmemenetet, 
szándékait  is  a  leghitelesebben  s  legrészleteseb- 
ben ismerjük.  Voltaire  óta  gyakran  emlitik,  hogy 
a  történet  közös  megállapodással  elfogadott  mese  ; 
ott  azonban,  a  hol  valakit  munkáiból,  leveleiből, 
bizalmas  jegyzékeiből,  hivatalos  jelentéseiből  ítél- 
hetünk meg,  a  hol  úgy  szólván  napról-napra  kisér- 
hetjük tartózkodását,  tevékenységét,  a  hol  az 
adatok  oly  bőségével  rendelkezünk,  hogy  gondo- 
latait bármely  eshetőségre  nézve  sejthetjük,  úgy- 
szólván magatartását  előre  következtethetjük,  s 
azt  tapasztaljuk,  hogy  életviszontagságai  tényleg 
ez  okoskodásainknak  megfelelők,  ott,  legalább 
ama  kisebbmérvü  történet,  a  melyet  az  életrajz 
képvisel,  majd  csaknem  a  természettani  észlele- 


tek  és  elméletek  biztos  igazságára  emelhet  igényt. 
S  épen  e  szerencsés  helyzetben  vagyunk  Páz- 
mány tekintetében.  Nagyszámú  müvei  fenmarad- 
tak  s  megjelenésök  óta  mindig  olvasókra  találtak; 
levelezése  túlnyomó  részben  összegyűjtetett  s 
közrebocsáttatott;  életpályájának  adatait  nagy 
szorgalommal  kifürkészték,  s  Fraknói  Vilmos 
két  művében,  a  melyet  Pázmányról  írt,  teljesen 
kimer ítöleg  felhasználta  a  bö  anyagot,  a  melynek 
gyűjtéséhez  és  tisztázásához  maga  nem  a  leg- 
kisebb mértékben  járult  hozzá.  Ez  alapokon 
talán  lehetséges,  részrehajlatlan  képét  festeni, 
jelleméről  ítéletet  mondani.  Igaz  ugyan,  hogy 
ennek  is  meg  van  a  hátránya ;  a  mióta  Ranke  a 
pápák  történetében  és  Macaulay  az  e  műről  irt 
híres  tanulmányában  a  tisztán  átlátszó,  minden 
tekintetben  pártatlan  történetírásnak  és  ítélet- 
mondásnak példáját  nyújtották,  tanulságot  szol- 
gáltattak arra  is,  hogy  ebben  minő  veszély  rejlik, 
mert  azóta  folytonosan  hamisan  idézve  oly  téte- 
lek megerősítésére  szoktak  fölhasználtatni,  a 
melyek  lehetőleg  távol  állottak  czélzataiktól ;  de 
végre  is  korunk  szempontjai  eléggé  eltérők  azok- 
tól, a  melyek  a  XVII.  század  első  felében  Európa- 
szerte  túluralgók  voltak,  hogy  az  akkori  szerep- 
lők szenvedélyeitől  menten  maradhassunk,  s 
másrészt  még  sem  oly  nagy  a  bennünket  azoktól 
elválasztó  ür,  hogy  ne  méltányolhassuk  azon 
érzelmeket,  a  melyekből  szereplésökben  ki- 
indultak. 


A  magyar  történet,  do  kivált  valamely  naj^y 
magyar  államférfi  életrajza  megírásának  egyik 
fönebézsége  épen  abban  rejlik,  hogy  a  bazai  és 
az  európai  szempontok,  a  melyekből  politikája 
megbírálható,  foljton  egymás  mellett  s  egymást 
kiegészítőlég  veendők  tekintetbe.  Söt,  a  mi  több, 
az  államférfiúi  nagyságnak  a  magyar  történetben 
legbiztosabb  mértékét  mindig  leginkább  az  szol- 
gáltatja, mennyiben  volt  az  illető  képes,  kora 
magyar  és  egyúttal  európai  követelményeinek  is 
eleget  tenni.  A  nemzet  eseményeinek  régibb  kor- 
szakaiban találkozunk  számos  alakkal  —  mint, 
hogy  például  csak  a  legnagyobbakat  említsük, 
Hunyadi  Jánossal  és  Verbőczy  vei  —  a  kik  a  nem- 
zet lelkét  átérezték,  pályájokban  sugallatainak 
kifejezést  adtak,  de  a  kik  az  európai  politika 
szempontjából  mint  puszta  hadvezérek  vagy  joíJíá- 
szok,  nem  pedig,  mint  a  távol  jövő  alakulatail)a 
belátással  bírók,  s  a  népek  állandó  viszonyait 
biztos  kézzel  kijelölők  szerepelnek.  Az  újabb  idők 
viszontagságai  ismét  több  hiú  kísérletet  mutat- 
nak arra,  hogy  birodalmi  és  európai  föladatok 
megoldására  vélték  magokat  hivatva  egyesek,  a 
kik  elfeledték,  hogy  azokra  csak  oly  férfiú  vállal- 
kozhatik,  a  kinek  biztos  alapot  nyújt  a  nemzet 
készséges  hozzájárulása;  ellenben  mindig  kevés 
volt  Magyarország  vezérei  közt  az  olyan,  a  ki 
meg  tudta  nemzete  bizalmát  nyerni,  s  tekintetbe 
tudta  egyszersmind  venni  a  külföldi  körülménye- 
ket,  nem    csak   közvetlen    hatásukban    a   honi 


ügyekre,  hanem  azon  szélesebb  körben  is,  a  mely- 
ben az  európai  polgárosodás  magasabb  érdekeire 
és  czéljaira  közreműködnek.  Hogy  pedig  hazánk- 
ban ritkább  az  ily  valódi  államférfiú  példája,  mint 
más  nemzet  körében,  hogy  a  mi  történetírásunk 
nehezebben  alkalmazza  e  mértéket,  mint  a  nyu- 
gati, s  ezért  is  a  nagy  újkori  nemzetek  írói  sze- 
mében többnyire  némi  provinczialis  színezettel 
bir,  az  nem  a  magyar  tehetségek  gyérebb  vagy 
gyöngébb  voltából,  sem  véletlen  balsorsból,  még 
kevésÍ3bé  az  elismeréstől  idegen  gonosz  akarat- 
ból, hanem  egyszerűen  hazánk  helyzete  nehéz- 
ségeiből magyarázható.  Közhelylyé  vált,  hogy  a 
magyar  nemzet  későbben  lépett  a  polgárosúlt 
népek  sorába,  mint  az  oroszon  kívül,  bármely 
más  Európában,  s  hogy  több  csapásnak  volt 
keletről  kitéve,  a  mely  újra  meg  újra  vissza- 
vetette. Ennek  ellenére  azonban  a  nyugati  esz- 
mék, érdekek  és  czélok  szellője  Szent  István  óta 
soha  sem  szűnt  meg  Magyarország  légkörét  által- 
járni, a  nemzet  mindig  készséggel  ápolta,  saját- 
jának tekintette  az  azoknak  megfelelő  törekvése- 
ket, érvényesítésökre  pedig  nem  volt  meg  azon 
szervezete,  nem  azon  eszközei,  mint  a  minők 
megvoltak  a  nyugat  népeinél ;  hiszen  társadal- 
mában, intézményeiben,  jogéletében  eleinte  több, 
később  folyvást  kevesebb,  de  mégis  századnyi 
különbség  választotta  el  Francziaország,  Anglia, 
sőt  még  a  német  birodalom  viszonyaitól  is; 
vágyaiban  és  törekvéseiben    karöltve    haladt    a 


legelsőkkel ;  fölhasználható  segédforrásaiban  szel- 
lemi, gazdasági  és  anyagi  fegyvereiben  messze 
elmaradt  mögöttök.  Ez  aránytalanság  a  tudatos 
czélok  és  a  rendelkezésre  álló  erők  közt,  e  kor- 
szakos különbség  a  kedvezőtlen  külső  körülmé- 
nyek és  szegényes  eszközök  és  a  késztető  eszmék 
és  serkentő  vágyak  színvonala  közt,  képezik  a 
magyar  történet  nagy  rejtélyeinek  kulcsát,  s 
nyújtják  e  mellett  a  sors  tragikuma  azon  látsza- 
tának magyarázatát,  a  mely  összes  nemzeti  ha- 
gyományaink fölött  elvonul.  Ebben  rejlik  egy- 
szersmind a  magyar  politikai  pálya  nehézsége  ; 
hogy  a  külföldre  hatást  gyakoroljon  s  ne  csak 
szenvedőleg  legyen  kénytelen  az  idegen  befolyást 
eltűrni,  a  magyar  államférfinak  mindig  itthon 
kell  előbb  átható  reformot  eszközölnie.  Mátyás 
király,  midőn  párhuzamosan  a  burgundi  háznak 
Francziaország  uralmára  versengő  igyekezeteivel 
a  császárságot  kereste,  hogy  a  nyugat  erejét  kele- 
ten összepontosítsa  s  a  török  ellen  fordíthassa, 
kénytelen  volt,  a  XV.  század  e  legnagyobb  föl- 
adatát a  XIV.  század  erejének  megfelelő  szerve- 
zettel megkísérelni,  s  nem  csoda,  hogy  minden 
lángesze  mellett  a  nyugat  győzött  itt,  valamint 
győzött  Francziaországban  a  burgundi  berezegek 
fölött ;  Bethlen  Gábor  a  XVII.  század  bonyodal- 
mai között  a  XV.  század  eszközeivel  volt  kény- 
telen megelégedni;  a  nemzet  a  XVIII.  század 
végén  oly  intézményekkel  rendelkezett,  mint  a 
minők  más,  szerencsésebb  országoknak  a  XVII. 


folyamán  voltak  birtokában;  sőt  ma  is,  midőn 
a  XIX.  század  második  felének  teendőivel  meg- 
birkózunk, ezt  oly  társadalommal  és  alkotmány- 
nyal kísértjük  meg,  mint  a  minőkkel  a  nyugat 
ötven  esztendővel  ezelőtt  élhetett.  A  magyar 
államférfi  e  szerint  mindig  két  korszakban  mű- 
ködik egyszerre;  a  sajátjáéban  és,  hogy  úgy 
mondjuk,  utódaiéban,  vagy  inkább  megfordítva, 
az  európai  áramlat  jelenében,  s  egyúttal  múltjá- 
ban, a  mely  azt  előidézte,  de  a  mely  neki  itthon 
szintén  jelene. 

Ha  ez  elvet  mindig  szem  előtt  tartjuk,  a  ma- 
gyar történet  megvilágításánál  számos  esemény 
talán  helyesebb  arányokban  fog  felderülni.  Hogy 
mindjárt  tárgyunkra  térjünk,  a  XVII.  század  első 
felének  küzdelmei  külsőleg  egyidejűek  s  össze- 
fonvák  a  harminczéves  háború  eseményeivel, 
magokban  azonban  ezekétől  egészen  különböző 
jellegűek.  Sokkal  inkább  hasonlítanak  a  har- 
czokhoz,  a  melyek  a  birodalomban  V.  Károly 
császár  idejében  folytak,  a  viszontagságokhoz,  a 
melyek  a  schmalkaldi  háborút  kísérték  s  követ- 
ték. A  harminczéves  háború  korának  megfelelő 
időszakot  ellenben  nálunk  a  kurucz  harczok  s  a 
Rákóczi -féle  küzdelem  évtizedjei  képviselik,  a 
mikor  ugyanazon  elkeseredést,  ugyanazon  vak 
düh  kitöréseit,  a  vallási  és  polgári  szabadság 
ugyanazon  tervszerű,  erőszakos  elnyomását  szem- 
léljük itthon,  mint  a  minőnek  szintere  volt  fél- 
századdal    előbb    Csehország    és    Németország. 


A  különbség  csak  az,  hogy  míg  a  harminczéves 
háborúban,  a  nagymérvű  és  ismételt  külügyi 
beavatkozások  és  szövetségek  ellenére,  söt  rész- 
ben talán  azok  következéseképen,  a  népek  önálló- 
sága és  szabadsága  teljesen  elveszett,  a  segély- 
telén,  magára  hagyatott,  gyöngének  látszó  Magyar- 
ország, a  melynek  legyőzői  a  török  igától  való 
fölszabadítás  s  némileg  a  hódítás  jogára  is  hivat- 
kozhattak, mégis  képes  volt,  részben  a  fegyveres 
ellentállás  makacsságával,  részben  a  hagyomá- 
nyosjoghoz való  ragaszkodás  szívósságával,  rész- 
ben a  külkörülmények  diplomatikus  fölhasz- 
nálásával alkotmányát  megőrizni,  szabadságát 
biztosítani ;  túlnyomólag  tehát  épen  azon  eszkö- 
zök segélyével,  a  melyeket  a  XVII.  század  első 
felének  nagy  férüai  élesítettek  ki,  s  a  melyekkel, 
hogy  a  nemzet  szerencsésen  bánni  megtanult, 
első  sorban  az  ő  érdemök. 


II. 

Hazánkban  a  XVII.  század  azon  évtizedeit, 
a  melyek  a  bécsi  békétől  a  linczi  békekötésig 
lefolytak,  ellentétben  az  Európa  többi  színterein 
föltáruló  jelenségekkel,  nem  annyira  a  külső 
események  változatossága  vagy  meglepő  fordu- 
latai teszik  érdekesekké,  mint  egyrészt  az  a  szel- 
lem, a  mely  akkor  a  nemzet  különböző  töredékeit 

átlengte  s  még  inkább  azok  a  hatalmasan  kidom- 
borodó egyéniségek,  a  kik  e  szellemet  hol  meg- 
teremtették, hol  képviselték,  s  a  kik  nagyságának 
titka  épen  abban  áll,  hogy  nem  engedték,  min- 
den egyenetlenség  és  annyi  akadály  ellenére,  a 
nemzeti  fejlődést  rendes  kerékvágásából  kizök- 
kenni, söt  nyomot  törtek,  a  melyen  a  késöljbi  kor 
bátran  haladhatott.  Az  újkornak  ök  tulajdon- 
képen kezdeményezői  minálunk ;  sokkal  közelebb 
állanak  fölfogásunkhoz,  mint  történetünk  bár- 
mely régibb  alakjai,  de  számos  tekintetben  köze- 
lebb azoknál  is,  a  kikhez  két  nemzedékkel  utóbb 
ragaszkodott  a  magyar.  A  Hunyadiak,  Szapolyai, 
Verböczy  és  Fráter  György,  Yeráncsics,  sÖt  rész- 
ben még  a  Báthoriak  is  teljesen  letűnt  eszméket 
követnek,  a  melyek  mindenike  csak  a  renaissance 
világnézetéből  és  politikai  fölfogásából  magyaráz- 
ható ;  Thököly  ismét,  valamint  II.  Eákóczi  Ferencz 
és  egész  körük  nem  annyira  teremtő  politikai 
gondolatot  testesítenek  meg,  mint  inkább  a  jogos 
8  közvetett  hatásaiban  üdvös,  sőt  nélkülözhetet- 
len, de  magában  reménytelen  nemzeti  elkesere- 
dés érzületét;  ellenben  Bocskaytól  az  ifjabb 
Zrínyi  Miklósig  az  államférfiak  oly  sorával  talál- 
kozunk —  az  említetteken  kívül  Bethlennel,  Esz- 
terházyval.  Pázmánynyal,  I.  Eákóczi  Györgygyel 
—  a  kik,  ha  talán  nem  is  mindig  a  magyar  állam, 
hanem  mindenesetre  kivétel  nélkül  a  magyar 
nemzet  fogalmát  tisztán  fölismerték,  létföltételeit 
határozottan    kitűzték,   politikáját   biztos  kézzel 


kijelölték.  Korszakuk  lényegileg  átmeneti,  s  mint 
minden  átmenet,  többet  árul  el  a  jövő  fejlődés 
irányaiból  és  több  tényezőjét  juttatja  fölszínre, 
mint  a  mennyi  különben  a  későbbi  egyes  alaku- 
lási szakokban  kiviláglik. 

A  nemzet  általában  széttöredezettnek  tetszik 
ez  időben  vallások,  pártok,  rendek,  fejedelmek 
szerint,  sőt  részei  különböző  hatalmaknak  vetvék 
alá ;  mindenki  tartaléktalanúl  késznek  látszik, 
idegen  segélylyel  élni,  s  gyakran  zsoldos  színé- 
ben tűnik  föl ;  a  töröktől,  a  lengyeltől,  a  német- 
től, a  svédtől,  a  spanyoltól  kér  és  fogad  támo- 
gatást, nem  ritkán  pénzt,  sőt  személyes  fizetést 
is ;  az  önzéstelenség  színére  alig  akadunk ;  a 
személyes  jutalmak,  a  hatalmas  állások,  a  nagy 
családi  vagyonok  megszerzése  gyakran  a  szerep- 
lők főczéljának  tűnik  föl ;  e  mellett,  a  legelső 
helyen  állók  kivételévél,  sőt  néha  még  ezekével 
sem,  folytonos  a  pártcsere.  Az  elvhűség  fogalma 
majd  csaknem  ismeretlen,  nem  csupán  azon 
újabbkori  értelmében,  a  melyben  tulajdonképen 
az  angol  alsóház  múlt  századbeli  küzdelmeitől  s 
a  szárazföldön  a  franczia  forradalomtól  keltez- 
hető, s  a  melyben  valamely  egyes  külön  politikai 
nézet  melletti  kitartást  s  a  politikai  pártok  által 
megkülönböztetésül  elfogadott  irányokhoz  és  jel- 
szavakhoz való  ragaszkodást  jelent,  —  hiszen  ez 
alakban  alig  fért  volna  össze  a  fejedelem  iránti 
személyes  hűség  ama  fölfogásával,  a  mely  két 
századdal  ezelőtt  túlnyomó  volt,  s  a  mely  a  még 


ismeretlen  szándéknak  szolgálatát  is  föltétlenül 
megkövetelte,  —  hanem  még  azon  állandóság  is 
ritka  volt,  a  mely  csupán  a  közügyre  való  tekin- 
tettel engedi  magát  a  követett  úttól  eltéríttetni, 
s  a  magánérdek  sugallatait  kizárja;  söt,  s  ez 
teszi  néha  nehézzé  e  korra  az  indokok  kutatását, 
gyakran  épen  e  nézetek  s  fölfogások  állandósága 
rejtőzhetik  látszólagos  átpártolások  mögé,  elany- 
nyira,  hogy  a  szemlélő  alig  igazodhatik  el  az 
egyéni  előnyök  s  a  hazafias  indulatok,  az  örök- 
lött politikai  ösztönök,  bizalom  és  kétségeskedés, 
s  a  ravasz  számítások  bonyodalmai  közt.  De 
mindennek  ellenére,  sőt  szemben  a  feudális 
nemesi  érzület  féktelenségével  is,  a  mely  fölfelé 
az  ellentállás  s  a  saját  kézre  való  önálló  kalandos 
vállalkozás  szabadságát  követelte,  lefelé  hitet, 
meggyőződést,  érzületet  semmibe  sem  vett,  ha 
csak  tömeges  ellenszegülésre  nem  talált,  Magyar- 
ország állapota  nem  fajult  el  odáig,  a  hova  Len- 
gyelország jutott  egy  századdal  később ;  hiszen 
mintegy  láthatatlan  határt  vont  a  fölébredt  nem- 
zeti tudat,  a  melyen  a  ki  kívül  csapongott,  erejét 
és  befolyását  menthetetlenül  elvesztette ;  az  egy- 
ség köteléke  megmaradt  az  alkotmánynak  nem 
tényezőihez,  hanem  élö  érzetéhez  való  bizalom- 
ban, 8  azon,  akkor  egyetemes  tudatban,  hogy 
bármely  idegennek,  kivált  a  töröknek,  de  a  né- 
metnek is  osztatlan  fölénye  s  uralma  a  nemzet 
teljes  vesztét  vonná  maga  után.  Ennek  megaka- 
dályozása volt  a  főczél,  különböző  eltérő  módo- 


kon  es  tervek  szerint,  hanem  teljesen  egy  érte- 
lemmel a  kívánatos  eredmény  tekintetében.  Ez, 
a  török  iga  lerázása  a  német  járom  kikerülésé- 
vel, volt  az  egyedüli  közös  megingathatlan  liit- 
czikkely  a  magyar  politikai  életben.  Ennek  meg- 
valósítására élesztette  föl  Bethlen  Gábor  a  kornak 
és  a  körülményeknek  megfelelő  változásokkal  a 
Hunyadiak  tervét ;  a  lángeszű  működése  követ- 
keztében  erején  aránylag  fölülemelt  Erdély  körül 
Í2:)arkodott  a  magyar  elemeket  jegeczesiteni,  hogy 
a  nemzet  osztatlan  erővel  kikényszeríthesse  a 
külföld  támogatását,  s  a  töröktől  való  fölszaba- 
dítás nagy  művét  biztos  sikerrel  eszközölhesse; 
diplomatiájának  minden  tekervényes  útja,  a  török 
bizalmának  megnyerése,  a  török  szultán  és  a 
nagyvezér  jó  kedvben  tartása,  a  római  császár 
rémítgetése,  majd  édesgetése,  a  fölkelések,  a  szö- 
vetségek és  a  kalandosaknak  látszó  házassági 
tervek  mind  e  magasabb  és  soha  szem  elől  nem 
tévesztett  szándékban  lelik  magyarázatukat.  Esz- 
terházy,  ellenkezőleg,  Magyarországnak  a  császári 
ház  alatt  egyesítésétől,  esetleg  még  az  erdélyi 
fejedelemségnek  is  a  nádor  személyével  való  ösz- 
szekapcsolásától;  vagy  midőn  ez  lehetetlennek 
bizonyult,  teljesen  megbízható,  hű  szövetséges 
erdélyi  fejedelemtől  s  a  magyar  hadszervezet  szi- 
lárd alapra  való  helyezésétől  és  tökéletesítésétől 
várja  egész  életén  át  e  czél  megközelítését ;  Zrínyi 
Miklós,  midőn  e  körülmények  módosulásával  e 
tervek  így  kivihetetleneknek  látszanak,  legalább 


biztosítani  akarja,  hogy  a  török  kiűzésének  nagy 
vállalatában  a  magyar  vezérlet  és  a  magyar  csa- 
patok a  nemzetet  megillető  előkelő  részt  vegye- 
nek, s  a  diadalhoz  való  túlnyomó  hozzájárulás 
által  a  magyar  államiságot  az  idegen  fondorlatok 
és  uralmi  vágyak  ellen  biztosítsák.  Pázmány  és 
Kákóczi  ismét  köznapiasabb  és  a  lángész  cziká- 
zásától  ment,  higgadtabbnak  látszó,  óvatos  föl- 
fogással, bár  mindegyik  más-más  mellékczélzat- 
tal,  az  osztrák  ház  uralma  alatt,  s  az  azon  kívül 
álló  magyar  részek  egyensúlyának  föntartásával 
igyekeznek  elhárítani  ideig-óráig  a  szolgaság 
veszélyét,  addig,  míg  a  körülmények  változása 
majdan  —  természetesen  mindegyikök  által  más- 
képen fölfogott  —  végleges  politikának  nyithat 
tért.  S  bár  ama  magasabb  szárnyalású  tervek 
meg  nem  érlelődtek,  részint  süket  fülekre  talál- 
tak, részint  a  viszonyok  mostohasága,  alkotóik 
erejének  elégtelensége  vagy  életének  rövid  tar- 
tama miatt  siker  nélkül  maradtak  s  az  idők  ho- 
mályában csaknem  feledségbe  merültek,  és  ámbár 
inkább  a  hadvezéri  vagy  diplomatiai  ügyesség 
nyert  a  kortársak  előtt  elismerést,  mely  e  tervek 
érvényesítése  után  való  törekvés  közben  is  min- 
den koczkázatot  szerencsésen  kikerült,  s  külön- 
böző mellékes  föltételeket  biztosított,  példáiíl  az 
ország  egy  részének  fölvirágoztatását,  a  művelt- 
ség valamely  ágának  előmozdítását :  az  ellentéte- 
seknek látszó  eljárások  közös  eredményeként 
mégis  az  tűnik  ki,  hogy  míg  a  szomszéd  államo- 

kat  a  harminczéves  háború  elpusztította,  míg  ott 
az  ellenreformatióval  a  rendi  szabadságok,  söt 
néhol  a  nemzeti  érzület  végleg  kivesztek,  vagy 
legalább  századokra  elaléltak,  hazánkban  a  haza- 
fiság csorbítatlanul  megmaradt,  akár  a  császári 
ház,  akár  áz  ellenreformatió,  akár  a  protestáns 
jogok,  akár  az  erdélyi  fejedelemség,  vagy  még  a 
török  szövetség  látszólagos  szolgálatában  is, 
hogy  a  linczi  békekötés  az  országot  nagyjában 
az  életviszonyok  ugyanazon  kölcsönhatásában 
hagyta,  mint  a  minőben  a  bécsi  találta  volt, 
csakhogy  majd  minden  tényezőjében  megizmo- 
sodva és  megszilárdulva,  és  hogy  a  veszélylyel 
fenyegető  ellentétek  közt  a  magyarság  tudatának 
köteléke  a  hagyomány  és  polgárosúltság  szám- 
talan szálával  gazdagodva,  s  a  népesedésben  és 
vagyonban  új  szívóssággal  gyarapítva  megerő- 
södött. 

A  külföldi  történetírás  gyakran  fölveti  a  kér- 
dést —  a  nélkül,  hogy  kielégítőleg  megoldaná  — 
hogy  a  harminczéves  háború  valóban  vallási 
harcz  volt-e,  vagy  nem  ?  A  külszínről  ítélve, 
csakugyan  annak  látszik  kezdetében,  annak  egé- 
szen Gusztáv  Adolf  haláláig;  azontúl  e  jelleget 
mintha  fölváltaná  a  merőben  politikai.  Azonban 
elejétől  fogva  két,  söt  mondhatnók,  három  más 
áramlat  vegyült  alajDJai  és  folytatólagos  viselésé- 
nek indokai  közé,  míg  a  vallási  érdek  tagadha- 
tatlanul majdnem  mindvégig  kisérte.  E  rugók 
elseje  a  spanyol- osztrák  ház   világuralmi  törek- 

veséinek  hagyománya,  a  mely  elég  élénk  volt 
még  mindig,  hogy  mintegy  a  ehemiai  vegyülée  és 
szétbontás  erejét  gyakorolja  az  európai  politiká- 
ban. II.  Ferdinánd  császár  haláláig,  illetőleg  a 
spanyol  tekintély  szinte  egyidejű  külső  csorbu- 
lásáig egynek  és  minden  szempontból  közös  érde- 
kűnek tekintette  magát  a  két  habsburgi  dynastia, 
s  nem  szólhatni  helyesen  külön  osztrák,  külön 
spanyol,  hanem  valóban  csak  egy,  spanyol-osz- 
trák politikáról,  a  melyben  a  spanyol  udvar  né- 
zete mindig  döntő  és  irányadó  maradt.  A  császári 
korona,  czimének  fénye  daczára  csak  második 
szerepet  játszott  folyvást  a  spanyol  ág  elsőszü- 
löttségével, kimerithetetlennek  látszó  gazdagsá- 
gával és  vélt  hatalmával  szemben.  A  spanyol 
követ  volt  tulajdonképen  az  első,  a  döntő  minisz- 
ter Bécsben.  Stiriában,  Krajnában,  Csehország- 
ban, Ausztriában  az  ellenreformátió  egészen 
spanyol  zamatú  volt ;  s  még  Eómában  is  a  pápai 
politika  egyszerűen  azonosnak  vette  a  bécsi  s  a 
madridi  udvarok  érdekét.  Innen  V.  Sixtus  óta, 
de  kivált  VII.  Orbán  alatt  a  lappangó  s  közbe- 
közbe nyilttá  váló  ellentét  a  katholicismus  feje, 
a  pápa  és  két  hagyományosan  legföltétlenebb 
bajnoka,  a  császár  és  a  spanyol  király,  közt; 
innen  az  idők  folyamán  háborúvá  kitörő  ellen- 
ségeskedés a  szintén  buzgó  katholikussá  lett 
Francziaországgal,  még  akkor  is,  sőt  akkor  leg- 
inkább, midőn  bibornok  vezette  ügyeit,  s  a  mely 
csak  azon  évtizedig  látszott  szünetelni,  a  mely 

iV.  Henrik  halála  s  Richelieu  immár  kétségbe 
nem  vonható  uralma  között  fekszik,  a  midőn 
hinni  lehetett,  hogy  egy  Mcdici-nö  fölénye  Fran- 
cziaországot  másodízben  htitelenné  teszi  majd 
sajátos  érdekei  méltatásához ;  innen  Lengyel- 
ország magatartásának  rugója  az  egyik,  a  német- 
alföldi, a  velenczei  köztársaságoké,  Savoyáé,  a 
svédeké,  az  éjszaki  és  keleti  német  fejedelmeké 
a  másik  félen. 

A  második  tényezőt  az  államok  csoportosulá- 
sában a  fejedelmek  korlátlan  házi  hatalomra  való 
törekvése  képezte,  a  mely  a  vallási  indokokkal 
vegyest  tette  eleinte  kényelmetlenekké,  majd 
kiállhatatlanokká  a  rendi  jogokat  és  eredmé- 
nyezte többek  közt  azon  elvet :  cuius  regio,  eius 
et  religio,  a  mely  először  a  katholicismus  és  az 
ellenreformatió  érdekében  emelkedett  ki;  majd 
midőn  ez  elv  a  katholicismus  kizárólagos  világ- 
uralomra és  egységére  való  igényével  ellentétes- 
nek mutatkozott,  a  protestáns  fejedelmeknek  vált 
jelszavává,  úgy  az  uralmuk  körén  belül  fekvő, 
elkobzott  és  világiasított  egyházi  javak  megtar- 
tása, valamint  a  személyes  meggyöződésökkel 
ellenkező  vallási  mozgalmak  megakadályozása 
szempontjából,  valamint  végre,  mivel  a  császári 
hatalom  ellenőrzése  alóli  fölszabadulásukat  kül- 
sőleg is  jelképezni  alkalmas  volt.  E  hajlam  a 
föltétlen  fejedelmi  uralomra  nyújtja  magyaráza- 
tát azután  annak  is,  hogy  I.  Jakab  angol  király 
miért  támogatta  vejét  oly  lanyhán,  népe  köz- 

véleményének  ellenére,  ne  hogy  pénzsegély  végett 
országa  gyűléséhez  legyen  kénytelen  folyamodni, 
s  miért  kereste  oly  hévvel,  látszólag  természet- 
ellenesen, a  spanyol,  majd  a  franczia  házasságot 
fia  számára;  ebből  érthetni  meg  egyszersmind 
a  türelmetlenséget,  a  mely  a  birodalmi  igények 
ellen  kitört,  söt  a  szakadatlan  vetekedést  a  kü- 
lönben egy  félen  álló  fejedelmek  s  vezérek 
között  is. 

A  harmadik  mozzanatot,  a  melynek  szálai 
az  emiitettekéit  keresztezik,  és  a  mely  nehezeb- 
ben fölismerhető,  mivel  hatásai  különböző  leplek 
alatt  elfödvék,  bár  jelentősége  kétségtelen,  a  nem- 
zetiségnek hol  tudata,  hol  sejtelme  képezi.  Nem 
volt  ez  a  XVII.  század  elején  ismeretlen,  új  elv, 
söt  úgy  látszhatott,  hogy  már  túlhaladott  állás- 
pont, mikor  pedig  világtörténeti  fontossága  való- 
jában még  alig  kezdődött.  Négy  századja  múlt 
már,  hogy  Olaszországban  először  Dante  nyilat- 
koztatta ki  határozottan,  de  még  kapcsolatban  a 
régi  római  emlékekkel  és  a  szent  római  császár- 
ság álmaival.  Ezek  szétfoszlása  után  ismét  feled- 
ségbe  merült  az  olasz  községi  államok  virágzása 
közben,  miglen  azok  romlásával  egyidejűleg 
Machiavelli  annak  újra  szenvedélyes  kifejezést 
kölcsönzött.  Időközben  Francziaországban  érvé- 
nyesült mindinkább  XI.  Lajostól  kezdve,  majd 
Angliában,  a  hol  a  rózsák  háborúi  alatt  meg- 
fogamzott, VIII.  Henrik  alatt  hivatalosan  elis- 
mertetett, Erzsébet  alatt  tartaléktalanúl  irányt 


szabott  az  állam  politikájának.  Németországban 
a  nemzeti  eszme  fölvillant  a  reformatióval  kap- 
csolatosan, de  háttérbe  szorult,  s  szinte  veszen- 
dőbe ment  a  rögtön  bekövetkező  vallási  viszá- 
lyok, 8  a  territoriális  függetlenségre  való  törek- 
vések közt.  A  harminczéves  háború  folyamán 
döntő  befolyást  gyakorolt  a  franczia,  a  svéd  puli- 
tikára; kisebb  nemzetiség  hatilmasabb  biroda- 
lom uralma  alól  való  fölszabadulásának,  s  ön- 
állósulásának reményével  biztatta  a  vallási,  tnr- 
tományi  s  rendi  jogokért  megkezdett  harczban 
a  németalföldieket  és  cseheket;  támaszt  nyújtott 
továbbá  minden  a  spanyol  zsarnokság  elleni 
izgalomnak  és  kísérletnek  Olaszországban,  a  hol 
egyszersmind  elősegítette  a  világi  függetlenség 
utáni  vágy  és  a  nepotismus  rendszerének  követel- 
ményei által  az  önálló  i)ápai  állam  létesítésére 
irányzott  törekvéseket  is,  kapcsolatosan  az  Olasz- 
országban rég  túlhatalomra  vergődött  guelf  egy- 
ház-uralmi iránylatokkal.  Németországban  szin- 
tén gyűlöletessé  tette  az  osztrák  ház  császári 
hatalmát,  a  melyre  nézve,  hogy  nemzeti  lehes- 
sen, minden  remény  rég  letűnt,  és  bizonyos  esz- 
ményi szentesítéssel  látta  el  néhány  kisebb  feje- 
delem különben  önző  és  sóvár  igyekezeteit,  némi 
dicsfénynyel  árasztotta  el  egyes  vezérek  sejtett, 
bár  meg  nem  valósított  terveit.  A  háború  folya- 
mán nyomatéka  mindinkább  gyöngült  Európa 
közópvidékein,  s  annak  bevégeztével  csak  a  nyu- 
gati államokban  lobbant  föl  új,  többé  ki  nem 


alvó  lánggal,  míg  Német-  és  Olaszországban  csu- 
pán a  tudomány  és  az  irodalom  őrizték  meg  a 
későbbi  kor  számára. 

E  különböző  s  nehezen  összeillő  eszmék  a 
legtarkább  változatosságban  szövődtek  egymásba 
a  nagy  európai  forrongás  viszontagságos  jelene- 
tei közben.  Csak  Spanyolországban  maradtak 
állandóan  összeköttetésben,  bármely  pillanatnyi 
kétely  vagy  habozás  nélkül,  a  katholicismushoz 
való  ragaszkodás,  az  ellenreformatió  szolgálata, 
a  királyi  absolutismus,  a  világuralom  érvényesí- 
tésének megkísérlése,  a  nemzeti  érzület  és  büsz- 
keség. Az  osztrák  ház  11.  Kudolf  trónra  léptétől 
fogva  a  spanyol  politikát  követte  s  másolta,  de 
nem  voltak  gyökerei  bárminő  nemzeti  életben; 
az  ellenreformatió  kétszeresen  utálatosnak  lát- 
szott a  túlnyomólag  protestáns  alattvalókkal, 
kivált  nemességgel  szemben,  s  így  lassabban, 
óvatosabban  eszközöltetett  egészen  a  XVII.  szá- 
zad elején  kitört  nagy  válságig.  Francziaország- 
ban  szintén  együtt,  egymás  mellett  izmosodtak 
meg  a  föntebb  kifejtett  érdekek,  de  a  császári  ház 
mindennemű  igényeinek  kikerülhetetlen  vissza- 
utasításával és  azon  további  lényeges  különbség- 
gel, hogy  itt  az  ellenreformatió  csak  eszköz  volt 
a  nemzeti  egységre,  ennélfogva  a  királyi  hatalom 
által  csupán  ennek  igényei  mérvében  eröszakol- 
tatott,  s  ezért  a  XYII.  század  első  felében  soha 
nem  válhatott  a  külpolitika  irányadó  elvévé. 
Angliában  ellenben  épen   a   királyi  fölény  s  a 


nemzeti  önállósáp;  használták  föfeoyverökül  a 
reformatiót,  míg  I.  Jakab  Bkot  hajlamai,  majd 
fiának  engedékenysége  a  katholikus  befolyás,  és 
hajthatatlan  merevsége  a  királyi  előjogok  tekin- 
tetében ellentétbe  juttatták  a  monarchiát  a  sza- 
badság, a  nemzeti  függetlenség  s  a  protestanlis- 
miis  eszméivel.  Európa  töl)bi  részeiben  általában 
a  vallásújítás  mindenütt,  a  hol  csak  küzdelemmel 
érvényesülhetett  és  tarthatta  fönn  magát,  a  rendi, 
tartományi  és  városi  szabadságokkal,  valamint  a 
nemzeti  törekvésekkel  karöltve  jelentkezett,  míg 
a  katholicismus  a  korlátlan  fejedelmi  hatalom- 
nak látszott  kedvezni ;  a  hol  ellenben  kizáróla- 
gosan és  létét  fenyegető  komoly  veszély  nélkül 
vergődött  uralomra  a  protestantismus,  ott  nem 
vetett  gátat  a  fejedelmi  föltétlenségnek,  míg  itt 
ismét  épen  az  ellenreformatiót  leginkább  kép- 
viselő jezsuiták  folyamodtak  a  nemzeti  szellem 
szolgáltatta  eszközökhöz,  hivatkoztak  gyakran  a 
népfelség  világi  kétségbevonhatatlanságára,  sőt 
a  lelkiismeret  jogaira,  s  iparkodtak  tanaikat  a 
hagyományos  szabadságok  színleges  és  ideiglenes 
kímélete  látszatával  megkedveltetni  s  terjeszteni, 
legkevésbbé  sem  feszélyeztetve  az  által,  hogy  a 
hol  egyszer  diadalra  jutottak,  ott  az  ellenkező 
nézeteket  vitatták  tollal,  törvényekkel  és  haddal. 
Hazánkban,  ha  e  tényezők  végleges  csoporto- 
sulása sokkal,  másfél  emberöltővel  utóbb  azo- 
nossá vált  is  az  Európa  többi  országaiban  érvé- 
nyesült  iránylatokkal,    az   alakulás   mozzanatai 

számos  tekintetben  eltérő  képet  tüntetnek  föl. 
Ulászló  és  II.  Lajos  korától  kezdve,  a  nemzeti 
föladat  tudata  a  török  elleni  védekezésben  egy- 
részről, másrészről  a  szabad  választás  alapján 
nyugvó,  független  királyság  megóvásában  jelent- 
kezik, s  a  reformatió  eleinte  nem  csak  hogy  ezzel 
összeköttetésben  nem  áll,  hanem  merőben  ide- 
gennek mutatkozik,  s  rideg  visszautasítással  ta- 
lálkozik épen  a  Verbőczy  vezetése  alatt  fölébredt 
nemzeti  tömegnél,  a  mely  mit  sem  akart  ugyan 
tudni  az  osztrák  fejedelem  magyar  királyságáról, 
de  minduntalan  segélyt  remélt  mégis  a  katho- 
likus  Európa  zömétől.  Gsakliamar  azonban  csaló- 
dás váltja  föl  e  várakozásokat;  lehetetlennek 
bizonyul  a  török  elleni  elszigetelt  harcz,  hiú 
ábrándnak  a  hi+,  hogy  más  kölcsönözzön  támoga- 
tást mint  a  császári  ház,  a  koronára  való  áhíto- 
zása  fejében.  A  nagyváradi  béke  e  kijózanodás 
tanújele,  míg  Bilda  elfoglalása  török  cselszövény 
következtében,  valamint  az  Erdély  fölötti  véd- 
nökség, tulaj donkópen  főhatóság,  ellenállhatat- 
lan igénybevétele  a  szultán  részéről  a  nemzeti 
remények  czélját  igen  távol  jövőre  halasztja  el, 
s  az  országot  menthetetlenül  két  részre  ézakítja, 
a  melyek  közül  a  keleti  még  mindig  a  lengyel 
hatalom  szövetségét  és  támaszát  keresi  túlnyo- 
mólag,  és  diplomatiai  eszközökkel  iparkodik  ön- 
állóságát föntartani,  hogy  újabb  terjeszkedésre 
erőt  nyerhessen,  míg  a  nyugati  az  osztrák  ház 
tartományainak  sorsával  kapcsolja  össze  a  magáét. 

Időközben  azonban  a  protestantismus  két,  söt 
Erdélyben  bárom  felekezete  szinte  ugyanoly  mér- 
tékben és  gyorsasággal  árasztja  el  az  országot, 
mint  a  minővel  szülőföldjeit  ellepte.  Ellenállásra 
alig  talált,  részint  általános  okok,  részint  a  ma- 
gyar sajátlagos  körülmények  következtében.  Két- 
ségen kívül  nagy  szerep  jutott  ebben  a  vallási 
meggyőződésnek ;  a  tridenti  zsinat  müve  előtt  a 
katbolikus  tanok  teljesen  elvesztették,  —  a  két 
déli  félszigetet  mellőzve,  —  meggyőző  hatalmu- 
kat ;  s  a  királyi  uralom  gyöngülésével  párhuza- 
mosan a  tekintély  elve  védelmén  és  korlátain 
kívül  magokra  hagyott  egyének  előtt  rokonszen- 
vesnek tűnhettek  föl  az  egyéniség  érvényesítése  a 
lelkiismeret  terén  is ;  de  hozzájárult  bizonyára 
még  a  hitevesztett  kiábrándulás,  a  mely  annak 
belátására  serkentett,  hogy  a  pápaságtól  és  a 
katholikus  világtól  hatékony,  nagymérvű  ingye- 
nes segély  nem  érkezhetik.  Előmozdította  a  hit- 
újítás folyamatát  az  is,  hogy  a  főpapság  gyakran 
nem  is  annyira  személyes  hibája  vagy  egyesek 
gyöngesége  következtében,  mint  inkább  az  egy- 
ház általános  állapotai  miatt  se  hazafiúi,  se  egy- 
házi kötelességeinek  nem  volt  képes  többé  eleget 
tenni,  maga  is  kétség  és  a  pápai  állapotokkal 
való  elégedetlenségtől  gyötörtetvén,  míg  a  vilá- 
giaknak, kikre  honvédelmi  teendői  áthárultak, 
ezzel  együtt  birtokainak  egy  része  is  kezére 
jutott,  s  így  a  főurak  és  hozzátartozóik  szükség- 
képen elidegenedtek  oly  szervezettől,  a  mely  a 

terheket  vállaikon  hagyta  volna,  míg  e  mellett  a 
megfelelő,  őket  kötelességeik  teljesítésére  képe- 
sítő javadalmakról  lemondani  lettek  volna  kény- 
telenek. Végre  nem  maradt  jelentőség  nélkül  e 
tekintetben  a  fejedelmek  személyisége  sem; 
I.  Ferdinánd  és  Miksa  udvarában  és  seregeiben 
mindig  voltak  hatalmas  pártfogói  az  új  hitnek, 
sőt  magok  is,  mint  császárok,  óvatosan  kerültek 
minden  nyilt  összeütközést  a  protestánsokkal; 
Erdélyben  pedig  János  Zsigmond  theologikus 
hajlamai  a  tanok  és  hitczikkelyek  vizsgálatát, 
vitatását  hathatósan  az  újak  irányába  terelték. 
Innen  a  felekezetek  még  a  törvénykönyvben  el 
nem  ismert  igényeinek  szokásjoggá  tömörülése, 
a  nemzeti  szabadságokkal  egy  színvonalra  helyez- 
kedése és  azokkal  összevegyülése ;  innen  lassú, 
szinte  észrevehetetlen,  hanem  folyton  öregbedő 
keretben  való  egybeforradásuk  a  nemzeti  törek- 
vésekkel. Nyilt  ellentétbe  a  német  párt  jelszavai- 
val azonban  csak  a  XVI.  század  végét  eltöltő 
tizenöt  évi  török  háború  nagyrészt  sikertelen  be- 
fejeztével és  az  Erdély  fölötti  közvetlen  királyi 
uralom  szerencsétlen  kísérlete  és  baljóslatú  ese- 
ményei következtében  kerültek;  s  Bocskay  föl- 
kelesében a  II.  Eudolf  által  folytatott  spanyol 
politikának,  az  ellenreformatió  erőszakosságai- 
nak visszautasítása  minden  tekintetben  talál- 
kozott az  alkotmány  föntartásának  elhatározá- 
sával s  a  protestánsok  jogainak  kiküzdésével  és 
biztosításával. 


Az  idönyerésnek  és  vesztef];lésnek  evei  követ- 
keztek ;  de  a  bécsi  békében  meg  nem  nyugodott 
se  a  prágai  udvar,  se  az  ellenreformatió  czélza- 
tait  kizárólag  követő  papi  ármány ;  s  ezalatt  las- 
sankint megindult  azon  három,  illetőleg  négy 
párt  alakulása,  a  mely  a  következő  évtizedek 
viszályaiban  szerepet  játszik :  a  föltétlenül  csá- 
szári s  egyszersmind  egyházi,  a  mely  a  spanyol 
terveket  és  a  vallási  visszatérítés  müvét  bár- 
milyen eszközzel  is  kész  volt  sikeresíteni,  a  mely 
a  török  elleni  háborút  alig  tekintette  fontosabb 
ügynek,  mint  az  eretnekek  elnyomását,  és  kész 
volt,  amazt  emennek  óhajtott  befejezéséig  elha- 
lasztani, illetőleg  csak  oly  birtokszerzésnek  tekin- 
tette majdani  kedvező  eredményét,  mint  a  minővel 
bármely  más  hódítás  kecsegtethette ;  e  Magyar- 
országon csaknem  kizárólag  a  főpapság,  és  ideig- 
lenesen az  erdélyi  fejedelmi  székre  vágyó  vetély- 
társaktól támogatott  párt  mellett  egy  mérsékel- 
tebb, azonban  szintén  a  császári  házhoz  s  a 
katholicismushoz  ragaszkodó  áramlat  észlelhető, 
a  melynek  hívei  nézeteiket  részben  közjogi  s 
talán  vallási  meggyőződéseikből  is  merítették,  de 
első  sorban  onnan,  hogy  a  töröktől  való  megsza- 
badulást eszközölhessék  ki  az  osztrák  ház  uralma 
alatt  álló  többi  tartomány  gyámolításával,  s  azt 
vallották,  hogy  ((eszeveszett  bolond,  a  ki  azt 
tartja,  hogy  valamely  magányosan  való  magyar 
fejedelemség  ezt  a  nemzetet  és  hazát  megtart- 
hatná*.  E   két   iránynyal,    a   melyhez  tartozók 

külsőleg  többnyire  karöltve  működtek,  bár  a 
színfalak  mögött  az  intéző  férfiak  gyakran  ujjat 
húztak  egymással,  közösen  szemben  állott  az 
erdélyi  fejedelem  vezérlete  alatt  álló  rész,  a  mely- 
nek magva  külön  fejedelemségben  volt  szervezve, 
a  melynek  czélja  volt  mindig,  hogy  «az  német 
igája  alól  az  egész  magyar  nemzet  fölmenekedjék, 
és  minden  állapot  restituáltassékw,  a  melyet  ezért 
helyzete  a  török  pártfogás  keresésére,  minden- 
esetre a  szultán  haragja  elkerülésére  kényszerí- 
tett,  a  mely  ennélfogva,  ha  hasznát  látta,  a  nyu- 
gati államok  szövetségével  is  élt,  s  a  mely  ter- 
mészetszerűleg a  protestáns  ügy  bajnoka  gyanánt 
szerepelt,  habár  nem  is  állott  kizárólag  protestán- 
sokból, minthogy  Bethlen  a  vallási  türelemre 
késztető  egyéni  hajlandóságát  is  követve,  bölcs 
politikából  is  óvakodott  az  uralma  alatt  álló 
katholikusok  helyzetét  tűrhetetlenné  tenni.  E  felek 
között  pedig  ingadozott,  s  csatlakozása  által  a 
mérleget  mindig  eldöntötte  az  egyik  vagy  a 
másik  oldalra  a  felső  magyar  vármegyék  nemes- 
ségének zöme,  Illésházy,  a  Thurzók  és  Forgách 
Zsigmond  vezetése  alatt,  hol  az  erdélyi  fejede- 
lemhez hajolva,  midőn  a  sérelmek  más  úton  való 
orvoslása  lehetetlennek,  vagy  a  fölkelés  sikere  a 
külpolitikai  viszonyok  szerint  kétségtelennek 
mutatkozott,  sőt  magyar  hévvel  néha  terveit  még 
túl  is  hajtva,  mint  Bethlen  király lyá  választása- 
kor történt;  hol  ismét  saját  merészségétől  visz - 
szariadva  s  megint  az  osztrák  házhoz  szítva,  mint 


a  fehérhegyi  csata  s  a  lengyel  kozákok  felföldi 
betörése  idején.  Kezdetben  e  párt  többséí^e  j^ro- 
testáns  volt,  évek  multával  azonban  sokan  át- 
szállingóztak egyenként  a  katholikus  hitre,  val- 
lási térítés  következtében  is,  de  meg  az  okból  is, 
mivel  szinte  elválaszthatatlannak  látszott  a 
katholioismus  sorsában  való  osztozás  az  osztrák 
ház  szolgálatától,  mivel  hűsége  jutalmát  csak  az 
nyerhette,  bárminő  udvari  kitüntetésre  vagy  be- 
folyásra kilátás  csak  az  előtt  nyilt,  a  ki  a  régi 
valláshoz  szított,  s  mivel  végre  a  többséghez  tar- 
tozás vágya  szintén  erre  sarkalta  a  kevésbbé 
önállókat.  Kkként  erősödtek  meg  folyvást  az 
Eszterházyt  követő  világi  urak  sorai,  a  kik  a 
magyar  nemesi  szabadság  védelmét  kiegyeztetni 
remélték  a  habsburgi  dynastia  uralkodásával,  a 
miben,  hogy  lehetségesnek  látszott,  tagadhatat- 
lanul főszerepet  viselt  az  udvari  s  egyházi  fele- 
kezet élére  jutott  Pázmány,  a  kinek  személyes 
tulajdonságai  épen  ennyiben  bírnak  jelentőséggel 
Magyarország  politikai  történetében. 


m. 

Pázmány  Péter  élete  s  működése  külsőleg 
természetszerűen  három  szakra  oszlik :  a  tanul- 
mányéra s  előkészületére  1597-ig,  majd  a  tanári, 
hittérítői,  írói  tevékenységére,  a  szerzetesi  minő- 


ségben  való  munkálkodásáéra,  a  melyben  fÖlebb- 
valói  s  kivált  Forgách  Ferencz  eszköze  és  segédje 
gyanánt  jár  el,  lG15-ig,  és  végre  önálló  egyházi 
és  országos  szereplése  idejére,  a  mikor  mint 
főpap  s  államférfi  saját  nevében  folytat  politikát, 
egészen  1637-ben  bekövetkezett  haláláig.  Belső- 
leg azonban  ritka  egyöntetűség  vonul  el  minden 
gondolatán  és  cselekvőségén;  változást  észlel- 
hetni ugyan  az  eljárási  módok  és  alkalmazott 
fegyverek  közt  szerényebb  állásában  és  érseki 
minőségében,  de  mindvégig  nem  módosult  az 
irányadó  eszme;  a  hitbuzgalom  volt  egyedüli 
vezércsillaga,  s  nézete  szerint  «a  hitben  megcsa- 
latottak útbaigazítása*)  állandó  törekvése.  Nincs 
is  ezen  mit  csodálkozni ;  hiszen  Pázmány  jezsuita 
volt  testestül-lelkestül,  a  társaság  fénykorának 
követelményei  értelmében;  jezsuitáktól  nyerte 
neveltetését,  jezsuitáktól  tehetségei  aczélozását, 
tudományát,  módszerét  és  küzdelmei  fonalát ; 
jezsuita  öltönyben  vívta  ki  első  diadalait  s  szel- 
lemi fölényének  elismertetését ;  a  jezsuiták  isko- 
lájában tanulta  meg  azon  szigorú  engedelmesség 
gyakorlását  és  követelését,  a  melynek  alsóbbrendű 
helyzetében  példájául  szolgált,  a  melyet  maga 
későbbi  méltóságában  oly  ridegen  érvényesített 
még  a  jezsuita-rend  egyes  tagjaival  szemben  is. 
Egész  egyénisége,  jellemének  minden  vonása 
visszatükrözteti  a  jezsuita  elvet,  a  mely  a  föltét- 
len önmegadást  és  alárendelést  kívánja  meg  az 
egyházi  felsőbbség  iránt,  de  csak  azon  tudatban, 

ban,  hogy  ez  a  világ  fölötti  győzelemnek  és  ura- 
lomnak az  ára. 

Tagadhatatlanul  előkelő  családból  szárma- 
zott, a  melylyel,  miután  országos  hírűvé  vált, 
számos  magas  születésűek  kerestek  és  bizonyít- 
gattak rokonságot.  Korai  áttérittetésére  serken- 
tésül szolgálhattak  e  körülmények  is :  hiszen  az 
még  önálló  elhatározásra  nem  képes  gyermek- 
éveire esik.  Egyébiránt  nem  nehéz  valószínű 
okait  kideríteni,  a  melyeket  Fraknói  is  megérint. 
Katholikus  mostohaanyjának  befolyása,  atyja 
közönyös  lelkülete,  a  jezsuiták  iskoláinak  tan- 
ügyi előnyei,  hathatós  összeköttetéseik,  s  az  erdé- 
lyi udvari  légkör  mind  közreműködhettek  ez 
irányban ;  sőt  az  egész  élete  által  utóbb  tanúsi- 
tott  hivatáson  kívül  ezek  lehettek  tényezői  az 
1587-ben  a  jezsuita  rendbe  történt  fölvételének. 
Hiszen  Pázmány  maga  rója  meg  mint  primás  a 
jezsuitákat  azért,  hogy  az  előkelő  családokból 
áttérített  ifjakat  hitbuzgalmukban  a  szerzetbe 
fogadják,  a  mi  által  magtalan  elhalásuk  követ- 
keztében a  családi  javak  eretnekekre  szállnak 
vissza.  Erdélyben  pedig  a  Báthoriak  alatt  bár  a 
többség  protestáns  volt,  a  fejedelmek  kegye 
inkább  a  katholikus  ügynek  kedvezett;  a  kis 
ország  ez  időben  még  nem  játszotta  azon  szere- 
pet, a  melyet  a  későbbi  harczokban  betöltött, 
nem  tekintetett  még  a  magyar  királyságtól  végleg 
elszakadottnak  s  az  osztrák  ház  uralma  ellen- 
súlyának ;  a  fejedelmi  állást  különben  a  Bátho- 


riak  inkább  átmenetinek  voltak  hajlandók  nézni, 
lépcsőnek  használni,  a  melyen  a  császári  euró- 
pai szervezetbe  beillő  magasabb  vagy  gondtala- 
nabb méltóságra  juthatnak. 

Egyébiránt,  akárhogy  álljon  is  e  dolog,  két- 
ségtelen, hogy  növendékének  és  serdülő  tagjának 
tehetségeit  a  rend  korán  fölismerte,  és  Kolozs- 
vártt,  Krakóban,  Bécsben  és  Eómában  legtelje- 
sebb kiképzésökre  alkalmat  nyújtott  tudományos, 
úgy  mint  gyakorlati  tekintetben.  Már  maga  a 
többszörös  helycsere  is  alkalmas  volt  a  szemet 
élesíteni,  szélesebb  látkört  nyújtani  s  azonkívül 
azon  világpolgárias  szellemet  táplálni,  a  mely  a 
jezsuitarendnek  kiváltságát  alkotta,  különösen 
mióta  Acquaviva  generálissá  választásával,  s  a 
Francziaországban  és  által  teljesítendő  föladatok 
fontossága  emelkedésével  megszűnt  a  különleges 
spanyol  jelleg,  a  mely  az  első  négy  generális  sze- 
mélyiségéhez fűződött.  Különben  is  szerencsés 
időpontba  esnek  Pázmány  kiképzésének  eszten- 
dei a  szerzetben  :  mintegy  személyesen  átérez- 
hette mind  a  három  nemzedék  fölfogását,  a  mely 
a  jezsuitarend  virágzásának  szakait  betölti.  Erő- 
teljesen lüktetett  még  akkor  a  nagy  alapítók  s 
rendezők  heve ;  Szántó  atyában,  a  ki  első  tárta 
föl  előtte  a  hit  rejtélyeit,  Pázmány  még  azon 
hőskor  emlékeit  szemlelhette,  a  melyben  Loyola 
Ignácz  és  közvetlen  társai  együtt  ábrándoztak, 
áhítoztak,  vallották  magokat  a  gúnynyal  elmoso- 
lyodó kishitűek  előtt  az  ég  királynéja  lovagjainak, 


indultak  Xaveri  Ferenczczel  a  távol  kelet  pogá- 
nyainak  megtérítésére,  háltak  ragályos  betegek- 
gel,  helyreállították  a  szigorú  erkölcsöket  még 
a  római  székben  is,  a  pápát  valódi  föltétlen  egyed- 
uralkodóvá tették,  rendezték  és  szabatosítot- 
ták  a  tridenti  zsinaton  katholikus  szellem- 
ben a  hitczikkelyeket,  megnyerték  a  királyok 
szivét,  és  irányozták  az  uralkodók  elméjét.  A  rend 
egész  szervezete,  a  bevezetés  és  lelki  gyakorlatok 
mysticismiisa,  a  lehetetlennek  látszót  is  megkí- 
sértő, a  fáradalmakkal,  üldözéssel  és  halállal 
mindig  szembenézni  kész  önfeláldozás  még  foly- 
ton híven  visszatükröztették  a  kezdemény  rajongó 
buzgóságát.  E  mellett  az  iskolázás,  a  melyen 
Pázmány  keresztülment,  a  másod  sorban  követ- 
kező, magokat  nagyrészt  már  dicsőséges  nyomon 
haladóknak  és  diadalmaskodóknak  érző  tanít- 
ványok rendszere  szerint  eszközöltetett,  a  mely 
az  Acquaviva  által  megállapított  ifjúsági  nevelési 
tervben  és  szabályzatokban  nyerte  kifejezését. 
Miután  a  legmagasabb  körökben  minden  a  mi 
elérhető  volt,  már  eléretett,  a  föladat  némileg 
módosult ;  a  tömegek  szervezése,  az  alsóbb  veze- 
tők nagy  számú  s  fokú  kiképzése,  az  anyagi  erő 
biztosítása  vált  a  legközelebbi  teendővé;  a  vé- 
delmi állás  meg  volt  már  erősítve,  az  egyház 
megingatott  sorainak  szilárdsága  s  fegyelme 
helyrehozva,  megindult  tehát  a  terjeszkedésre, 
az  ellenállás  elsöprésére  intézett  támadás.  A  ta- 
nokban Molina,  Suarez,  Vasquez,  Mariana,  kivált 


a  cselekvések  általi  igazolás  védelmével,  kiéle- 
sítik az  ellentéteket  a  protestánsokkal  szemben, 
kiválogatják  a  kánonjog  és  a  scholastika  tárából 
s  kicsiszolják  az  elrozsdásodott  fegyvereket,  föl- 
szabadítják a  római  katholicismus  érdeke  szerint 
terelhető  szenvedélyeket,  támogatják  a  hódoló 
fejedelmeket  az  ellenszegülő  nemzetekkel  szem- 
ben, ingerlik  s  uszítják  a  fogékony  népeket  az 
idegenkedő  uralkodók  ellenében,  A  tettek  meze- 
jén szintén  nem  ismer  megállapodást  a  rend; 
minden  erélyes,  gyakran  kalandos  vállalaton 
meglátszik  kezének  nyoma.  Spanyolországot  ösz- 
tönzi és  segélyezi  a  németalföldi  tartományok 
elnyomására;  előmozdítja  Portugallia  elfoglalá- 
sát ;  az  eretnek  Anglia  ellen  induló  nagy  spanyol 
« Armada)) -ban  s  az  írországi  zavarokban  lelkesít 
és  reményre  buzdít ;  szüntelen  összeesküvéseket 
forral  Stuart  Máriával  s  az  angol  katholikusok 
elégedetlen  részével;  szítja  a  hazaárulást,  tud 
a  puskaporfondorlatról.  Francziaországban  a 
Guise-ek  harczait  éleszti,  míglen  IV.  Henrik  a 
társasággal  megalkuszik.  Svédországban  álruhá- 
ban átlopja  a  királyt,  s  polgárháborút  támaszt. 
Münchenben,  Gráczban,  Prágában  és  Kolozsvárott 
eretneküldözést  indít  meg  s  vezet ;  sőt  még  Kó- 
mában is,  a  pápaság  szolgálatában  való  vak 
engedelmesség  fogadalmának  ellenére,  annak 
érdekéről  való  saját  fölfogását  érvényesítve,  füg- 
getlen, a  Péter  székét  betöltő  fórfiú  nézeteivel 
összeütköző  magatartást  mer  követni  a  keresz- 

tyénség  fejével  szemben.  Igaz,  hogy  e  vállalatok 
túlnyomó  része  meghiúsul ;  de  a  jezsuitarend 
meg  nem  hátrál,  katonája  cb  vértanúja  marad 
mindig  bőven,  nincsen  szüksége  arra,  hogy  saját 
es  csatlósai  sorait  kimélje.  Tapasztalatban,  világi 
előrelátásban  gyarapszik ;  különben  soha  el  nem 
ért  fokig  képes  az  alkalmas  férfiakat  kikeresni  s 
kellő  helyre  odaállítani ;  az  oroszlánok  helyett, 
a  kiket  először  kiküldött  a  világ  pusztájába,  sima 
óvatosabb  föllépésti,  szelídebb  hangú  bajnokokat 
szerel  föl :  kerüli  az  avatkozás,  a  befolyás  külső 
látszatát;  tudós  tanárokból,  aranyszájú  hitszó- 
nokokból s  világtapasztalt  gyóntató  atyákból 
állítja  össze  hadának  zömét.  Megtanult  várni,  az 
időben  hinni ;  nem  idegenkedik  többé  az  alkutól 
ott,  a  hol  a  fegyverszünet  leforgása  alatt  kedve- 
zőbb helyzet  keletkezése  előrelátható.  Bízik  a 
többség  megszerzésében,  s  a  halogató,  méltányo- 
soknak mutatkozó  eszközökben,  addig,  míg  ellen- 
állhatatlan erővel  csaphat  majd  le.  Utógondolatok- 
kal terhes  lelkiismereti  föntartást  gyakorol.  Nem 
veti  meg  a  kétértelmű  kifejezéseket,  az  enyhe 
színezetű,  de  czólt  óvó  tanácsokat.  Fölhasználja 
a  világi  nagyravágyás  és  számítások  csalétkeit. 
A  probabilismus  tetszetősségével  megnyugtatja 
a  háborgó  kétkedést.  A  galamb  ártatlanságának 
hangján  szól  a  kígyó  ravaszságával,  a  kétszínű- 
séget leginkább  a  csaknem  együgyüségig  egyszerű 
őszinteség,  néha  az  asketikus  ridegség  mezébe 
tudja  burkolni.  Fő  tekintélyét,  ünnepelt  íróját  a 

szerzet  kötelékén  kívül  és  mégis  azzal  folyton 
szoros  viszonyban  álló  Bellarmin  bíbornokban 
bírja,  a  pia  fraus  eme  nagymesterében.  Pázmány 
iskolázási  s  tanári  évei  idején  még  a  fölebb  vázolt 
iránylat  túlnyomó,  a  mely  Magyarországon  vala- 
mivel tovább  is  tart,  mialatt  Forgách  Ferencz 
intézte  az  egyházi  élet  vezetését,  s  a  míg  nyo- 
mai maradtak  a  tizenöt  éves  török  háborúban 
ébredezett,  a  régibb  spanyolhoz  hasonló,  rajongó 
lovagi  lelkületnek,  a  mely  Balassa  pályájának 
végén  s  Dobokai  szereplésén  meglátszik;  Páz- 
mány saját  tevékenységének  java  ellenben  ismét 
emez  utóbb  jellemzett  harmadik,  s  nagyjában 
Muzio  Viteleschi  generalisságával  összevágó  kor- 
szakba esik,  a  természetszerű  gyümölcse  a  be- 
nyomásoknak, a  melyek  a  férfikorához  közelgőt 
érték,  valamint  összhangban  áll  legjelentéke- 
nyebb kor-  és  polgártársainak,  különösen  Khlesl 
bíbornoknak  irányával ;  csakhogy  Pázmány  elő- 
kelő egyénisége  magaviseletének  többnyire  bizo- 
nyos fenkölt  tartózkodás  színét  tudta  kölcsönözni, 
8  e  mellett  azon  benyomást  kelteni,  mintha  mér- 
sékletét némi  általános  emberszeretet  s  hazafiúi 
áthatottság  idézné  elő. 

A  Gráczban  töltött  tanári  évek  bizonyára  az 
alapos  tudományos  kiforrás,  az  önálló  személyes 
tulajdonok  kidomborulása,  s  az  irodalmi  pályára 
való  előkészület  korát  képezhették.  Ez  utóbbi 
körülményt  maga  említi  föl;  ama  mozzanatok 
valószínűsége  önkényt  kínálkozik.  Hiszen,  mikor 

1602-ben  először  lép  föl  a  nyílt  közönség  előtt, 
kész  ember.  A  jezsuita  kiképzési  rendszernek  a 
társaság  tagjait  illetőleg  épen  az  a  megbecsülhe- 
tetlen előnye  volt,  hogy  míg  egyrészt  az  egész 
szellemet  átkarolta  s  föloldbatatlan  lánczokkal 
csatolta  a  századok  századjaira  változatlanul 
kitűzött  alapelvhez,  addig  másrészt  tért  nyitott 
minden  tehetség  szabad  kifejlesztésére  a  tényleges 
kor  közvetlen  igényeinek  megfelelőleg,  hogy  a 
főnöknek  s  a  czelnak  minél  tökéletesebb  vak 
eszközt  juttasson  rendelkezésére  ;  hideg  szenve- 
délyt keltett,  a  melyben  az  extasis  legmagasabb 
foka  összefért  a  gondosan^  kiművelt  ítéletképes- 
öég  száraz  számításaival.  Épen  ezért  hosszú  elő- 
készületet követelt ;  nem  fukarkodott  az  eszten- 
dőkkel, de  azután  nem  késett  bárminő  fölény 
érvényesítésére  tért  és  alkalmat  nyújtani,  a  mi- 
nek épen  Pázmány  pályája  fényes  tanújelét  szol- 
gáltatja. Különben  számára  a  Gráczban  tartóz- 
kodás egy  más,  utóbb  nagyfontosságú  nyereség- 
gel is  járt.  A  császári  ház  stíriai  ágának  udvara 
volt  az  ellenreformatió  székhelye.  Itt  ismerked- 
hetett meg  a  leendő  prímás  leendő  királyával, 
II.  Ferdinánddal ;  itt  szövődhettek  ama  bizalom, 
mondhatni  barátság  szálai,  a  melyekhez  való 
rendületlen  ragaszkodás  az  élet  minden  hányat- 
tatásaiban úgy  e  fejedelem,  valamint  e  pap  kedé- 
lyének közös  vonását  képezte,  és  a  mely  e  két 
férfiút  halálukig  egymáshoz  fűzte.  A  tulajdon- 
képeni  gyakorlati  élet  azonban  Pázmány  részére 

nem  a  collegium  falai  közt,  hanem  Kassán  és  a 
nyitrai  iDÜspök  körében  kezdődött,  a  ki  csakhamar 
benső  meghittjévé  választotta,  a  mennyire  az 
állások  és  vérmérsékletek  különsége  ily  bizalmas 
vizzonyt  egyáltalában  megengedhetett. 

Forgách  Ferencz,  nyitrai  püspök,  majd  esz- 
tergomi érsek  mintaképe  ama  merőben  egyesz- 
méjti,  szűk  látkörü,  a  végletekig  makacs,  a  hihe- 
tetlenségig  vakbuzgó,  föltétlenül  türelmetlen, 
kegyetlen  és  erőszakos,  mérsékletet  nem  ismerő, 
s  e  talajdonságokban  a  nagyúri  gőg  által  meg- 
rögzött, egyébként  a  közönségest  egyáltalán  felül 
nem  múló  észtehetségekben  elbizakodott,  külön- 
ben a  dynasta  családhoz  tartozás  következtében 
magokat  az  alsóbbrendüeket  sújtható  csapások 
alól  kiváltságoltaknak  érző  férfiaknak,  a  kik 
mintegy  hivatva  látszanak  arra,  hogy  magok 
ellen  forradalmakat  hívjanak  ki,  és  ügyöket  saját 
gyülöletességökkel  azonosítva,  végveszélybe  dönt- 
sék. Az  ő  lelkületére  nézve  kétségen  kívül  iga- 
zolt azon  vád,  hogy  azt  tartotta:  ((Jobb  elveszni 
egész  Magyarországnak,  mint  a  libera  religiót 
megengedje  ő  felsége »,  a  mit  Pázmány  magát 
illetőleg  méltatlankodva  visszautasított,  s  a  mi- 
nek igazolását  s  kedvező  színben  föltüntetését 
napjaink  egy  különben  népszerűségre  és  hazafi- 
sága elismertetésére  igen  kényes  főpapjának,  volt 
föntartva.  Forgách  magaviselete  s  a  prágai  udvar- 
nak az  ő  ösztönét  követő  esztelenségei  idézték 
elő  főleg  a  Bocskay-fölkelést;  pohtikai  belátása- 


37 

nak  cflekélysépjéröl  tanuskoflik  a  bécsi  bí'íkekótt^s 
utáni  eljárása,  a  líudolf-fcle,  minden  részről 
elítélt  kormányzat  folytatásának  kísérlete  II.  Má- 
tyás ideiglenes  megnyugtatásra  törekvő  tervei 
ellenében,  a  mely  csaknem  újra  polgár-  és  test- 
vérharczot  támasztott.  0  tőle  származott  a  hír- 
hedt XXII.  czikk  becsempészésének  merénylete 
az  1604-diki  törvényekbe,  a  melyet  szintén  men- 
tegetve találunk  az  imént  említett  püspök  kor- 
társunk által;  valamint  a  bécsi  békekötés  meg- 
hamisításának igyekezete  az  «absque  praeiudicio 
catholicai  religionisw-féle  záradékkal,  a  melyet  a 
Veresmarti  Mihály  élete  és  munkáinak  érintett 
szerzője  elfogult  védiratában  ma  is  « valóságos 
erőd  D-nek  néz,  «mely  által  századokon  át  lett 
volna  védve  az  uralkodó  vallás,  az  államegyház, 
és  a  melyből  századokon  át  mindenkor,  a  mikor 
szüksége  vagy  ereje  volt  rá,  kiléphetett  védelemre 
vagy  hódításra",  de  a  mely  a  komoly  történetben 
csak  azon  üres  papirvárak  egyikét  képezte,  a  me- 
lyek, mint  a  chinaiak  rémítgetésre  szánt,  a  falakra 
föltüzött  sárkányai  s  ördögei,  alkalmasak  inger- 
lésre s  boszantásra,  a  nélkül,  hogy  bárminek  erőt 
kölcsönözhetnének,  s  a  melyektől,  valamint  a 
papi  rend  egyoldalú  tiltakozásaitól,  hallgatag 
mellőzéssel  fordult  el  mindig  Magyarország  al- 
kotmánya. 

Ily  eljárás  előkészítésére,  igazolására,  a  józa- 
nul lanyhák  megfélemlítésére,  a  dühös  rohamra 
vezérlettek  buzdítására,  az  ellenfél  leszólására, 

nevetségessé  tételére  és  elriasztására  kikerülhe- 
tetlen szükség  volt,  gyors  elméjű,  kész  tollú, 
tudományával  tekintélyes  és  eszközeiben  nem 
válogatós  publicistára ;  s  ilyet  keresett  és  talált 
Forgách  Pázmányban,  a  kinek  irodalmi  munkás- 
sága azután  évről-évre  vastagabb  folyamban 
áradt,  a  ki  szüntelen,  hol  nyilt  sisakkal,  hol  álnév 
alatt,  föllépett  vita-  és  gúnyirataival,  vékony  röp- 
íveivel  és  súlyos  foliansaival,  csakhamar  fejévé 
vált  a  körülötte  gyülekező  s  modorát  utánzó, 
mesterüket  otromba  durvaságban  néha  túlhaladó, 
de  sikerben  soha  el  nem  érő  írók  csoportjának,  a 
kiknek  egyébiránt  minden  művei  közül  messze 
kimagaslik  saját  termékeinek  is  koronája,  az  esz- 
memenetét összefoglaló,  minden  művészetét  ki- 
merítő, ismereteinek  gazdag  tárházából  teljesen 
fölszerelt  Ljazsáfjra  vezérlő  Kalmiz.  Termékeny- 
sége bámulatos ;  s  azt  csak  az  alkalmazott  alakok 
s  érvelések  sokoldalúsága  s  bősége  múlja  föltíl; 
méltatlankodása  s  haragja,  idézetei,  vastag  tré- 
fái s  még  vastagabb  szitkai,  furfangja  és  okos- 
kodásának fordulatai  kimeríthetetleneknek  lát- 
szanak ;  a  szőrszálhasogató  megkülönböztetések- 
től, az  éles  elmésségektől  s  finom  játsziságtól  a 
nyers  káromlás,  a  tartaléktalan  heveskedés  és 
súlyos  személyeskedés  fékezetlen  hangjaiig  hatal- 
mában volt  minden  árnyalat,  minden  fokozat. 
Szüntelen  vegyíti  a  színeket ;  a  fellengző  vallásos 
dicsénekek,  a  theologikus  és  scholastikus  száraz 
levezetések,  az  ókori  és  újkori  szent   és  világi 

irodalomra  hivatkozások,  s  a  parasztosan  népies, 
erőteljes  szólamok  gyakran  meglepően  fórkőznek 
egymás  vegyes  társaságába.  A  gondolatok  és  a 
szavak,  a  jelzők  és  a  kifejezések  dús  bőségével 
rendelkezik.  Irálya  biztos ;  csapongó,  a  hol  kedve 
tartja;  szabatos  és  kiegyenlített,  a  hol  szükséges; 
a  mondatok  egyensúlyozottak ;  a  periódusok  ki- 
domborítvák.  A  latin  és  olasz  akkor  még  egyedül 
kiképzett  stylus  általa  tüzetesen  ismert  művésze- 
tével földolgozni  s  alkalmazni  képes  a  magyar 
nyelvnek  ösztönszerű  ügyességgel  kibányászott 
kincseit.  Érdes  és  hatalmaskodó,  s  egyszersmind 
olvadékony  és  gördületes.  Nyelve  s  irmodora  nem 
kevésbbó  hatályos  fegyverek  czáfolataiban,  mint 
gondolatainak  ereje.  így  is  nemzetének  nagy  írói 
közé  tartozik ;  pedig  befolyása  e  tekintetben  nem 
maradhatott  szakadatlan,  nem  öröklődött  át. 
Hosszabb  életű  iskolát  nem  alapított;  a  magyar 
irodalmi  művelődés  hagyományait,  sőt  a  Pázmány 
által  szerzett  gazdagodást  nem  tanítványai,  ha- 
nem főleg  legelkeseredettebb  ellenfelei,  az  erdélyi 
szegény  református  papok  s  tanárok  tartották 
meg  a  nemzet  számára.  Természetes ;  hiszen  csak 
a  szentírás  fordítói  és  a  nagy  költök  és  történet- 
írók képesek  állandó,  mély  nyomokat  hagyni 
valamely  nép  eszmekörének  kifejezésében ;  a 
vitairatok  belső  jelentősége  elvész  a  nappal,  a 
mely  azokat  születni  látta,  s  az  érdeknek,  a  mely 
eszmékhez  tapad,  elhalványulásával  együtt  meg- 
szűnik az  alak  emlékezete  is,  a  melybe  foglalvák. 


Nem  feledkezhetni  meg  Pázmány  irodalmi 
működésének  méltatásánál  prédikáczióiról  sem, 
a  melyeket  pályája  végén  maga  összegyűjtött  s 
kiadott.  Talán  későbbi  átvizsgáltatásuk  és  közre- 
bocsátásuk okozza,  hogy  hangjok  sok  tekintetben 
elüt  a  vallási  polémiákétól ;  tetemesen  higgad- 
tabb, mérsékeltebb  ;  igaz,  egyszersmind  kevésbbé 
változatos  és  érdekfeszitö.  Egyébiránt  ismeretes, 
hogy  e  beszédek  nem  teljes  szövegökben  nyo- 
mattak le,  a  mint  a  szószékről  elhangzottak ;  s 
valamint  tudvalevőleg  kihagyattak  az  egyikből  a 
Tordai-féle  esetet  érintő  személyes  vonatkozások, 
úgy  megtörténhetett  ez  a  többiekkel  is  számos 
más  alkalomra  nézve.  De  valószínű  az  is,  hogy 
Pázmány,  midőn  személyesen  szólt  a  közönség 
előtt,  inkább  idegenkedett  a  szent  helyhez  és  idő- 
höz nem  illő  kifakadásoktól,  s  hogy  saját  egyéni 
méltósága  magasra  feszített  igényeivel  össze  nem 
férőnek  tarthatta  a  csufondároskodást,  vagy  bár- 
mily alacsonyabb  érzületet  tanúsító  vagy  keltő, 
esetleg  a  szónok  tekintélyes  fölényének  ártalmas, 
vagy  bizalmaskodásra  indító  eszmemenet  eszkö- 
zeit. Szárazabb,  mondhatnók,  hagyományszerűbb, 
és  szűkebb  korlátok  közt  mozgó,  mint  várhat- 
nók ;  ékesszólása  még  mindig  jelentékeny,  hanem 
inkább  tiszteletet  gerjesztő,  mint  elragadó,  ke- 
vésbbé korbácsolja  föl  a  kedély  hullámait,  nem 
annyira  megkapó  vagy  elbűvölő,  mint  inkább 
nyomatékos,  a  megfontoláshoz  szóló,  és  áhíta- 
toskodó.  Némi  részben  a  tanári  éveken  át  meg- 

szokott  modorra  emlékeztetnek  e  szabályos, 
kimért,  a  közvetlenség  meleííét  nélkülöző  beszé- 
dek, a  melyek  méf^  a  későbbi,  l)}ímiilattíil  eltelt 
jezsuita-dicsérőknél  sem  részesültek  sóba  a  Ka- 
lauz népszerűségében. 


IV. 

A  ki  Pázmányról,  mint  íróról,  igazságosan 
akar  ítélni,  nem  tóvesztbeti  szem  elöl,  bogy  írói 
és  szónoki  tevékenységének  gyümölcsei  nem  ön- 
álló, mintegy  művészi  czélra  irányultak,  nem 
üres  órák  gyönyörűségére  szánvák,  sem  korlát- 
lanul rendelkezésre  szolgáló  idő  aggodalmas 
latolgatásának  eredményei,  banem  elkeseredett 
harcznak,  bol  hevenyében  előrántott,  bol  big- 
gadtabb  készülettel  kovácsolt  fegyverei,  a  melyek- 
nél nem  a  díszítés  volt  alkotójokra  legfontosabb, 
hanem  aczéluk  rnganyossága  és  éle.  Sikeröket 
sok  részben  alakjoknak  köszönik,  a  melynek  lele- 
ményes tökélye  messze  fölülmúlja  az  egykorú 
protestáns  írókét,  habár  némi  tekintetben  ezek 
nyelvezetében,  szófűzésében  és  eszmekapcsolatá- 
ban lelte  föl  Pázmány  az  előkép  körvonalait,  a 
melyeket  gazdagabb  árnyalatú,  erőteljesebb  rajz- 
zal és  ragyogóbb  színezettel  utánzott ;  köszönik 
egyébként  szerzőjök  egyéniségének  is,  a  ki  a  köz- 
vetlen érintkezés,  a  személyes  rábeszélés  által 

nem  egyszer  oly  térítői  diadalt  aratott,  a  mely- 
nek viszhangja  az  egész  országot  betöltötte,  s 
számára  utóbbi  hasonló  vállalkozások  útját  egyen- 
gette, söt  mintegy  legendát  teremtett,  a  mely 
Pázmánynak  tulajdonította  az  összes  térítési 
munkát,  a  melynek  pedig  ö,  habár  tekintélyes, 
de  nem  egyedüli  tényezője  volt. 

Tagadhatatlanul  ebben  a  szerencse  is  kedve- 
zett Pázmánynak,  bizonyára  leginkább  azért,  mivel 
a  döntő  pillanatot  jól  meg  szokta  választani  és 
nem  igen  mulasztotta  el  többé.  Tudott  várni  s 
váratni,  értette  az  idő  segélyének  fölhasználását ; 
maga  azonban  soha  sem  habozott,  s  így  mások- 
nál is  gyorsan  vethetett  véget  a  kétségeskedés- 
nek.  így  keletkezett  ellenállhatatlanságának  hír- 
neve, a  mely  munkáira  visszaháramlott,  valamint 
hogy  részben  azokból  támadt.  Egyébiránt  a  vi- 
szonyok elősegítő  mozzanatai  sem  hiányoztak, 
és  pedig  úgy  a  különleges  hazaiak,  mint  az  álta- 
lánosak. Még  az  oly  készakarva  részrehajló  s 
kritikanélküliséggel  vázolt  korrajzban  is,  mint  a 
minőt  ez  időről  Ipolyi  Arnold  nyújtott,  kitetszik, 
hogy  az  ország  nyugati,  királyi  hatalom  alatt 
álló  felében  a  társadalmi  helyzet  és  a  fölhasznál- 
ható eszközök  tekintetében  mily  csaknem  össze- 
hasonlítást kizáró  különbség  létezett  a  katholi- 
kus  és  a  protestáns  klérus  körülményei  közt. 
Amaz  bármit  merényel,  biztosítva,  az  udvar  be- 
folyása által  támogatva,  az  alkotmány  szerint  is 
még  mindig  gazdag  és  hatalmas  főurakból  álló 

elsÖ  rend ;  a  protestáns  papok  és  tanítók  ellen- 
ben szegények,  oltalomban  g3^öngék,  folyton 
azon  veszélynek  kitéve,  hogy  bármikor  vallást 
változtat  a  földesúr,  elűzetnek ;  szakadatlan  zak- 
latásokkal háborgatva,  bizalmukat  csak  a  nem- 
zet szunnyadozó  erejébe,  nem  pedig  állandóan 
éber  ellenőrködő  hatalomba  helyezhetik.  Hiszen 
Veresraarti  áttérésének  történetében  nyomról 
nyomra  szemlélhetjük :  először  hogyan  veti  bün- 
tetlenül börtönre  a  nyitrai  püspök  a  kálvinista 
prédikátort;  e  megfélemlített,  hívságos,  nagyra- 
vágyó férfiú  hogyan  iparkodik  azután  apostasiá- 
ját  úgy  intézni,  hogy  azzal  egyszersmind  számba 
veendő  érdemeket  is  szerezzen ;  minő  dölyíi'el 
szól  társaihoz,  a  kik  csak  a  botrányt  igyekeznek 
elkerülni,  s  irányában  a  végletekig  engedékenyek 
és  szelídek;  mily  silány  dicsekvéssel  negélyzi, 
hogy  gyűléseken  és  zsinatokon  vallási  vitára  szó- 
lította fel  őket ;  szerinte  természetesen  a  nélkül, 
hogy  legyőzhették  volna ;  hogyan  kénytelenek 
kitérni  minden  érdemleges  összetűzés  elől,  a 
melyben  világi  büntetésekkel  úgy  sem  kölcsö- 
nözhetnének súlyt  jogos  fölindulásuknak  ;  hogyan 
dörgölődzik  szüntelen  még  később  is  elhagyott 
régi  hittársaihoz,  s  iparkodik  őket  arra  édesgetni 
vagy  kényszeríteni  —  képzelhető  hiába  —  hogy 
elismerőleg  vagy  barátságosan  nyilatkozzanak 
felöle,  s  hogyan  hivalkodik,  mikor  öt  feleletre 
sem  méltatva,  tőle  elfordulnak.  A  világi  állás 
és  jutalmak  előnyei  ekként  kizárólag  az  egyik  fél 

részére  szolgáltak  ;  a  másik  folytonos  kétségben 
élt,  a  melyben  a  legkisebb  vigyázatlanság  vagy 
pillanatnyi  elbizakodottság  is  vészt  hozhatott 
fejére,  s  a  mely  számos  tekintetben  elkedvtele- 
nitöbb  volt  a  nyilt  üldöztetés  állapotánál ;  hiszen 
ez  még  a  vértanúság  példáival  is  gyakran  edzi  a 
hívek  lelkületét ;  míg  annak  érzete,  hogy  egyen- 
lőtlen fegyverrel,  kedvezőtlenebb  állásból  kell 
harczolni  mindig,  hogy  a  szökevények  ellen  fe- 
gyelmet nem  érvényesíthetni,  s  a  tudat,  hogy  a 
saját  vallási  és  politikai  érdekek,  sőt  meggyőző- 
dések is  belsőleg  össseütközésbe  jöhetnek  egy- 
mással, okvetlenül  csakis  lehangoló  lehet.  De  e 
mellett  még  tetemesen  javára  szolgált  a  katho- 
likus  egyháznak  egysége  és  szabatos,  szilárd 
szervezete,  a  melyekkel  szemben  a  protestantis- 
mus  csak  többfelé  szétforgácsolt  törekvéseket  és 
csupán  kezdetleges,  lágy,  határozottságra  még 
nem  tömörült  egyházalkotmányokat  volt  képes 
fölmutatni.  A  hév  és  a  forró  hit,  az  újdonság 
ingere  és  a  lélekhez  szóló  erkölcsi  fölháborodás 
ereje,  a  melyekkel  kezdetben  oly  gyorsan  hódí- 
tott a  reformatió,  tetemesen  csökkentek  a  föllépte 
óta  lefolyt  első  század  alatt ;  hatályukat  pedig 
nem  pótolhatta  még  pusztán  alakuló  félben  levő 
hagyománya,  se  lélekemelő  benyomást  nem  gya- 
korolhatott a  dogmatikus  versengések  látványa, 
a  melyek  e  korban  Angliától  egész  Erdélyig  a 
protestáns  felekezetek  kebelében  mindenütt  kímé- 
letlenül kitörtek,  s  az  egyetemleges  közösség  ér- 

zetét  gyöngítettek,  gyakran  megsemmisítették.  Al- 
kalmas lehetett  e  körülmény  szinten  némi  közöny 
előidézésére,  bizonyos  elidegenedés  terjedésének 
előmozdítására  az  egyházi  élet  iránt  a  lanyhább 
világiakban,  kivált  Magyarországon,  a  hol  mindig 
mélyebb  érdeklődést  gerjesztettek  a  felekezetek 
politikai  és  hazatias  vonatkozásai,  mint  elvont 
elméleti  tanaik,  vagy  theologiai  vitákban  elfog- 
lalt állásaik.  Nálunk  kizárólag  a  jezsuiták  s  föl- 
tétlen hozzátartozóik  követtek  tisztán  egyházi 
szempont  által  irányzott  politikát,  s  e  tény  nagy- 
ban fokozta  erejöket  a  többiekkel  szemben;  őket 
nem  tekintve  pedig  téved,  a  ki  azt  tartja,  hogy 
itt  bármely  egyéb  pártot  magában  a  theologiai 
hit  vezérelt  volna,  mert  a  valóságban  ellenkező- 
leg a  világi  politika  indokai  lettek  nálunk  mindig 
túlnyomókká  a  vallásiakban  követett  magatar- 
tásra nézve ;  eltérőleg  némely  más  európai  ország- 
ban fönforgó  esettől,  hazánkban  nem  annyira  a 
vallásiak  viseltek  politikai,  mint  inkább  a  poli- 
tikaiak néha  vallási  színt. 

Egyébiránt,  ha  e  részletesebb,  gyakran  ugyan 
döntő  eredményű,  de  túlnyomolag  mégis  csak 
honi  jelentőségű  tényezőket  el  is  mellőzzük,  meg 
kell  vallani,  hogy  a  XVII.  század  elején  általában 
mélyebben  érinthették  a  kedélyeket  az  ellenrefor- 
matió  pusztán  szellemi  eszközei  is,  mint  az  új 
hitéi.  A  protestantismusnak  sohasem  az  képezte 
tulajdonkópeni  becsét  ós  erejét,  a  mi  benne  rej- 
leni  látszott,  hanem  mindig  az,  a  mi  belőle  korról 

korra  szinte  váratlanul  fejlődött.  Luther  és  Kálvin 
tanai  magokban  keveset  nyomtak  volna  az  em- 
beriség történetében,  ha  közvetlen  alapúi  és 
alkalmul  nem  szolgálnak  Melanchton  és  Grotius, 
Milton  és  Locke,  Leibnitz  és  Lessing,  Kant  és 
Scbleiermacher,  Kousseau  és  Bürke  gondolkozá- 
sának, s  az  őket  környező  és  követő  iskolák  és 
írók  nagy  tömegének;  míg  közvetve  előidézték 
úgy  a  katholicismiis  regeneratióját  a  XVL  szá- 
zadban, mint  a  jansenismus  nagyszabású  kifej - 
lését  a  XVII.  században,  valamint  Bayletől  Mon- 
tesquieuig,  Voltaireig  és  az  encyclopsedistákig  a 
kritikai  szellemet  a  XVIII.  században.  E  fejlődés 
sejtelme  azonban  csak  homályosan  derengett 
1600  körül  az  elmékben,  sőt  a  protestáns  érzü- 
letben is  vajmi  kevés  nyoma  volt  még  a  későbbi 
erkölcsi  felindulásnak,  a  mely  a  német  pietismus- 
ban  és  az  angol  puritanismusban,  majd  metho- 
dismusban  a  belső  lelki  vallásosság  újjászületé- 
sét eredményezte  s  háttérbe  szorította  a  tan-  és 
alakszerű  elmélkedések  jelentőségét.  Pedig  a  míg 
merő  hitczikkelyek  körül  forgott  a  kérdés,  tagad- 
hatatlan fölénye  volt  mindig  a  katholikus  egy- 
háznak, s  mihelyt  a  tekintély  terén  mozgott  a 
vita,  azon  tekintélylyel  szemben,  a  melyre  Eóma 
hivatkozhatott,  hátrálnia  kellett  szükségképen 
minden  másnak.  A  katholikus  egyház  tanai  a 
tridenti  zsinat  meghatározásai  által  tisztán  föl- 
foghatókká, határozottakká,  szabatosakká  váltak, 
0  megfelelőkké  a  kor  hangulatának  s  szellemi  igé- 

nyeinek ;  a  mi  még  fontosabb  volt,  a  fegyelem,  a 
lelkiek  kiszolgáltatása,  az  egyház  igazgatásának 
erkölcsei  megtisztultak  a  botrányoktól,  a  melyek 
előbb  a  kedélyeket  elidegenitették  ;  nem  marad- 
tak többé  alatta,  söt  bátran  állíthatni,  még  fölébe 
is  emelkedtek  azon  idők  nemzedéke  átlagos  köve- 
telményeinek. Mindezekben  tehát  akkortájban  a 
római  szervezet  visszanyerte  az  előbb  elvesztett 
tért,  a  belső  különbség  közötte  és  a  protestan- 
tismus  között  lényegileg  már  nem  az  eszmei  tar- 
talomra, hanem  a  hajlamokra  vonatkozott ;  in- 
kább a  jövő  irányokra  terjedt,  mint  a  tényleges 
fölfogásra.  Hiszen  így  volt  ez  a  történet  min- 
den oly  korszakában,  a  midőn  az  emberi  elme 
saját  függetlenítése  kísérleteitől  ideiglenesen  ki- 
fáradva, a  múlthoz  fordult  ismét  pihentető  támasz- 
ért ;  ilyenkor  mindig  a  katholicismus  nyert ;  az 
ily  szakok  leteltével  pedig  az  új  lendületre  indító 
erélyt  csak  a  régi  állásokból  való  kilépés  keltheti 
föl,  nem  a  megülepedett  hatalmak  alapjainak 
puszta  vizsgálása  és  vitatása.  Az  új  terv  szerinti 
építkezés  rendszerint  rombolással  jár ;  ritkán  fér 
meg  azon  korban,  a  mely  a  fönmaradottat  ipar- 
kodik erősíteni  és  tatarozni,  a  melynek,  ha  vá- 
lasztása  van  több  közt,  nagyobb  a  kedve  termé- 
szetesen a  legtágasabb  és  már  is  legerősebb 
létezőt  tovább  szilárdítani.  Ugyanízért,  a  mióta 
a  vallási  érdek,  mint  az  emberi  társadalmakat 
irányzó,  hanyatlani  kezdett  s  másnak  engedni 
tért,  az  új  kezdeményekét  mindig  a  visszahatások 

sorozata  követi,  habár  gyöngülő  hullámzással  és 
csökkenő  körökkel.  A  reformatio  ellepte  majd  az 
egész  művelt  világot ;  az  ellenreformatio  vissza- 
nyomta, de  bizonyos  korlátokon  túl  el  nem  sö- 
pörhette. A  pápai  eszme  uralmát  megmaradt 
határai  közt  utóbb  ismét  új  támadás  ingatta 
meg,  ez  azonban  nem  a  protestantismus  kebelé- 
ből indult  ki,  legalább  nem  közvetlenül,  hanem 
az  egyéni  ész  és  lelkiismeret  nevében  egyrészt  a 
rationalismus,  másrészt  a  nemzeti  föltétlen  köz- 
akarat képviseletében  afranczia  forradalom  tábo- 
rából :  erre  újból  következett  vallási,  egyházi 
restauratio  is,  látszólag  ki  nem  merülő  erővel, 
azonban  ismételve  ellenáramlat  támadt  az  újkori, 
bölcseleti,  gazdasági  es  politikai  alapokon  nyugvó 
szabadelvüségben,  miglen  ez  a  tekintély  érzüle- 
tét megint  fölhívta  maga  ellen,  alapot  szolgál- 
tatva így  az  ultramontan  mozgalomnak,  a  mely- 
lyel  szemben  napjaink  nemzedékének  egy  része 
viszon'o  a  szerves  és  történeti  fejlődés  tanát 
igyekszik  érvényesíteni,  nem  előzetesen  s  kétsé- 
gen fölül  igazaknak  vallott  tantételekböl  követ- 
keztetve, hanem  a  tapasztalt  eredményekből 
visszafelé  okoskodva.  E  változatok  mindegyiké- 
ben ekként  új  meg  új  alapról  indult  meg  kivétel 
nélkül  a  tovafejlődés ;  az  időközökben  fölmerülő 
régi  fölfogás  sfiját  fegyvereivel  legyőzhetetlennek 
mutatkozott  mindig,  és  csak  is  az  emberi  elme 
által  meghódított  új  szellemi  birodalmak  segély- 
forrásaival képes  ellene  bárki  küzdeni.  A  korsza- 


kok  ingája  szabályszerűen  hol  alászáll  lengese- 
ben, hol  fölfele  hajt  ismét :  az  egyik  nemzedék 
ismeretlen,  viszonylagos  igazság  keresését  tűzi 
ki  czéljáúl ;  a  következő  megint  régen  föltaláltnak 
vélt,  ösi  birtoknak  tekintett  föltétlen  igazság 
föntartásán,  megóvásán  buzgólkodik  ;  ilyenkor 
pedig  a  mérleg  mindig  azon  nézetek  javára  szo- 
kott eldőlni,  a  melyeknek  gyökerei  legmesszebb 
visszahatolnak  a  múltba,  a  melyeket  eredetökig 
a  kutató  szem  legkevésbbé  képes  kísérni,  és  a 
melyek  tövéhez  a  legtöbb  kedvelt  emlék,  meg- 
rögzött szokás,  sőt  megcsontosodott  előítélet 
fonódik. 

Kétséget  nem  szenved  ez  ismérvek  szerint, 
hogy  a  kíméletről  megfeledkező  szellemi  harcz 
ellenére,  melyet  mind  a  ket  fél  mérgezett  fegy- 
verrel folytatott,  nem  forradalmi,  hanem  a  hagyo- 
mányra és  tekintélyre  hivatkozó  természetű  volt 
a  kor  észjárása,  a  melyben  Pázmány  szerepet 
játszott;  nem  jövő  jobb  után  áhítozó,  hanem  a 
fönnálló  ellentétesek  közt  egynek  is,  másnak  is 
tökélyét  bizonyítgató,  a  múlt  tanulságaiból  kierő- 
szakoló minden  tudománya.  A  «quod  semper, 
quod  ubique,  quod  ab  omnibus  receptum  est)), 
a  mindenkor,  mindenütt  és  mindenki  által  való 
elismertetésnek  —  a  mit  saját  javára  kezelni 
Róma  oly  mesterileg  értett  —  a  «8ecurus  iudicat 
orbis  terrarum»,  a  föld  kereksége  biztos  ítéleté- 
nek jelszavai  ekkor  ülték  legfényesebb  ünnepel- 
tetésöket ;  ezek  képezték  az  alaphangot,  a  mely 

Pázmány  Péter.  "* 

a  végtelen  feleselések  alatt  folyton  hallatszik ;  e 
talapzaton  iparkodik  Pázmány  ellenfelei  közül 
kiemelkedni,  annál  nagyobb  nyugalomban  és 
biztonságban,  mivel  azt  védsánczokkal  övezik 
körül  szerzetének  rettegtető  hire,  a  pápai  bátori- 
tás,  az  udvari  kegy,  a  primási  j^ártfogás.  Nagyob- 
bak voltak  azonban  már  is  szolgálatai,  sem  hogy 
továbbiakat  ne  vártak  volna  tőle ;  nagyobb  a 
képessége,  sem  hogy  az  irodalmi  és  magántéritöi 
körre  maradhatott  volna  korlátozva;  kénytelen 
és  kész  volt,  ingoványosabb  talajra  is  kilépni  s 
bőséges  erejét  változatlan  föladatainak  a  gya- 
korlati politika  mezején  is  szentelni. 

Szereplésére  e  tekintetben  első  izbenaz  1608-iki 
országgyűlésen  nyílt  tér,  bár  arra  való  készüle- 
tének már  az  előző  évben  nyoma  mutatkozott, 
midőn  kifejezi  aggodalmát,  hogy  előreláthatatlan 
zavarok  következnek  be,  ha  csak  minden,  a  mit 
a  felekezetek  fejei  kívánnak,  nem  engedélyezte- 
tik, vagyis  ha  csak  a  királyi  felség  tekintélye 
meg  nem  elégszik  egyedül  czímével  és  a  katho- 
likus  vallás  el  nem  torzíttatik  valami  anglikán 
egyház-félévé,  a  minek  elhárítását  az  Isten  kegyé- 
től várja.  A  jezsuita  rend  képviseletében  kiküldve, 
leleményes  és  körmönfont  emlékiratot  intézett  a 
katholikus  rendekhez  a  jezsuiták  törvényes  föl- 
jogosítása és  birtokképessége  tárgyában.  A  bécsi 
békekötést,  noha  a  főpapság  az  ellen  tiltakozott, 
első  sorban  épen  saját  védnöke,  Forgách  mégis 
elismeri,  de  csak  azért,  hogy  betűjének  látszólagos 


magyarázásával  szellemét  s  az  ország  kétségtelen 
tö})bségének  szándékát  megbiusítHa.  Oly  érvelés- 
sel él,  a  melyet  azóta  gyakran  a  legkülönbözőbb 
belyzetekben  lolbasználtak  a  Curia  vódui,  s  a 
mely  az  egyéni  lelkiismereti  és  felekezeti  szabad- 
ságból egyes  egybázi  intézmények,  rendek  és 
jogok  korlátlan  érvényesitésének  liatalmát  köve- 
teli a  katbolikus  egybáz,  söt  minden  szerzete 
számára.  Mivel  a  katbolikusoknak  visszaadandók 
a  zavarok  idejében  tölök  elvett  templomok,  ebből 
azt  következteti,  bogy  nem  is  egyszerűen  a  katbo- 
likusoknak, banem  épen  a  jezsuitáknak  vissza  kell 
adni  a  túróczi  és  sellyei  templomokat.  Mivel  a 
VI.  czikk  azt  rendeli,  bogy  a  prépostságok  és 
apátságok  előbbi  állapotukban  megmaradjanak, 
a  törvényes  befogadás  nélkül  a  jezsuitáknak  ado- 
mányozott túróczi  prépostságnak  a  jezsuiták 
részére  való  visszaszolgáltatását  kivánja.  Pár- 
buzamba  belyezi  a  jezsuita  rendet  a  nemesség 
vagy  a  városok  rendjével,  a  melyeknek  el  lebet 
marasztalni  egyes  bűnös  tagjait,  de  a  melyeket 
egészben  sújtani  nem  szabad.  A  nemesi  szabad- 
ságokból származtatja  e  mellett  a  jezsuita  rendbe 
való  belépés,  és  a  rend  fegyelme  alatti  cselekvés 
jogát  is. 

A  furfangos  okoskodás  azonban  nem  basz- 
nált.  Az  országgyűlés  többsége  a  jezsuitákat 
Magyarországon  ingatlan  javak  birtoklásától 
eltiltotta,  s  a  főpapságnak  látszólag  csak  az 
óvás -emelés  menedéke  maradt  meg.  Tanulságos 


azonban,  a  mi  következett :  a  törvény  kijátszása. 
Pázmányt  bizták  meg,  hogy  módot  találjon  a 
birtokok  jövedelmeinek  a  társaság  számára  való 
megtartására  s  a  birtokoknak  magoknak  kedve- 
zőbb időkig  biztosítására.  Ezt  ügyesen  úgy  oldotta 
meg,  hogy  egyszerűen  barátjára,  a  megbízható 
Pethe  László  kamaraelnökre  ruházta  át  a  jezsuita 
birtokokat,  a  ki  azokat  addig  kezelje  saját  nevé- 
ben, míg  a  jezsuitáknak  fekvő  javak  birtoklása 
újból  megengedtetik;  majd  később  maga  is,  mint 
túróczi  prépost,  Forgách  utódjaként  a  prépost- 
ság javait  azon  törvénytelen,  bár  már  elődje 
által  is  elvállalt  kötelezettséggel  fogadta  el,  hogy 
jövedelmeiből  az  első  évben  két  ezer,  a  következő 
években  három-három  ezer  forintot  íizet  a  je- 
zsuita-atyáknak, a  mikor  pedig  az  ország  törvé- 
nyei állandó  javak  bírását  a  Jézus- társaságnak 
újra  megengedik,  azon  prépostságot  haladék  és 
vonakodás  nélkül  fogja  nekik  átengedni. 

Érdekes  e  mellett  azon  érvelése,  a  melylyel 
az  udvar  fölszólítására  az  160S-iki  országgyűlés 
alatt  véleményét  előadta  az  iránt,  vajon  a  vallás 
szabad  gyakorlatának  törvény  útján  való  szen- 
tesítése megegyeztethető-e  a  keresztyén  fejedelem 
kötelességeivel.  Kifejti  itt,  hogy  a  hamis  vallás 
terjedése  nagyobb  csapás  a  török  rabságnál  is, 
hiszen  a  pokolból,  a  hova  a  hamis  vallás  vezet, 
menekülés  nincsen ;  ennél  fogva  a  fejedelem,  a 
ki  vallásszabadságot  enged,  felelős  mindazok  el- 
kárhozásaért, a  kik  az  engedmény  következtében 


ft  hamis  valláshoz  csatlakoznak.  Ez  indokokkal 
szemben  azonban  fölhozza  azt  is,  hoí^y  különb- 
séget kell  tenni  a  keletkező  ós  a  mep^gyökerezett 
tévtanok  közt.  Amazokat  múlhatatlanul  ki  kell 
irtani,  emezekre  nézve  tekintetbe  kell  venni  azt 
is,  hogy  mi  tanácsos.  Czélszerűbb  engedménye- 
ket nyújtani,  hogy  elveszett  előnyök  visszaszer- 
zésére időt  nyerjünk,  mint  az  engedményeket 
megtagadva,  mindent  örökre  elveszteni.  Az  erő- 
szakos eszközök  alkalmazása  nagyobb  bajokat 
idéz  néha  elő,  mint  a  melyeket  azekkal  elhárít- 
hatni. A  protestáns  rendek  inkább  készek  török 
vagy  tatár  uralom  alá  adni  magokat,  mint  lemon- 
dani vallásuk  szabad  gyaborlatáról;  ily  körül- 
mények közt  nem  az  a  kérdés,  mi  van  megen- 
gedve, hanem  az,  mit  lehet  kivinni.  Jellemző 
különben,  hogy  e  vélemény  lényegében  azonos 
azzal,  a  melyet  a  prágai  jezsuiták  adtak  a  cseh- 
országi vallásgyakorlatra  nézve.  Az  elaltatás  tak- 
tikája sugallta  azt,  hogy  a  gondatlan  biztonság- 
ban élő  annál  könnyebben  leigáztathassék.  Nem 
annyira  Forgách  politikájának  felel  ez  meg,  mint 
Khleslének,  az  ekkor  mindenható  bécsi  minisz- 
terének, a  kinek  pár  évvel  utóbb  Pázmány  meg- 
nyerte bizalmát  s  a  kinek  nagyrészt  köszönhette 
nemsokára  esztergomi  érsekké  kineveztetését. 
Nem  is  feledkezett  meg  soha  a  jótéteményekről, 
a  melyekkel  a  rokon  szellemű  bíbornok  elhal- 
mozta ;  B  azon  szívósságra  nézve,  a  melylyel 
Pázmány  barátjaihoz  ragaszkodott,  emlékezetes, 

hogy  akkor  sem  szakította  meg  vele  az  összeköt- 
tetést, midőn  megdöntötte  a  hatalmas  államférfit 
a  Ferdinánd,  majdani  uralkodója,  tudtával  inté- 
zett palota- forradalom,  a  kinek  pedig  szintén 
rendíthetetlen  híve  volt ;  söt  Eómába  is  szívesen 
fordul  a  számüzötthöz  leveleivel. 

Hogy  mennyire  volt  egyébiránt  őszinte  a  bécsi 
békekötés  elismerése,  kitűnik  azon  tiltakozásból, 
a  melyet  Forgách  az  ágostaiaknak  az  IGOS-iki 
törvényczikkek  alapján  tartott  zsolnai  zsinata 
ellen,  kétségen  kívül  Pázmány  által,  vagy  leg- 
alább Pázmány  befolyásával  szerkesztve,  kibo- 
csátott. Ebben  óvást  emel  mindazon  határoza- 
tokkal szemben,  a  melyek  által  az  ágostai  egyház 
önállóan  szervezkedett,  s  a  melyek  a  kánonjogtól 
eltértek.  Megtámadja  a  superintendensek  válasz- 
tását, hatóságát;  törvénytelennek  s  jogbitorlás- 
nak nevezi  a  protestáns  esperesek  kirendelését ; 
követeli  a  protestánsoktól  a  census  cathedraticus 
fizetését  a  katholikus  föesperesek  számára ;  ügyei- 
ket az  egyházi  bíróságok  részére  igényli ;  a  vég- 
zéseket érvényteleneknek  és  semmiseknek  nyi- 
latkoztatja; kimondja  az  eretnekekre  a  kiközösítés 
büntetését,  s  fölhívja  a  püspököket,  apátokat, 
prépostokat  és  főespereseket,  hogy  jogaikról  le 
ne  mondjanak,  hanem  azokat  híven  gyakorolják, 
s  a  kik  azok  ellen  cselekszenek,  azokat  egyházi 
törvényszék  elé  idézzék.  S  midőn  a  protestánsok 
e  tiltakozás  ellenében  önigazolást  tettek  közzé, 
Pázmány  leplezetlen  dühhel  és  maró  gúnyjának 


fókezetlen  kitöréseivel  gyalázó  irattal  támadta 
meg  őket,  annak  ellenére,  hogy  épen  röviddel 
azelőtt  csak  az  evangélikus  Thurzó  nádor  békítő 
közbelépése  mentette  meg  az  országgyűlés  elé 
idéztetéstől  és  megbüntetéstől,  a  melylyel  szem- 
ben, hogy  minő  alkotmányos  érzületet  táplált  a 
Forgách  udvarának  levegőjét  szívó  szerzetes, 
kitűnik  azon  kijelentéséből,  hogy  a  vallás  ügyé- 
ben fölmerülő  viták  és  tévedések  az  egyházi  tör- 
vényszék, nem  pedig  világi  bírák  hatásköréhez 
tartoznak,  ezért  ő  csak  főpásztora  vagy  a  pápa 
követe  előtt  igazolhatja  eljárását. 

Néhány  csendesebb  esztendő  következett,  a 
melyeken  át  a  nagyszombati  zsinaton  való  rész- 
vétel, a  Kalauz  kiadása,  az  Alvinczivel,  a  Zvo- 
ranichcsal  és  Nagygyal  való  vitatkozgatások  fog- 
lalták el.  Majd  Rómába  utazott  lG14-ben,  hogy 
Forgách  megbízásából  a  Nagyszombatban  meg- 
alapítandó jezsuita  tanintézet  fölállításával  kap- 
csolatos nehézségeket  elhárítsa,  de  kétségtelenül 
oda  küldve  azon  szándékkal  is,  hogy  személyes 
összeköttetéseket  szerezzen,  s  azon  nagyobb  sza- 
bású szerepre  előkészülhessen,  a  melyet  Forgách 
és  Khlesl  már  akkor  terveltek  számára.  Félév 
múlva  római,  s  rövid  gráczi  tartózkodásából  visz- 
szatérve,  ismét  Forgách  kíséretébe  lépett,  s  Bécs- 
ben a  törökkel  folytatott  békealkudozásokban 
vett  részt.  De  közeledett  életének  nagy  forduló 
pontja;  1615  október  IG-án  Forgách  meghalt. 
Pázmányt,   a   ki    a   katholikus    mozgalmaknak 

ekkor  tagadhatatlanul  előterében  állott,  az  udvar 
az  esztergomi  érsekségre  legalkalmasabb  gya- 
nánt szemelte  ki ;  s  habár  a  titkos  föladások,  a 
melyek  a  püspöki  székekre  jelölteket  ritkán  szok- 
ták megkimélni,  ezúttal  sem  maradtak  el,  a 
Curia  nem  késett  beleegyezését  kinyilvánítani. 
Csakhamar  megtörténtek  a  lépések,  hogy  a  je- 
zsuitarendi fogadalomból  származó  nehézségek 
eloszlattassanak ;  s  a  király  Pázmányt  1616  ápril 
25-dikén  túróczi  préposttá,  szeptember  28-dikán 
pedig  esztergomi  érsekké  nevezte  ki. 


Pázmánynak  a  primási  székre  való  emeltetése 
kizárólag  a  pápai  nuntius  és  a  német  miniszterek 
befolyásával  történt,  talán  az  elhunyt  érseknek, 
Forgáchnak,  kívánsága  szerint,  valamint  állítólag 
néhány  katholikus  főúr  küldöttének  sürgetésére. 
Szívesen  vette  e  kinevezést  Ferdinánd  föherczeg 
is,  a  ki  a  kegyelt  jezsuita-társaságból  az  érsek- 
ségbe lépő  főpapban  a  vallás  és  háza  támaszát 
örömmel  üdvözölte.  A  magyar  tanácsosok  véle- 
ménye ellenben  ez  ügyben  nem  kéretett  ki,  sőt 
még  a  magyar  főpapságot  sem  hallgatták  meg, 
a  melynek  pedig  több  tagja  maga  is  reményeket 
táplált  ez  állásra.  Természetes  tehát,  hogy  itthon, 

nem  tekintve  nobány  szerencsét  kívánó  egyliázit, 
gyanúval,  söt  ellenszenvvel  fopíadták  a  hírt;  bár 
Khlesl  rögtön  megnyugtatni  igyekezett  Thurzó 
nádort  annak  kifejtésével,  hogy  « midőn  Pázmány 
a  Jézus-társaság  tagja  volt,  számos  kötelezett- 
séggel bírt,  most  ellenben,  midőn  fogadalmaitól 
feloldoztatván,  közpályára  kerül  s  az  ország  fő- 
rendéi között  foglal  helyet,  más  módon  fogja 
valósítani  azt,  a  mit  Magyarországon  a  közjó 
előmozdítására  czélszerűnek  lát. »  Ennek  azonban 
az  ország  többsége  nem  hitt :  s  fokozta  ez  aggo- 
dalmakat Pázmány  kétszínű  magaviselete  azon 
kényes  diplomatiai  küldetésben,  a  melyben  a 
közbeeső  hónapok  alatt  még  mint  túróczi  pré- 
post járt  el.  Homonnai  Drugeth  Felső-Magyar- 
országon támadást  forralt  Bethlen  Gábor  ellen, 
saját  magának  akarván  megszerezni  az  erdélyi 
fejedelemséget;  tudvalevőleg  e  terv  összekötte- 
tésben állott  az  1615-ben  Bécsben  a  Portával 
folytatott  alkudozásokkal,  a  melyekben  Pázmány 
is  részt  vett  s  a  melyek  kapcsán  fölvillant  az 
eszme,  a  törökkel  szövetkezve,  Erdély  független- 
ségét megrontani.  Azonban  Ali,  budai  basa,  ez 
irányban  várt  ígéretei  kéteseknek  látszottak  ; 
Bethlennek  Konstantinápolyban  sikerült  a  szul- 
tán jóakaratát  megnyerni ;  a  hajdúság,  a  melyet 
Becsből  fölhasználni  reméltek,  inkább  Erdélyhez 
szított;  a  Kassán  összegyűlt  felső-magyar  rendek 
nagyobb  kedvet  mutattak  Homonnai  ellen  fölke- 
lést indítani,    mint    mellette   ragadni   fegyvert. 

Pázmány  ennek  következtében  azzal  bízatott 
meg,  hogy  a  nyugtalankodókat  kibékítse ;  Hornon- 
nait,  különben  személyes  barátját,  terveiről  le- 
beszélje. Úgy  látszik,  hogy  midőn  ezt  eszközölte, 
egyszerűen  várakozásra  s  a  kísérlet  jövendő  meg- 
újítására biztatta.  Minden  esetre  ellenséges  érzü- 
letet keltett  maga  ellen.  A  nyomban  ezután  tartott 
újabb  kassai  gyűlés  végzései  közé  fölvétetett, 
hogy  « Pázmány  Péter  jezsuitát  a  rendek  testi- 
lelki ellenségöknek  tekintik,  mielőbb  hagyja  el 
Magyarország  felső  részeit,  hova  a  békességnek 
nem  helyreállítására,  hanem  teljes  megzavarása 
végett  jött;  lehetetlennek  is  tartják,  hogy  ő,  ki  e 
mozgalmak  egyik  fő  oka,  hajlandó  lenne,  állandó 
béke  tárgyalásában,  annál  kevésbbé  létrehozá- 
sában fáradni.))  Bethlen  maga  is  kifejezte  gyanú- 
ját, hogy  ha  Homonnait  komolyan  meg  akarták 
volna  fenyíteni,  bizony  nem  papot  küldtek  volna 
ennek  eszközlésére.  Pázmány  ugyan  írt  rögtön  a 
királynak  is,  a  nádornak  is  önigazolása  végett, 
s  könnyű  volt  nevetségeseknek  tűntetnie  föl  a 
kalandos  híreket,  a  melyeket  a  féltékeny  és  a 
magasabb  diplomatiában  kevéssé  járatos  vidékiek 
felőle  elhittek  és  terjesztettek.  Lényegileg  azon- 
ban a  következő  év  eseményei,  a  midőn  csakugyan 
pártfogásába  vette  Homonnai  kísérleteit,  igazol- 
ták a  gyanakvást,  a  melyet  irányában  tápláltak, 
s  hosszabb  időnek  kellett  eltelni,  míg  a  magas 
méltóságában  nem  csak  a  kicsinyes  fondorlatok 
emberének,    hanem  komolyan   számba    veendő 


államférfiimak  bizonyult  a  méltán  nehezen  feledő 
közönség  előtt  is. 

Tényleg  mindazonáltal  el  kell  ismerni,  hogy 
mind  haláláig  önálló  eszmék  után,  egységes,  kap- 
csolatos terv  szerint  indult  politikájában.  Az 
ellenreform atio  sikeres  kivívására  fő  fontosságú- 
nak vélte  mindenekelőtt  a  klérus  hatalmának, 
vagyonának,  alkotmányos  állásának  gyarapítását, 
illetőleg  a  főpapságnak  valóban  első  helyre  eme- 
lését az  ország  kormányzatában.  Hogy  ezt  esz- 
közölhesse, mindig  a  magyar  körülmények  tekin- 
tetbe vételével  ugyan,  de  egyáltalán  nem  magyar 
szempontból,  föltétlenül  támogatta  az  udvari 
párt  minden  kívánságát,  a  mennyiben  ez  az 
eszélylyel  megfért,  úgy  a  trónöröködést,  valamint 
a  német  katonaság  Magyarország  végváraiba 
való  befogadását  és  ott  állandósítását,  valamint 
a  királyi  hatalom  terjesztését  illetőleg ;  s  e  mel- 
lett, a  hol  czéljai  előmozdítására  hasznosnak 
látta,  csekélységekben  a  magyar  alkotmány  vé- 
delmének igényét  meg  tudta  saját  számára  őrizni. 
Viszont  a  katholicismus  érdekein  kívül  föltétlenül 
ismerte  és  buzgón  fölkarolta  a  habsburgi  házéit 
is  az  európai  mozgalmak  diplomatiai  bonyodal- 
maiban, és  ennél  fogva  nem  annyira  a  magyar 
tanácsosok  körében  és  észjárásával  összhangzás- 
ban szerepel,  mint  inkább,  kivált  II.  Ferdinánd 
alatt,  azon  néhány  bécsi  udvari  meghitt  állam- 
férfival egyetértőleg,  a  kik  a  császárság  ügyeire 
nézve  e  korban  döntő  befolyásúak  voltak;  így 

neve  tulaj donképen  nem  is  Forgách  Zsigmondé- 
val, Eszterbázyéval  s  más  magyar  világiakóval 
említendő  egy  sorban,  hanem  helyesebben  Khles- 
léhez,  majd  Eggenbergéhez  és  Dietrichsteinéhoz 
illik.  Végre  az  erdélyi  magyar  viszonyokra  nézve 
mély  bizalmatlansággal  volt  eltelve  minden,  azok- 
ban bármely  részről  szere-plö  személyiség  iránt ; 
nem  kalandos  kísérletektől  vagy  egyéni  változá- 
soktól várta  az  idevágó  kérdések  megoldását,  mint 
inkább  európai  tényezők  befolyásától;  ugyan- 
ezért gyakran  türelmesebbnek  és  engeszteléke- 
nyebbnek  látszott  kortársainál,  hötott  pedig  csak 
az  egyensúlyt  akarta  föntartani,  a  melynek  meg- 
zavarásától egyelőre  gyökeres  javulást  úgy  sem 
remélhetett. 

Már  kinevezése  alkalmával  kitűnt  meggon- 
doltan eltökélt  szándéka,  a  főpapság  jogainak 
nem  csak  semminemű  csorbítását  el  nem  tűrni, 
hanem  tekintélyét  lehetőleg  növelni,  a  mire  leg- 
hatályosabb  mód  gyanánt  a  jövedelmek  fokozása, 
illetőleg  az  azokkal  kapcsolatos  terhek  csökken- 
tése kínálkozott.  Az  esztergomi  érsekség  vagyona 
ugyan  akkor  sem  volt  csekély;  elhibázott  egy 
gyakran  hangoztatott  és  az  újabb  történetírók 
egyike  által  is  elfogadott  azon  nézet,  hogy  az 
egri,  váczi  és  veszprémi  püspökségekkel  együtt 
összesen  csak  60,000  frtra  rúgott  volna  az  évi 
jövedelme ;  Fraknói  körülbelül  80,000  forintra 
számítja  Pázmány  székfoglalásakor  egyedül  a 
primási  bevételeket,  a  melyekből  azonban  tisztán 


csupán  mintegy  "25 — 30,000  forint  maríidt  meg 
kezében;  eléggé  tekintélyes  összeg,  ha  a  pénz 
akkori  ertekét,  a  jelenlegit  mintegy  háromszorta 
fölülmúlót,  számba  veszszük.  Pázmány  különben 
ezt  mindenféle  úton-módon  rendkívüli  mérték- 
ben tudta  fokozni ;  s  tulaj  donképen  ö  újabban 
visszaszerzöje,  illetőleg  megalapítója  azon  óriási 
vagyonnak,  a  mely  bárminő  megfelelő  közjogi 
kötelezettség  nélkül  tünteti  ki  az  utolsó  két  szá- 
zad óta  Európa  minden  országának  főpapsága 
közül  a  magyart.  A  kamara  ugyan  azt  kívánta, 
hogy  mielőtt  kineveztetik,  az  érsekújvári  őrség 
zsoldjának  födözését  magára  vállalja;  erre  azon- 
ban Pázmány  rendkívüli  ügyességgel  azt  vála- 
szolta, hogy  kineveztetése  előtt  tárgyalásokba 
nem  bocsátkozhatik,  mert  «az  egyházi  javadal- 
mak adományozása  előtt  bármily  fizetést  ígérni, 
vagy  az  egyház  valamely  előnyéről  lemondani 
annyit  tesz,  mint  a  simonia  bűntényét  elkövetni, 
a  mely  az  adományozást  semmivé  teszi,  és  úgy 
arra,  a  ki  a  javadalmat  adományozta,  mint  arra, 
a  ki  azt  elfogadja,  egyházi  büntetéseket  von,)) 
A  mikor  pedig  az  őt  érsekké  emelő  okirat  ennek 
daczára  aláíratott,  Pázmány,  bízva  a  hatalmas 
Khlesl  miniszter  és  a  császári  kamara  elnöke 
közötti  ellenségeskedésben,  ismét  vonakodott  bár 
miben  is  engedni.  A  gyönge  királytól  biztosító 
iratot  nyert,  hogy  az  érsekség  minden  régi  jogai 
és  javadalmai,  a  melyek  részben  idegen  kezekre 
jutottak,  vissza  fognak  szereztetni.  Se  az  újvári 

katonaságra  fordított  morva  segélyről  lemon- 
dani, se  az  örségnek  ingyen  gabonát  szolgáltatni, 
se  ezt  ingyen  őröltetni,  se  a  kamara  által  vagy 
részére  olcsón  kibérlett  tizedeket  továbbra  az 
addigi  módon  átengedni  hajlandónak  nem  mu- 
tatkozott ;  sőt  midőn  a  magyar  udvari  kamara  a 
bécsire  hivatkozva,  a  javaiba  való  beigtatást  kés- 
leltette, óvást  emelt  eljárása,  mint  az  alkot- 
mányba ütköző  ellen,  az  ország  szabadságainak 
sérelme,  a  német  kamarától  való  törvényes  füg- 
getlenség megcsorbítása  czímén,  annak  ellenére, 
hogy  másfelöl  egyáltalán  nem  akadt  meg  azon, 
hogy  maga  a  császári  koronával  egyezkedjék. 
Mindazonáltal  követeléseit  teljes  mértékben  érvé- 
nyesíteni ezúttal  nem  volt  képes.  Csak  is  Mátyás 
halála  után,  midőn  a  pénzügyekben  teljesen  já- 
ratlan és  rendetlen,  mindent  kegyenczeire  pazarló 
II.  Ferdinánd  ült  a  trónon,  sikerűit  Pázmánynak 
162!2-ben  az  újvári  őrség  zsoldja  fizetésének  köte- 
lezettségétől teljesen  szabadulni,  s  azt  kizárólag 
a  kamarára  áthárítani.  Ez  eredménytől  fölbáto- 
rítva, azután  sürgette,  s  kieszközölte  az  érseki 
pisetum  visszaadását,  a  mely  hajdan  ellenszol- 
gáltatásként adatott  a  pénzverésnél  való  fölügye- 
letért, most  csaknem  egészen  tiszta  jövedelmi 
forrásnak  mutatkozott.  Hiába  erősítette  a  kamara, 
hogy  ennek  megváltása  fejében  tulajdonképen 
a  szentkereszti  birtok  az  érsekségnek  ado- 
mányoztatott ;  bizonyítani  nem  tudta,  s  Páz- 
mány ismét  nyertes  lön.  A  tizedeket  illetőleg,  a 


melyeket  a  kamara  addig  olcsón  bírt  bérben,  a 
maga  személyére  nézve  idöröl  időre  engedménye- 
ket tett  ugyan,  állandó  szokássá  s  joggá  azonban 
az  addigi  gyakorlatot  nem  hagyta  tömörülni. 
Féltékenyen  őrizte  így  legcsekélyebb  vagyoni 
kiváltságait  is,  mindvégig  megtagadva  a  malom- 
építési jogot  az  újvári  őrség  számára,  sőt  mind- 
annyiszor csak  külön  kérelemre  utalványozva 
részére  füveltetési  helyet  is.  Tüzetes  tervet  dol- 
gozott ki  az  egyházi  javak  visszaszerzésére ;  a 
királytól  nyilatkozatot  kért  és  kapott,  hogy  azo- 
kat világiaknak  adományozni  vagy  zálogba  adni 
többé  nem  fogja;  gondoskodott  az  elzálogolt 
szentgothárdi  birtok  kiváltásáról  azon  szándék- 
kal, hogy  annak  jövedelmeiből  azután  mindig 
új  meg  új  elzálogosított  egyházi  birtokok  váltas- 
sanak ki,  s  így  egy  örökké  növekvő  alap  kelet- 
kezzék a  katholikus  vallás  terjesztésére.  Magáno- 
soktól is  a  mit  lehetett,  visszaszerzett ;  sőt  egy 
ízben  rokonait  is,  igaz,  nem  nagyon  közelieket, 
megintette,  hogy  álljanak  el  igényeiktől  Kerekire, 
a  mely  jószág  valaha  az  egyháztól  raboltatott  el. 
A  főpapok  végrendeleti  jogára  nézve  szintén 
megállapodást  hozott  létre  királyi  jóváhagyással, 
a  melynek  értelmében  a  kamarának  azokból 
többé  semmi  rész  nem  jutott.  Az  üresedésbe 
jött  egyházi  méltóságok  rögtöni  betöltését  ha- 
sonlóképen mindig  szorgalmazta  és  keresztül- 
vitte, hogy  ekként  a  közbeeső  jövedelmek  az 
egyházi  czéloktól  el  ne  vonassanak.  így  minden 

áldozatot,  a  melyet  a  papi  javaktól  várt  a  köz- 
kincstár, B  minden  segélyt,  a  melyet  az  ország 
megalapításától  fogva  a  főpapság  a  honvédelem- 
nek nyújtani  köteles  volt,  gyakorlatilag  lehetőleg 
elejtetett,  s  nem  csoda,  hogy  Eszterházy  Miklós 
nádor  majdan  keserűen  kifakadt,  hogy  «a  kik  az 
javát  és  zsírját  bírják  az  országnak,  többire  majd 
ugyan  senkit  a  fölkelő  nemesek  közé  nem  küld- 
tenek.))  Igyekezeteinek  sikerét  leginkább  az  bizo- 
nyítja, hogy  húsz  évi  érseksége  folyamán  állandó 
vallási  s  egyházi  czélokra  800,000  frton  fölül 
rendelkezett;  a  hadi  költségekhez  pedig  a  foly- 
tonos háborúk  daczára,  csupán  vagy  150,000  frttal 
járult ;  ezenfölül  unokaöcscsének  tetemes  magán- 
vagyont  szerzett,  s  mindig  úri  díszszel  tudta 
udvarát  s  személyes  környezetét  eltartani,  saját 
nyilatkozata  szerint,  jövedelmének  körülbelül 
egy  harmadával.  Hasonló  gonddal  s  az  aprólé- 
kosságokig terjedő  féltékenységgel  őrködött  egy- 
házi jogai  fölött;  gyakorolta  teljes  mértékben  a 
prímáéi  hatalmat,  s  törekedett  még  Eóma  irá- 
nyában is  a  magyar  királyi  igényeket  érvényesí- 
teni, a  mint  például  az  apostoli  czím  visszaszer- 
zése, a  püspöki  kinevezések,  és  a  czimzetes 
püspökségek  adományozása  körül  tett  lépései, 
kifejtett  emlékiratai  tanúsítják,  a  nélkül  mind- 
azonáltal, hogy  az  első  és  az  utolsó  kívánalom 
dolgában  teljes  sikert  vívhatott  volna  ki.  Min- 
denütt azonban,  a  hol  nem  elvbeli  kérdésben 
állott  a  szentszékkel  szemben,  érvényesíteni  tudta 


akaratát.  A  püspöki  kinevezések  életén  át  kizáró- 
lag az  ö  javaslata  szerint  történtek,  ünnepélyes 
ígéretet  vett  11.  Ferdinándtól,  hogy  se  maga, 
se  örökösei  az  esztergomi  érseki  széket  soha 
üresedésben  nem  hagyják;  s  az  alsóbbrendű 
helyek  betöltésére  előtte  is,  utána  is  példátlan 
befolyást  gyakorolt  szintén.  Már  IGl 7-ben  kiesz- 
közölte, hogy  az  ifjú  Pálfi  Miklós,  pozsonyi  pré- 
post, a  kinek  a  primási  székre  való  emeltetése  s 
ennek  Pázmány  által  csak  ideiglenesen,  admi- 
nistrator  gyanánt,  való  betöltése  egy  pillanatig 
szándékban  volt,  egyházi  hivataláról  eltávozott  ; 
helyére  pedig  a  legbotrányosabb  s  legerőszakosabb 
magaviseletű  magyar  főpapot,  Balásfy  Tamást, 
juttatta,  kétségen  kívül  azon  irodalmi  működés 
elismeréséül,  a  melylyel  ez  a  protestánsok  ellen 
intézett  munkáit  fölűlmúlhatatlan  nyerseségű,  de 
tagadhatatlanul  szellemes  tollával  támogatta. 
Utóbb  is,  mindennemű  visszaélés  és  vétség  elle- 
nére, a  melyet  Balásfy  minduntalan  elkövetni 
később  sem  szűnt  meg,  tekintélyével  védeni 
tudta,  a  mellett,  hogy  felsöbbségével  némileg 
féken  tartotta;  holmi  apró  egyházi  töredelmezé- 
sekkel  fegyelmezte,  még  akkor  is,  midőn  Balásfy 
javadalmakat  halmozni  igyekezett,  s  jogellenesen 
a  pápához  fordult  engedély  és  pártfogás  végett ; 
de  Pázmány  a  megérdemelt  büntetést  fejéről 
ennek  daczára  el  tudta  hárítani,  sőt  barátjának 
mind  magasabb  egyházi  méltóságokra  való  elő- 
léptetéséről   is  gondoskodott.   A  kalocsai  érsek 

irányában  továbbá  primási  hatóságát  két  ízben 
is  erélyesen  megóvta;  a  hazai  jogot  szorgosan 
érvényesítette  Domitrovich  zágrábi  püspök  ellen, 
Hervoics  illetéktelenül  kieszközölt  csanádi  püs- 
pöki czime  ügyében ;  erélyesen  megvédte  Erge- 
lics  zágrábi  püspökké  kineveztetésének  föntartá- 
sát  a  nuntius  sürgette  Tomkó  igénykedése 
ellenére ;  majdan  viszont  ügyelt  arra,  hogy  az 
Ergelics  elnöklete  alatt  tartott  zágrábi  megyei 
zsinatnak  a  nagyszombati  zsinat  határozmányai- 
val  ellenkező  végzései  érvényre  ne  emelkedjenek, 
illetőleg  a  pápai  Curia  által  megsemmisíttessenek. 
Nagy  figyelmet  fordított  maga  zsinatok  tartására, 
a  papi  fegyelmet  és  alárendeltséget,  de  egyszers- 
mind a  hívek  lelki  szükségleteinek  ellátását  is 
biztosítandó;  egész  tekintélyét  latba  vetette  a 
pozsonyi,  az  esztergomi,  a  szepesi  káptalanok 
megfékezésére,  az  érsekiekkel  ellenkező  állítóla- 
gos jogaik  lerombolására,  a  kanonoki  állomások 
jövendő  szabályszerű  betöltésére  és  arra,  hogy  a 
tagok  kötelességeik  teljesítésére  szoríttassanak. 
Szigorúan  ellenőrizte  Pázmány  az  egyházi  ren- 
deket is  :  a  pálosok  körében  elharapódzott  visz- 
szaéléseket  és  fölmerült  viszályokat,  mint  szü- 
letett pápai  legátus,  hatósága  körébe  vonva, 
orvosolni  törekedett;  a  Clarissa- szüzek  ügyeit 
előmozdította,  s  körükben  a  kemény  rendet  és  a 
kánoni  szabályokat  érvényesítette;  az  idegen 
benedekszerzetűeknek  Pannonhalmán  való  elhe- 
lyezését megakadályozta ;  viszont  a  sok  részben 

hasonlóképen  idegen  jezsuiták  lebetÖ  sokfelé 
megtelepítését  és  gazdag  alapítványokkal  ellá- 
tását, számukra  templomok  építését  és  ezek  dús 
fölszereléset  minden  tehetségével  elősegítette. 
Különös  súlyt  fektetett  nevelő-intézetek  létesíté- 
sedé, a  melyeket  csaknem  kizárólag  a  jezsuita 
társaság  kezeire  bízott;  maga  a  nagyszombati 
egyetem  is  tisztán  jezsuita  intézetnek  volt  szánva. 
Egyébiránt  a  papok  külföfdi  kiképzése  ügyét  is 
buzgón  fölkarolta ;  Kómában  a  Collegium  Hun- 
garicumnak  hozzáférhetőbbé  és  hasznosabbá 
tétele,  Bécsben  a  Pazmaneum  fölállítása  ma- 
radandó emlékei  azon  készségnek,  a  melylyel 
a  papság  szellemi  kiművelésének  áldozatokat 
hozott. 

A  protestánsok  tekintetében,  a  mennyiben 
érseki  s  földesúri  hatalmi  eszközei  megengedték, 
kíméletlen  szigorral  járt  el.  A  politikai  alkudozá- 
sokban sima  lehetett ;  eszélyes  mérséklet  vezette 
lépteit,  kivált  élete  utolsó  éveiben,  ott,  a  hova 
parancsszava  el  nem  hallatszott ;  de  a  minő  szen- 
vedélyes és  heves  maradt  mindvégig  vitairataiban, 
olyan  rideg  és  minden  egyéb  tekintetet  mellőző 
volt  a  vallási  üldözésben.  Az  1618  iki  ország- 
gyűlés után  elterjedt  róla  a  hír,  hogy  a  püspö- 
kök és  prépostok  tanácsában  annak  lett  volna 
szószólója,  hogy  dmmár  nem  kell  tovább  halasz- 
tani az  eretnekek  kigyomlálását,  mert  jobb,  ha 
az  országot  farkasok  és  rókák  lakják,  hogy  nem 
mint  eretnekek)).    De   bár   az    egykorúak   hitelt 


adtak  e  szavak  valódiságának,  a  mint  különböző, 
azon  korbeli  elbeszélésből  kitűnik,  a  melyek 
mindegyike  még  számos  más  hitelesítő  mellék- 
körülményt és  jellemzően  élénk  részletet  tár  föl. 
Pázmány  ünnepélyes  tagadásával  szemben  nem 
látszik  valószínűnek,  hogy  épen  e  kifejezéseket 
használta  volna ;  ellenben  ahhoz  nem  fér  kétség, 
hogy  ismételve  kijelentette:  «inkább  hagyják 
pusztán  jobbágyai  a  falvakat,  sem  mint  hogy 
kegyúri  jogainak  ellenére  a  parasztok  a  templo- 
mokat saját  magok  számára  igényeljék)).  S  tény- 
leg az  úri  gőg  és  vakbuzgóság  e  sugallatát  kö- 
vetve, birtokain  mindenünnen  kiűzte  a  prédiká- 
torokat. Buzdította  hittársait,  hogy  példáját 
kövessék,  elannyira,  hogy  a  harminczas  években 
Eszterházy,  a  ki  különben  e  tekintetben  maga 
sem  maradt  nálánál  sokkal  hátrább,  megbotrán- 
kozva a  túlságosan  szembe  szökő  eljáráson,  abból 
bajt  jósolt,  kivált  minthogy  Pázmány  nem  akarta 
tűrni,  hogy  a  protestáns  urak  hasonlóval  fizes- 
senek vissza,  és  a  Thurzók  által  elkövetett  eset- 
ben mértéket  vesztve  tört  a  megtorlásra.  De  nem 
állapodott  meg  a  jobbágyoknál,  a  kikre  nézve  a 
földesúri  hatóság  eljárásának  az  akkori  fölfogás 
szerint  taJán  némi  törvényes  színt  kölcsönözhe- 
tett ;  s  a  pozsonyi  evangélikus  polgárok  is  méltán 
panaszolkodhattak  elnyomási  kísérletei  s  álnok 
mesterfogásai  miatt. 

Különben  állásának  nem  csak  egyházi  kivált- 
ságaira volt  kényes  a  végletekig,  hanem  világi 

méltóságának  elsőségét  is  követelte.  A  királyné 
koronáztatáea  után,  ir):2:2-ben,  elfoglalta  Thurzó 
nádor  előtt  az  első  belyet ;  a  nádor  panaszt 
tevén,  a  személyes  befolyások  iránt  mindig  fogé- 
kony király  leiratában  neki  igazat  adott,  a  miben 
meg  Pázmány  látván  sérelmet,  a  saját  részére 
viszont  ellenkező  szellemű  nyilatkozatot  eszkö- 
zölt ki.  Két  évvel  utóbb  ismét  a  királyhoz  for- 
dult, fölhozván,  hogy  Nyitramegye  közgyűlésén 
mindig  az  esztergomi  érseket  illette  az  első  sza- 
vazat, a  nádor  utasítása  következtében  pedig  epy 
alispáni  intézkedés  e  jogát  megszegi.  Komolyabbá 
vált  azonban  aprimási  és  a  nádori  jogkörök  kö- 
zötti összeütközés  Eszterházy  Miklósnak  1G25  ben 
nádorrá  történt  választatása  után.  Ügy  látszik, 
hogy  súrlódások  merülhettek  föl  már  előbb  is 
Eszterházy  és  Pázmány  közt ;  legalább  1623-ból 
fönmaradt  egy  az  utóbbihoz  intézett  királyi  levél, 
mely  intést  foglal  magában,  hogy  «magáneset 
végett  ne  kedvetlenedjék  el  a  közügy  előmozdí- 
tásában, hanem  a  fölségnek,  a  hazának  védel- 
mére szolgáljon  azontúl  is.»>  De  Pázmány,  a  minő 
állhatatos  és  ragaszkodó  volt  a  személyes  barát- 
ságban, épen  oly  kicsinyesen  haragtartónak  és 
gyűlölködőnek  mutatkozott  vetélytársakkal  és 
ellenfelekkel  szemben.  Áz  1625-ki  országgyűlé- 
sen sem  értettek  sokban  egyet ;  az  lG2G-ban  Beth- 
lennel és  a  törökökkel  folytatott  alkudozások 
alatt  ismételve  ellensúlyozni  törekedett  Pázmány 
a   nádor   tanácsait;    valószínűleg  az   egyházhoz 

szilárdul  ragaszkodó  horvátokat  kegyelő  befo- 
lyására vezethető  továbbá  vissza  az,  hogy  Esz- 
terházy  nádor  tüzetesen  indokolt  kifogásai  elle- 
nére Patatics  István  neveztetett  ki  ekkor  királyi 
személynökké ;  valamint  általában  a  király  által 
betöltendő  fontosabb  világi  állásokra  nézve  is 
minflen  eszközt  fölhasznált  javaslatai  érvényesí- 
tésére. De,  a  mi  mindezeknél  jelentékenyebb  volt, 
megtagadta  ugyanez  időtáj  ban  a  nádor  által  királyi 
jóváhagyás  alapján  elrendelt  nemesi  fölkelésben 
való  részvételt;  s  valamelyik  káptalan  jegyzö- 
könyvébe beigtatott  óvásában  azt  igényelte,  hogy 
tisztjéhez  és  hatóságához  tartozik,  helyrehozni 
a  nádor  ellenében  azt,  a  mit  az  alkotmányos 
jogokra  vagy  szabadságokra  nézve  sérelmesnek 
vél.  Evvel  sem  elégedett  meg  s  körlevelet  intézett 
a  megyékhez ;  egyszersmind  rögtön  Eszterházy 
magánérdekű  ügyeibe  is  beleavatkozott,  s  boszú- 
jában  a  nádor  valamely  rokona  számára  terve- 
zett házassági  dolga  elé  iparkodott  akadályokat 
gördíteni.  Az  lG29-iki  nagyszombati  zsinati  ok- 
iratokhoz függelékül  azután  egy  jogtörténeti  fej- 
tegetést csatolt  az  esztergomi  érsek  egyházi  és 
politikai  kiváltságairól,  a  melyben  többek  közt 
azt  állítja,  hogy  helyzete  kitűnőségénél  fogva  az 
ország  valamennyi  herczegét  és  méltóságát  meg- 
előzi, és  hogy  a  királyi  személynök  tulajdonképen 
csak  az  ő  helyettese.  Mind  a  két  követelményt 
Eszterházy  kétségbe  vonta,  czáfolatúl  szánt  ellen- 
iratában. A  törvények  szerint  ugyanis  a  nádor  a 

király  távollétében  helytartó,  s  az  ország  első 
rendes  bírája ;  mint  ilyen  a  király  távollétében 
vagy  kiskorúsága  alatt  az  ország  kormányzója, 
bizonyos  esetekben  összehívhatja  az  országgyű- 
lést, fölkelést  hirdethet,  a  királyválasztásnál  az 
első  szavazatot  adja,  mind  e  tekintetben  a  prímás 
fölött  is  hatóságot  gyakorol ;  a  személynök  viszont 
törvény  szerint  a  király  által  a  világiak  sorából 
nyeri  tisztét,  s  még  az  ö  általa  kinevezett  proto- 
notariusok  is  előkelőbb  helylyel  bírnak  a  királyi 
táblán  az  érsek  által  kijelölt  két  bírónál ;  sehogy 
sem  lehet  tehát  a  személynök  a  prímás  helytar- 
tója. Még  hevesebben  lobbant  föl  a  két  állam- 
férfi közt  a  visszavonás  lángja  lG33-tól  1637-ig. 
Részben  oka  volt  ennek  az  eltérő  politika  is,  a 
melyet  Rákóczi,  erdélyi  fejedelemmel  szemközt 
követtek,  kit  Pázmány  pártfogásába  vett,  elany- 
nyira,  hogy  úgy  látszik  még  Eszterházy  ellenséges 
indulatú  leveleit  is  közlötte  vele,  míg  Eszterházy 
ez  idő  szerint  kérlelhetetlenül  megbuktatását 
tűzte  ki  czélúl.  De  hozzájárultak  más  körülmé- 
nyek is.  Eszterházy  panaszkodott  a  főpapok  be- 
avatkozása ellen  az  igazságszolgáltatásba;  a 
mint  tapasztalatban  gazdagodott,  aggálylyal 
nézte  a  protestánsok  elleni  erőszakos,  az  orszá- 
got lázító  eljárást,  kiemelte,  hogy  Pázmány  ma- 
gát az  országban  a  király  után  első  személynek 
tartja;  hogy  magát  följogosítva  tekinti,  mindazt 
megakadályozni,  a  mit  az  ország  jogaira  és  sza- 
badságaira nézve  hátrányosnak  ítél,  míg  a  nádor- 

tói  megtagadja  azon  jogot,  hogy  a  véghelyekre 
fölügyeljen,  fölkelést  hirdessen ;  hogy  a  királyi 
tanácsosokat  értekezletre  összehija ;  hogy  rend- 
kívüli törvényszéket  tart;  hogy  a  nádornak  a 
megyékhez  intézett  rendeleteiről  megvetöleg  nyi- 
latkozik, azok  ellen  izgat,  s  ekként  zavarokat 
idézhet  elö  ;  hogy  a  király  és  mások  előtt  is  hamis 
vádakat  emel ;  hogy  a  királyi  tanácsosok  értekez- 
letein szenvedélyesen  megtámadja  azokat,  a  kik 
vele  ellenkező  nézeten  vannak.  Különösen  pedig 
az  keltette  fel  a  nádor  haragját,  hogy  midőn 
1634  april  IG-dikán  a  megyéket  fölszólította, 
ho2;y  május  végéig  bizonyos  számú  vitézeket 
állítsanak  ki  a  végvárak  védelmére,  s  meghagyta, 
hogy  a  nemesség  is  készen  legyen,  szükség  ese- 
tén fegyvert  ragadni,  Pázmány  nem  csak  hogy 
maga  nem  engedelmeskedett,  hanem  másoknak 
is  javasolta,  hogy  a  nádori  rendeletet  tekintetbe 
ne  vegyék;  Eszterházy  a  nyitrai  káptalan  előtt 
óvást  emelt,  a  mire  azonban  a  prímás  ellenóvás- 
sal válaszolt;  a  nádor  erre  ismét  az  esztergomi, 
pozsonyi  és  nyitrai  káptalanok  előtt  czáfiratot 
olvastatott  föl.  Kinyilatkoztatja  ebben,  hogy  Páz- 
mánynak régi  törekvése  a  nádori  hivatalt  lealázni, 
magának  alárendelni,  megérdemelné  azon  bün- 
tetést, a  melyet  a  magyar  törvények  a  hamis 
vádlókra  szabnak ;  maga  pedig  tiltakozik  a  prí- 
más vádjai  ellenében.  Pázmány  újra  második, 
illetőleg  harmadik  ellenóvást  emelt.  A  király  az 
elmérgesedett  ügyben  kibékíteni  igyekezett  ugyan 


az  ellanfeleket,  de  ez  nem  sikerült;  s  az  1G34 — 
35-ki  országgyűlésen  Pázmány  fegyelmezett 
párttal  többségre  tevén  szert,  a  .SS.  törvtnyczikk- 
ben  kieszközölte  annak  kijelenteset,  hogy  általá- 
nos fölkelésben  csak  is  ö  felségének  határozott 
parancsára  tartozzanak  a  bivek  részt  venni.  Majd 
ismét  a  magántérre  bajtva  át  a  közkerdések  körül 
támadt  vetekedest,  a  primás  a  régeczi  uradalom- 
nak Eszterbázy  által  való  megszerzését  minden- 
féle nehézségekkel  hátráltatta. 

Kétségtelen  egyébiránt,  hogy  nem  csak  a 
személyes  boszúüzés,  sőt  maga  a  papi  elem  túl- 
súlyra juttatásának  óhaja  s  az  állás  kiváltságait 
fokozni  sóvárgó  nagyravágyás  sem  egyedül  indí- 
tották Pázmányt  e  versengésekre,  hanem  tekin- 
tetbe vette  egyszersmind  azon,  az  udvar  előtt  is 
kedves  iránylatot,  hogy  a  nádori  hatáskör,  a 
mely  a  királyi  hatalmat  tényleg  korlátolta,  lehe- 
tőleg csonkittassék.  A  nádorságot  magát  nélkü- 
lözni még  nem  lehetett.  Épen  e  korban  a  nemzet 
nagv részt  abban  szemlelte  jogainak  megtestesité- 
sét ;  8  politikailag  is  a  nádori  közbenjárás  kérdé- 
sen kívül  megelőzött  több  forradalmat,  enyhítő 
és  békítő  eredményt  szült  számos  esetben.  De 
viszont  az  intézmény  sehogy  sem  illett  a  becsi 
törekvések,  és  bátran  állíthatni,  a  XVII.  század- 
beli királyság  alakulási  menetének  keretébe; 
habár  meg  is  fosztatott  már  a  pénzügyi,  sőt 
nagyrészt  —  s  ez  képezte  a  legkiválóbb,  a  csá- 
szári házhoz  leginkább  ragaszkodó  nádoroknál 

is  a  panaszok  egyik  föforrását  —  a  magasabb 
katonai  igazgatásba  való  avatkozás  lehetőségétől, 
a  legtöbb  ügyben  mégis  kikerülhetetlen  hatósá- 
got képezett,  s  olyat,  a  melyet  másnak  aláren- 
delni nem  lehetett,  illetőleg,  a  mely,  ha  erélyes 
férfiú  által  volt  betöltve,  a  legtöbb  alkotmány- 
ellenes tervnek  gátul  szolgált.  Ezért  időről  időre 
mindig  megújult  a  törekvés,  a  nádor  helyét,  vala- 
hányszor megüresedett,  betöltetlenül  hagyni,  a 
mi  azonban  a  szóban  forgó  évtizedeken  át  a  vi- 
szonyok következtében  mindig  meghiúsult.  Páz- 
mány 1G16  végén  kormánytanács  alakítását  java- 
solta egy  esztendőre,  a  nádori  tiszt  tettleges 
betöltéséig,  a  mely  az  ő  elnöklete  alatt  tényleg 
ki  is  neveztetett;  de  az  aggodalmas  Khlesl  be- 
látta, hogy  ez  az  intézmény  aligha  lesz  alkalmas 
Magyarországon  megnyugtatást  előidézni,  esetleg 
a  fejedelem  alkotmányos  érzületére  homályt  vet- 
het, a  mi  a  már  fönforgó  királyválasztási  tervnek 
előnyére  sehogy  sem  válhatott,  s  Pázmány  csak- 
hamar pártfogója  véleményére  áttérve,  talán 
saját  tapasztalatai  által  is  indíttatva,  nézetét 
szintén  megváltoztatta,  annyival  inkább,  mivel 
a  primási  méltóság  hagyományos  közjogi  hely- 
zeténél fogva  az  országos  ügyek  szálai  úgy  is  az 
ő  kezében  pontosúltak  össze.  De  a  nádorválasz- 
tás után  is,  az  ingatag  ós  önállótlan  Forgách 
Zsigmond  és  az  elöregedett,  ingerlékeny,  önző 
és  a  primás  által  személyes  érdeke  kötelékeivel 
is  megnyert  Thurzó  Szaniszló  nádorsága  folya- 


mán  szava  a  királyi  elhatározásokra  nézve  még 
mindig  döntőbb  súlyljal  birt  az  övéknél;  és  szá- 
mos esetben  gyakorolta  tényleg  azon  elsőséget, 
a  melyet  alkotmány  szerint  nem  követelhetett. 
Az  1G19.  és  1620-ik  években,  midőn  Forgách 
nádor  a  Bethlen-féle  országyüléseken  részt  vett, 
maga  távol  tartotta  magát  azoktól,  s  a  főpapsá- 
got is  elmaradásra  bírta,  hogy  ekként  az  ország 
egy  rendjének  távolléte  által  is  jogtalanokká  vál- 
janak. Viszont  Bécsben  ez  időben  elnöke  volt  a 
némettel  néha  vegyesen,  néha  ismét  külön  ülé- 
sező magyar  titkos  tanácsnak,  a  mely  a  fön- 
maradt  hazai  ügyeket  igazgatta.  Majd  lG23-tól 
1625-ig  Thurzó  nádor  jelenléte  ellenére,  oly  túl- 
nyomó befolyású  volt  a  magyar  tanácsban,  hogy 
Bethlen  méltán  nevezhette  több  ízben  Magyar- 
ország helytartójának.  Eszterházynak  1625-ben 
nádorrá  emelkedésétől  fogva  e  tekintetben  némi 
változás  állott  be ;  mindazonáltal  Pázmány  több- 
ször képesnek  bizonyult  terveit  keresztezni,  s 
jobban  értette  a  király  gyöngéinek  fölhasználá- 
sát, az  udvar  nézeteinek  kipuhatolását  s  előre 
sejtését,  mint  a  bár  folté ilenül  megbízható  és  a 
lehetőségig  szolgálatkész,  de  Lamormain  gj^ón- 
tatóatyával  és  a  bécsi  irányadó  férfiakkal  elany- 
nyira  bánni  nem  tudó  büszke  magyar  főúr,  a 
kinél  egyébiránt,  meg  kell  vallani,  szélesebb  lát- 
körrel  is  bírt  az  ország  határain  túl  lejátszódó 
diplomatiai  fondorlatok  tekintetében. 

Mindenek  fölött,  a  vallási  ügyet  nem  tekintve, 

két  kérdés  megoldása  körűi  tett  elsőrendű  szol- 
gálatokat. Az  első  a  német  hadak  az  országban 
tartására  és  benmaradására  vonatkozott,  a  mi- 
ben különben  a  főpapok  érdeke  az  udvaréval 
egyezett.  A  régi  magyar  védrendszer  a  királyi 
sereg,  a  nemesi  fölkelés  és  a  bandériumok  szer- 
vezetén nyugodott ;  de  a  XVII.  század  elejéig 
már  nagyrészt,  habár  nem  teljesen,  szétbomlott; 
a  mi  belőle  megmaradt,  sem  katonailag  czélra- 
vezető  nem  volt,  sem  politikailag  megbízhatónak 
nem  látszott.  A  magyar  kincstár  szegény  volt  a 
királyi  csapatok  eltartására.  A  nemesség,  kivált- 
képen a  főnemesség,  első  sorban  épen  a  főpapság, 
igyekeztek  magokat  a  reájok  háruló  terhektől 
fölmenteni ;  a  magyar  parancsnokok  közül  alig 
tanulta  bármelyik  keresztül  a  fegyelmezés  és  a 
katonai  tudomány  azon  iskoláját,  s  bírta  a  hadá- 
szat azon  művészetét,  a  mely  az  akkor  általános 
közvélemény  szerint  csak  is  a  páratlan  spanyol 
hadak  szolgálatában  volt  elsajátítható  ;  belvillon- 
gások  esetén  pedig  mindig  tartani  lehetett  attól, 
hogy  a  fölkelő  sereg  inkább  az  ellenfélhez  szít. 
Innen  származott  a  cseh,  morva,  ausztriai,  stí- 
riai, krajnai  segélypénzek  intézménye,  minthogy 
e  tartományok  védelmét  a  török  ellen  úgy  is  a 
magyar  végeken  eszközölték ;  ezzel  kapcsolatban 
emelt  azután  igényt  a  császári  hadi  tanács  a  ma- 
gyar katonai  ügyekbe  való  avatkozásra ;  innen 
eredt  a  makacsul  föntartott  ós  ellenkező  ország- 
gyűlési végzések  ellenére  lassanként  érvényesí- 


tett  követelmény  a  fontosabb  maf^yar  végvárakat 
német  örségek  kezére  bízni.  Minden  világi,  a 
dynastiáboz  leghívebb  magyar  államférfinak  is 
czélja  maradt,  ismét  hazai  hadsereget  teremteni, 
B  nem  engedni  a  magyar  elemet  a  merőben  csá- 
szári által  kiszoríttatni,  bár  a  német  hadak  be- 
vezetése tilalmának  enyhítésére  annak  idején 
Eszterházy  is  közreműködött.  A  főpapság  ellen- 
ben, Pázmány  vezetése  alatt,  mindig  szívesen 
küzdött  a  bécsi  fölfogás  érvényesítésére  és  a  ne- 
mesi fölkelés  lehető  mellőzése  érdekében ;  a  mint 
hogy  Pázmány  11.  Ferdinándot  azon  egy  esetben, 
a  melyben  ez  maga  akarta  a  fölkelést  fölhívni, 
erről  lebeszélte;  igen  természetesen,  miután 
országos  fölkelés  híjában  a  bandériumok  állításá- 
nak kötelessége  nem  létezett.  Hogy  mily  eszkö- 
zökre volt  szükség  arra,  hogy  az  országgyűlést  e 
tekintetben  engedményekre  lehessen  bírni,  ki- 
tűnik azon  körülményből,  hogy  e  kérdésre  nézve 
a  főrendek  vegyes  ülést  és  szavazást  erőszakol- 
tak ki;  különben,  hogy  csakugyan  Pázmány  volt 
szószólója  annak,  hogy  a  német  csapatok  az 
országban  tartassanak,  leginkább  kitűnik  onnan, 
hogy  épen  az  ő,  egyáltalán  pedig  nem  a  nádor 
vezetése  alatt  álló  1634 — 35-iki  országgyűlésen 
jelentették  ki  a  rendek,  hogy  "bar  az  idegen 
hadak  kivezetését  jogosan  kívánhatnák,  mégis, 
tekintettel  a  körülményekre,  ettől  tartózkodnak*. 
Lényegesen  nagyobb  volt  azonban  még  ennél 
is  politikai  működésének  súlya  az   lG18-iki   és 


1625-iki  két  királyválasztásnál,  a  melyek  elsejé- 
nél Pázmánynak  egyedül  jutott  a  döntő  szerep, 
míg  a  másodiknál  Eszterházyval  osztozkodik  az 
eredmény  dicsőségében.  Mind  a  kettő  rendkívül 
nehéz  körülmények  közt  ment  végbe;  mind  a 
kettőnél  rendkívüli  szerencsével  oldatott  meg  a 
föladat.  Minden  esetre  túlzás  azonban  azt  állí- 
tani, hogy  a  Habsburg- dynastia  végleges  meg- 
szilárdulását a  magyar  trónon  Pázmány  eszkö- 
zölte volna ;  hiszen  ez  uralom  évszázadosán 
állandó  politikai  körülményeknek  volt  gyümöl- 
cse, B  arra,  hogy  megsemmisüljön,  egyáltalán 
alig  képzelhető,  még  azoknál  is  sokszorta  nagyobb 
oktalanságoknak  kellett  volna  elkövettetni,  mint 
a  minők  tényleg  a  trón  és  a  nemzet  közötti 
viszonyt  zavarossá  tették.  Komolyan  II.  Ferdi- 
nánd korában  is  alig  volt  a  Habsburg-ház  magyar 
királysága  fenyegetve.  A  meggondolatlan  lelke- 
sedés pillanatában  megtörtént  ugyan,  hogy  Beth- 
lent királylyá  kiáltották  ki,  és  néhány  elbizako- 
dott protestáns  pap,  valamint  túlbuzgó  fiatal  úr 
sürgette  a  koronázást  is;  de  Bethlen,  a  ki  mél- 
tán nem  bízott  a  csehországi  mozgalom  sikeré- 
ben, tartózkodott  mindent  koczkáztató  s  orvosol- 
hatatlanul bevégzett  tényt  teremtő  lépéstől; 
tudta  jól,  hogy  az  ország  katholikus  részének 
belenyugvása,  sőt  hozzájárulása  nélkül  valóban 
soha  sem  lehet  törvényes  fejedelme,  s  a  tréfásnál 
mélyebb  értelem  rejlett  a  megkoronázására  vál- 
lalkozni kész  Alvinczihez  intézett  azon  kijelen- 

tósében,  hogy  csak  az  esztergomi  érsek  koronáz- 
hatná meg,  prímást  pedig  csupán  koronás  király 
nevezhet  ki.  Bethlen  soha  sem  ringatta  magát 
azon  csalódásban,  mintha  Magyarország  egyedül 
magában  megállhatna,  mintha  királyának  ne 
kellene  szükségképen  az  örökös  tartományok 
erejével  is  rendelkezni;  s  a  cseh  lázadás  előtt, 
valamint  a  fehérhegyi  csata  után,  mikor  még, 
illetőleg  többé,  semmi  kilátás  sem  nyílhatott  arra, 
hogy  Prágában  és  Bécsben  új  dynastia  üljön  az 
uralkodói  székbe,  senki  sem  kételkedhetett  abban, 
hogy  a  császárnak  kell  lennie  egyszersmind 
Magyarország  királyának.  Innen  magyarázható 
Bethlen  politikája  1623  után,  valamint  a  főher- 
czegnői  házasságra  való  terve.  Későbbi  hadjára- 
taiban pedig  minden  lépéséből  világos,  hogy  nem 
a  dynastia  megbuktatása  vagy  elűzése  lebegett 
szemei  előtt,  hanem  csakis  engedmények  kierő- 
szakolása, a  protestáns  kívánalmak  segélyezése, 
az  ország  független  kormányzatának  s  a  török 
elleni  egységes,  az  ő  kezeire  bízandó  politikának 
kierőszakolása.  Az  ország  a  választói  jogra  sem 
azért  fektetett  ekkor  olyanynyira  súlyt,  mintha 
tisztán  ós  teljesen  szabad  eszközölhetése  esetén 
azt  a  királyi  ház  ellen  szándékozott  volna  föl- 
használni, hanem  részben  azért,  mivel  a  nemzet 
önállósága  és  alkotmánya  jelvényét  látta  benne, 
a  melyek  megtagadásának  gyanúja  kísérte  min- 
dig azon  udvari  javaslatokat,  a  melyek  a  merő- 
ben szabad  választásról  való  lemondásnak  vagy 


elévülésének  föltevésén  alapultak,  s  a  királyt 
csak  elismertetni  s  kikiáltatni  óhajtották;  rész- 
ben pedig,  mivel  a  választás  kikerülhetetlen 
volta  biztos  alkalmat  és  fegyvert  kölcsönzött  az 
országgyűlés  kezébe  a  sérelmek  orvoslatára,  a 
minek  máskor  való  kieszközlése  szerfölött  bizony- 
talannak tekintetett,  kivált,  s  helyesen,  a  pro- 
testánsok által.  Nem  a  választás  puszta  megtör- 
téntében tehát,  hanem  épen  abban  nyilvánult 
Pázmány  ügyessége,  hogy  a  föczélt  mindig  szem 
előtt  tartva,  csekélységekben  engedni  tudott,  de 
úgy,  hogy  ezzel  a  jövőre  szándékoltaknak  leg- 
kevésbbé  vágja  be  útját,  a  mellett,  hogy  a  mutat- 
kozó érzékenységet  kímélte  s  az  erőszakos  eszkö- 
zöket fölöslegesekké  tette.  Azon  népszerűtlenség 
ellenére,  a  mely  1618-ban  környezte,  nem  habo- 
zott az  országgyűlés  előtt  a  megyékben  a  király- 
választás érdekében  izgatni  és  szónokolni.  Nem 
tartózkodott  az  15S5-ik  évi  I.,  II.,  IIL  és  az 
1547-ik  évi  V.  törvényczikkre  hivatkozni  annak 
bizonyságára,  hogy  «csak  a  királyi  magnak  fogyat- 
kozása után  kell  a  nádornak  új  választásra  gyű- 
lést hirdetni)),  és  «hogy  az  mostani  kegyelmes 
urunk  famíliának,  az  ausztriai  háznak,  úgy  tet- 
szik, oly  fogadást  tett  az  egész  ország,  hogy  a 
királyi  méltóságot  idegen  kézre  nem  bocsátja, 
még  ő  felségének  maradéka  fönn  leszen » ;  viszont, 
mikor  látta  a  megyék  és  városok  állhatatosságát 
a  szabad  választás  mellett,  helyeselte,  hogy  az 
országgyűlés    a    « választás*   kifejezésével  kíván 

ülni  és  jogát  védelmezi ;  csak  azt  óhajtotta, 
« hagyassanak  ki  a  fölirati  tervezetből  az  erösebb 
kifejezések  és  tételek,  ne  hogy  megsértessek  a 
király  és  a  koronajelölt. »  Ismerte  jól  a  jelentő- 
séget, s  melylyel  II.  Ferdinánd  gyorsan  való  meg- 
választatásának sikere  bírhatott;  senki  nálánál 
jobban  nem  tudta,  mily  fontos  ennek  kieszköz- 
lése a  cseh,  morva  és  osztrák  zavarokkal  szem- 
ben ;  mily  kezesség  rejlik  a  magyar  koronának  az 
új  királyra  való  ruházásában  minden  később 
támadható  kétség  megelőzésére,  minő  nyomaték 
tulajdoníttatik  e  ténynek  a  német  birodalomban 
és  a  spanyol  udvarnál :  de  ismerte  egyúttal  a 
nemzet  hangulatát,  bár  a  saját  nézeteitől  sokban 
eltérő  volt;  tudta,  hogy  az  ellenzék  még  nem 
kész,  se  nem  elég  erős  arra,  hogy  egy  rövid  időn 
tartott  országgyűlésen  a  választást  meghiúsít- 
hassa; és  tudta,  mi  nagy  becsű  az,  a  szabadság 
teljes  látszatával,  külső  kényszer  nélkül  vihetni 
keresztül  az  óhajtott  rendszabályt.  Ezért  szegült 
ellene  az  országgyűlés  tervezett  elhasztásának 
azon  merészséggel,  a  mely  néha  a  legnagyobb 
óvatosság,  ellene  a  Friaulban  tanyázó  spanyol 
hadak  megérkezése  bevárásának.  Az  eredmény 
igazolta  számításai  helyességét ;  igazolta  sürge- 
tését s  megalapította  belátása  méltánylását  azon 
örökös  habozáshoz  és  késedelmeskedéshez  képest, 
a  melyre  Bécsben  már  akkor  is  mindig  hajtottak, 
8  a  mely,  ha  rendes  körülmények  közt  a  habs- 
burgi  politika  hagyományos  szívósságával  állott 

kapcsolatban,   válságos    pillanatokban  a  legna- 
gyobb veszélyt  rejtette  magában. 

Az  1625-ki  országgyűlésen  már  könnyebbé 
vált  a  helyzet.  A  katholikus  párt  tetemesen  erö- 
sebb  volt,  mint  hét  évvel  azelőtt;  Bethlen  és 
magyarországi  hívei  között  nagy  csalódás  árnyéka 
feküdt ;  külföldön  vissza  volt  verve  a  harmincz- 
éves  háború  első  ostroma,  s  a  másodikra  a  készü- 
lődés nyugodtabb  szívvel  folyhatott;  az  országban 
nagy  volt  ugyan  még  az  elégületlenség,  s  nagy- 
nak vázolták  Pázmány  és  Eezterházy  egyaránt,  — 
talán  már  csak  azért  is,  hogy  siker  esetében  fára- 
dozásaik érdeme  túlságosan  csekélyre  ne  becsül- 
tessék, —  de  III.  Ferdinánd  megválasztása,  mint 
úgy  is  közvetlen  trónörökösé,  s  a  fölhozható  előz- 
mények következtében  is  sokkal  kevésbbé  volt 
kifogásolható,  mint  annak  idején  az  atyjáé.  Mind- 
azonáltal nagy  meggondoltsággal,  lépésről  lépésre 
történt  e  tekintetben  a  puhatolódzás.  Már  a  ná- 
dori méltóságnak  Eszterházy  által  betöltésénél 
kiviláglott,  hogy  a  katholikus  párt  milyen  hata- 
lom fölött  rendelkezik.  A  sérelmek  tárgyalásánál 
a  német  hadak  kivezetését  sürgető  pontra  nézve 
elhatározott  vegyes  ülési  együttes  szavazás,  a 
melyet  csak  a  primási  és  nádori  tekintély  egész 
súlya  fogadtatott  el,  oly  -horderejű  vívmánynak 
tartatott,  hogy  a  spanyol  követ  jelentésében  ki- 
emelte, hogy  ((ez  által,  ha  valami  véletlen  közbe 
nem  jön,  Magyarország  királyai  teljesen  korlátlan 
hatalmú   fejedelmek   lesznek. »    A   vallási  ügyet 


egyelőre  szintén  sikerült  mellőzni.  Ez  előkészü- 
letek után  történt  a  királyválasztásra  vonatkozó 
indítvány,  miután  időközben  húsz,  harminczezer 
forint  kiosztása  és  kellő  helyütt  alkalmazott 
fenyegetések  hatásukat  megtették.  Már  csak  a 
Bethlen  alatt  álló  hét  megye  követei  képeztek 
ekkor  ellenzéket,  midőn  váratlanul  még  egy  felül- 
ről támasztott,  elég  csodálatosan  Pázmány  részéről 
is  helyeselt  nehézség  merült  föl.  Az  udvar  csak 
királyválasztást,  nem  pedig  egyúttal  koronázást 
óhajtott,  ne  hogy  a  koronázási  eskü  által  az  ural- 
kodó király  utódja  is  lekötelezze  magát  az  ország 
alkotmányának  és  a  protestánsok  szabadságainak 
föntartására.  De  e  válságos  perczben  Eszterházy- 
nak  sikerült  fordulatot  eszközölni,  azon  megjegy- 
zéssel, hogy  ha  az  országgyűlési  többség  a  tör- 
vények megváltoztatására  majdan  meg  lesz  sze- 
rezhető, akkor  a  koronázási  hitlevél  ellenére 
eltörölhető  lesz  mindaz,  a  minek  további  fön- 
tartása  kívánatosnak  nem  mutatkozik.  Egy 
véletlen  botrány,  az  alsó  tábla  küldöttsége  szóno- 
kának, Winkovich  zágrábi  nagyprépostnak  meg- 
bízatásában való  hűtlen  eljárása  alkalmából 
a  nyilvános  ülésen  tettleges  bántalmaztatása, 
ügyesen  használtatott  föl  Pázmány  által  a 
protestáns  követek  megfélemlítésére;  a  ka- 
tholikus  rendek  győzelmök  érzetében  még  a 
pápához  is  folyamodást  intéztek  Szent  István 
király  és  szent  Adalbert  püspök  officiumai- 
nak    a    római    breviáriumba    fölvétele    végett; 


így  a  koronázás   ezután  nehézség  nélkül   meg- 
történhetett. 

A  jutalom  el  nem  maradt,  se  Eszterházy 
számára,  a  ki  az  aranygyapjas  rendet  nyerte, 
se  Pázmány  részére,  a  ki  már  1 622- ben  folya- 
modott volt  a  spanyol  királyhoz  3000  arany  évi 
segély  végett,  a  minek  kiutalványozása  addig 
mindig  elhalasztatott,  a  mit  pedig  ez  alkalom- 
mal csakugyan  meg  is  nyert.  Egyébiránt  becsü- 
letére válik,  hogy  ennek  ellenére,  midőn  később, 
a  mantuai  ügyben,  a  spanyol  udvar  Bécsben 
segélyt  sürgetett,  a  beavatkozás  tervének  ellene 
szegült  tanácsával,  sőt  a  császár  gyóntatóatyjá- 
nak  megírta,  hopy  ő  nem  adná  meg  a  lelki  föl- 
oldozást,  a  míg  a  király  meg  nem  ígéri,  hogy  a 
pápa  igényei  ellen  is  intézett  háborúban  részt 
nem  vesz ;  ez  igyekezeteinek  azonban  foganatja 
nem  lett.  Elmaradt  ellenben  ekkor  csakugyan 
néhány  esztendeig  a  spanyol  évdíj;  de  utóbb, 
lG32-ben,  Pázmány  római  küldetése  után,  mégis 
hátralékostul  kifizettetett.  Ellenben,  minthogy  az 
olasz  háborúba  avatkozástól  való  idegenkedést 
főleg  azon  tekint :;t  sugallta,  hogy  a  szentszék  és 
a  bécsi  udvar  közötti  jó  viszonyt  semminemű 
félreértés  felhője  meg  ne  zavarhassa,  meglehet, 
hogy  e  magatartása  is  okúi  szolgált  ama  kész- 
ségre, a  melylyel  a  pápa  1629-ben  a  császár  kérel- 
mére Pázmányt  a  kétségtelenül  rég  megérdemlett 
bíbornoki  föveggel  fölruházta,  kegyének  minden 
külső  jelével  elhalmozta. 


A  nemzet  kebelében  ugyan,  igaz,  a  visszaha- 
tás a  Pázmány  vezette  országgyűlések  ellen  mind 
annyiszor  kitört,  és  valamint  az  161 8- ki  és 
lGlí)-iki  végzéseket  a  Bethlen-féle  első  támadás 
követte,  úgy  követte  az  l():2í2-ieket  a  második,  az 
lOSS-ieket  a  harmadik  belháború;  söt  valószínű- 
leg nem  állott  kapcsolat  nélkiil  sem  brandenburgi 
Katalin  megbuktatása  Erdélyben  az  lG)>0-ki 
országgyűléssel,  sem  az  lG34-ivel  Bethlen  István 
támadása  Rákóczi  ellen,  a  mi  igen  természetes. 
Hiszen  az  elégedetlen,  a  czélzatait  valósítani 
reménylö  s  azután  biztosnak  tartott  többsége 
ellenére  magát  folyvást  kijátszottnak  tapasztalt 
ellenzék  csalódása  érzetében  szívesen  ragadott 
mindannyiszor  fegyvert,  valahányszor  ily  alka- 
lommal erre  Erdélyből  fölszólítás  érkezett.  Az 
országgyűlések  s  az  azokat  követő  fölkelések  közt 
továbbá  onnan  is  származik  a  kapcsolat  látszata, 
mivel  az  országgyűlések  mindig  a  harminczéves 
háború  valamely  nagyobb  fordulatának  előre- 
látható bekövetkezése  előtt  hívattak  össze,  mint- 
egy zálogul  vagy  erőforrásúi,  befejezett  helyze- 
tek megteremtésére;  ama  külföldi  események 
viszont  a  gyors  fölfogású  és  elhatározású,  vala- 
mint teljesen  tájékozott  Bethlen  által  szintén  mind 
annyiszor  föl  használtattak.  Egyébiránt  ezen,  az 
országot  szinte  akadálytalanul  határaiig  ellepő, 
majdan  lassan  visszavonuló  fölkelések  s  az  azo- 
kat befejező  tárgyalások  és  békekötések  a  ma- 
gyar alkotmánytörténet  gazdaságában  épensóggel 

ellensúlyozták  az  akkori  országgyűlések  ered- 
ményeit ;  a  katholikus  ügy,  a  mennyit  nyert  Páz- 
mány térítése  és  az  országgyűlési  többség  súly- 
pontjának lassankénti  áthelyezkedése  által, 
ugyanannyit  nyert  a  protestáns  fél  a  békeokira- 
tokkal és  Erdély  megszilárdulásával.  S  innen 
magyarázható  az,  bogy  az  ellenreformatio  nagy 
elöhaladása  ellenére  jogilag  az  első  bécsi  béke- 
kötés által  teremtett  helyzet  jelentkezik  a  szinte 
négy  évtizeddel  utóbb  létrejött  végleges  linczi 
békekötés  következményeként  is.  A  protestantis- 
mus  nagymérvű  leszorítása  csupán  sokkal  később, 
az  alkotmánynak  is  fölfüggesztésével,  majdnem 
megsemmisítésével  összeköttetésben  következett 
be,  a  XVII.  század  hetvenes  és  nyolczvanas  évei- 
ben, egyidejűleg  a  törökök  kiűzésével,  a  nantesi 
edictum  visszavonásával  Francziaországban  és 
a  nagy  katholikus  reactio  meghiúsuló  kísérletei- 
vel Angliában. 

Országgyűlési  sikereit  Pázmány,  a  mint  e  kor 
jellege  s  a  vázolt  viszonyok  természete  magával 
hozta,  e  szerint  nem  annyira  szónoki  hatásától 
várta,  nem  is  annyira  a  nyilvánosság  előtti  föl- 
lépésnek köszönhette,  mint  személyes  érintkezé- 
sének nj^omatékán  kívül,  diplomatiai  avatottsá- 
gának.  Mindig  alaposan  tájékozva,  gyökeresen 
átértette  az  uralkodóház  szándékait,  a  spanyol 
terveket.  Egyházi  állásánál  és  előzményeinél 
fogva  is  értesült  a  katholikus  udvarok  összeköt- 
tetéseiről, versengéseiről,  közös  és   külön  czél- 

jairól;  s  pontos  tudósításokat  volt  képes  sze- 
rezni Lengyelországból,  Kolozsvárról,  Konstan- 
tinápolyból egyaránt.  Szóban  is  forgott  több 
ízben  küldöttségben  alkalmazása ;  Lengyel- 
országba tervezett  útjáról  maga  lemondott,  szük- 
ségesebbnek ítélvén  és  mutatván  honmaradását  ; 
a  törökkel  legalább  is  két  ízben  megkísértette 
közvetlenül  és  egyenesen  tisztába  jönni  Bethlen 
mellőzésével  és  kárára.  Épen  egy  kérdésben  azon- 
ban, épen  abban,  a  melyben  mint  császári  követ 
volt  hivatva  eljárni,  a  melynek  megoldásához  a 
legnagyobb  várakozásokat  fűzte,  képzelmekl)en 
ringatta  magát.  0,  a  ki  végre  is  megszokta  húsz 
évi  főpapi  működése  alatt  egy  oldalról,  Nagy- 
szombatból és  Bécsből  nézni  a  világot,  sehogy 
sem  gondolhatta  el,  hogy  a  pápa  s  a  buzgón 
katholikus  fejedelmek  magaviseletére  nézve  más 
szempont  is  irányadó  lehessen,  mint  a  vallási, 
illetőleg  egyházi ;  s  annak  ellenére,  hogy  itthon 
a  házi  és  nemzeti  érdeket  számbavette  és  fölfogta, 
Francziaországban,  s  kivált  Olaszországban,  a 
Curia  körében,  nem  látta  azon  finom,  de  annál 
szilárdabb  szálakat,  a  melyek  a  haza  talajához 
fűzték  XIIL  Lajost  és  VIII.  Orbánt  egyaránt. 
Pázmány  megszokott  légköre  a  spanyol-osztrák 
világuralmi  álmoké  volt ;  s  midőn  a  harmincz- 
éves  háború  legkényesebb  veszedelme  közepett 
ö,  már  16^9  óta  bíbornok,  megbízást  nyert, 
Rómába  utazni,  hogy  a  pápától  pénzsegélyt,  de, 
a   mi   még   fontosabb  volt,   politikai  fordulatot 

eszközöljön  ki,  a  mely  a  svéd-franczia  szövetsé- 
get megbontsa,  vagy  legalább  a  katholikus  világ 
előtt  gyanússá  tegye,  emlékiratot  intézett  a  csá- 
szárhoz, a  melyben  gyermekdednek  látszó  hittel 
kifejtette,  hogy  nézete  szerint  «a  viszályok,  ösz- 
szeutközések  és  háborúk  onnan  keletkeznek,  hogy 
a  Habsburg-ház  ausztriai  és  spanyolországi  ágá- 
nak hatalma  a  többi  európai  uralkodók  féltékeny- 
ségét ébren  tartja;  ezek  az  egyensúly  föntar- 
tása  érdekében  és  nehogy  elnyomassanak,  a  két 
dynastiát  háborúk  által  foglalkoztatják  és  gyön- 
gítik. E  baj  könnyen  elhárítható  lenne,  ha  a 
féltékenység  megszűrnék,  és  mindenki  biztosnak 
érezné  magát  az  iránt,  hogy  békésen  bírhatja 
azt,  a  mit  Istentől  nyert ;  a  mire  helyesnek  tartja, 
hogy  az  összes  katholikus  hatalmak  az  eretnek- 
ség kiirtása  és  a  törökök  kiűzése  végett  lépjenek 
szövetségre,  kötelezzék  magokat,  hogy  egymást 
soha  sem  támadják  meg,  és  azt,  ki  e  fogadását 
megszegi,  közös  erővel  megfékezik;  viszályaikat 
békebíróság  eldöntésére  bízzák,  s  azokat,  a  kik 
az  ítélet  előtt  meg  nem  hajolnak,  megbüntetik; 
a  töröktől  és  eretnekektől  meghódítandó  terüle- 
teket közös  megállapodás  szerint  oszszák  föl; 
katholikus  uralkodók  ennél  dicsőbb  szövetséget 
nem  létesíthetnének ;  s  az,  ha  valósulna,  bámu- 
latos eredményeket  szülne. »  Egy  kissé  kiábrán- 
díthatta a  válasz,  a  melyet  új  utasításokkal  kap- 
csolatban Bécsből  nyert:  «Az  ily  bő  szövetség 
tervét,  mint  a  minőt  előterjesztett,  bajos  dolog 


tárgyalni,  nem  is  időszerű  ma,  midőn  a  törökkel 
fönnáll  olyan  a  milyen  béke,  ós  midőn  a  vallás- 
nak, magunknak,  a  szent  birodalomnak  és  többi 
szövetségeseinknek  föntartására  az  a  szándékunk, 
hogy  a  világiakat  illető  ügyekre  nézve  némely 
olyat  is  vonjunk  a  katholikusokkal  együtt  szö- 
vetségeseink körébe,  a  ki  vallás  tekintetében 
tőlünk  eltér,  a  miről  azonban  jó  lesz  legkisebb 
említést  sem  tenni,  ne  hogy  ebből  ő  Szentségénél 
idegenkedés  támadjon*)  ;  Rómában  pedig  belát- 
hatta reményeinek  hiuságos  voltát.  A  Curia  mes- 
teri diplomatiája  mindenek  előtt  követi  minő- 
ségben való  elfogadása  elé  gördített  akadályokat, 
azon  régen  tartó  viszály  emlékezetében,  a  mely 
a  hasonlóan  bíbornok  spanyol  követ  befolyása  és 
a  pápával  szemben  merész  magaviselete  követ- 
keztében támadt ;  majd  hosszú  halogatások  után 
tapasztalhatta,  hogy  a  pápa  jobban  örül  a  svéd, 
mint  a  katholikus  győzelmek  hírének,  és  csekély 
hajlandóságot  mutat,  sajátos  politikájától  s  a 
francziákkal  való  egyetértéstől  eltérni.  Sze- 
mélyesen kitüntették,  szívességgel  hízelegtek 
neki,  de  minél  hevesebben  sürgetett,  annál  hi- 
degebben félreterelték  a  tárgyalások  fonalait; 
s  végre  is  meg  kellett  győződnie,  hogy  némi 
udvarias  szólamokon  és  egy  kis  pénzsegé- 
lyen kívül  egyéb  eredménynyel  nem  dicseked- 
hetik. Jobban  megelégedett  utoljára  azzal,  hogy 
Rómából  távozhatott,  mint  mindazzal,  a  mit 
ottan  talált;  s  egy  csalódással  szegényedve  tért 

vissza  ez  első  útjáról,  a  melyen  babérokat  nem 
aratott. 

Visszatért,  hogy  életének  hátralevő  idejét  leg- 
inkább azon  két  foglalatossággal  töltse,  a  mely- 
nek körében  le^íjáratosabb  volt  és  legtöbb  diadalt 
vívott  ki :  közművelődési  tevékenységéhez,  és  az 
Erdély lyel  szemben  fölmerülő  kérdések  vezeté- 
sének befolyásolásához.  Amabban  régi  irányát 
követte,  a  nevelés  ügyét  tisztán  egyházi  szem- 
pontból fogta  föl,  terjesztve  s  hatályosbítva ;  tan- 
intézetei épen  olyformán  voltak  térítési,  s  a 
hierarchia  czéljait  előmozdítani  hivatott  eszkö- 
zök, mint  egyházi  beszédei  és  vitairatai.  Az  erdé- 
lyi politikára  nézve  pedig  azon  magatartást  foly- 
tatta, a  melyhez  Kákóczy  fejedelemmé  választása 
óta  ragaszkodott,  s  a  mely  ennek  barátságos 
gyámolításában  és  a  béke  föntartásában  nyilvá- 
nult, ellentétben  Eszterházy  szenvedélyes  meg- 
rontási kíí?érleteivel  és  készségével,  a  fejedelem 
megbuktatására  minden  módot  megragadni,  de 
ellentétben,  legalább  látszólag,  azon  korábbi 
saját  vezéreszméivel  is,  a  melyeket  Bethlen  elleni 
küzdelmek  alatt  szüntelen  hangoztatott,  és  a 
melyeknek  hosszú  évek  során  fáradhatatlan  baj- 
noka gyanánt  szerepelt. 

Bethlen  Gábornak  ugyan  is,  e  páratlan  láng- 
eszű magyar  államférfiúnak,  talán  az  egyetlen- 
nek, a  kit  jelleme  és  tehetségei  a  világtörténet 
nagyjai  sorába  emelnek,  nem  volt  elkeseredettebb 
ellensége  Pázmánynál ;  s  még  a  diplomatiai  levél- 

váltás  udvarias  és  hízelgő  szólamaiból  is  mindig 
kilnivik,  habár  leplezetten,  a  rosszakarat  és  a 
pyanú  a  főpap,  a  gúny  és  az  elburkolt  szándéko- 
kon keresztüllátó  fölény  érzete  a  fejedelem  részé- 
ről. Már  lOlG-ban  és  Kii 7-ben  a  Homonnai-féle 
orvtámadás  alkalmával  Pázmány  rokonszenve, 
sőt  tényekben  mutatkozó  részvéte  kísérte  Homon- 
nait ;  a  cseh  téli  király  leveretése  után  nem  volt 
senki  kérlelhetetlenebb,  dölyfösebben  követelődző, 
az  udvar  terveit  a  protestánsok  kiirtására  keresz- 
tül vinni,  s  a  kincstárt  magyarországi  tömeges 
elkobzások  által  fölsegélni  készebb  az  esztergomi 
érseknél ;  s  Bethlen  igen  jól  tudta,  kivel  áll 
szemben,  midőn  kijelentette,  hogy  bármi  történ- 
jók, de  nevetségessé  tétetni  magát  nem  hagyja. 
Míg  azonban  Bethlen  a  leghevesebb  harcz  idején 
sem  engedte  magát  eltéríttetni  az  egyéni  lelki- 
ismereti szabadság,  nála  meggyőződésen  is  ala- 
puló tiszteletétől,  nem  Pázmányon  múlt,  hogy  az 
ellenreformatió  más  fegyverekkel  kényszerűit  itt 
élni,  mint  a  melyekkel  II.  Fülöp  a  németalföl- 
dieket magától  örökre  elidegenítette ;  sőt  az  ö 
sürgetésére  maradt  meg  a  nikolsburgi  békében 
az  elfoglalt  javak  visszaadásának  követelése,  ide 
értve  még  a  Bethlennek  átengedett  területen  is 
az  egyháziakat,  a  miben  okvetetlenül  előrelátha- 
tólag utóbb  megújuló  háborúnak  csirája  lappan- 
gott. Ismét  ő  volt  az,  a  ki  IGíli-hen  lehetetlen 
föltételekkel  iparkodott  a  béketárgyalásokat  meg- 
akasztani. A  császári  föherczegnövel  való  házas- 


92 

sági  ajánlatot  szintén  váltig  ellenezte.  Inkább 
hajlott  1626-ban  is  arra,  hogy  Németországon 
visszaállittassék  a  béke,  az  örökös  tartományok- 
ban —  a  melyekből  a  protestantismus  már  úgy 
is  ki  volt  gyomlálva  —  a  szabadság  biztos  és 
állandó  állapota  létesíttesssék,  s  az  alattvalók 
lelkülete  megnyugtattassék,  mintsem  hogy  alku 
köttessék  Bethlennel,  a  kivel,  azt  kívánta,  hogy 
ö  felsége  úgy  cselekedjék,  a  hogy^  a  szentírás  az 
ördöggel  szemben  parancsolja :  «Allj  ellen  neki, 
és  meghátrál  előled!))  Pázmány  utasíttatta  visz- 
sza  szintén  a  pozsonyi  béke  után  Bethlen  min- 
den sürgetését,  a  török  ellen  egyetértőleg  esz- 
közlendő  nagy  háborúra,  s  ellensúlyozta  még 
Wallenstein  berezegnek  is  e  tervet  javasló  be- 
folyását. 

Bethlen  halála  után  pedig  egészen  más  színt 
mutat  fölfogása.  Brandenburgi  Katalint  aligha 
vette  komolyan ;  elővigyázatos  és  lanyha  volt 
pártfogolásában ;  Prépostvári  terveinek  egyálta- 
lán nem  volt  szószólója;  Bethlen  Istvánról  soha 
tudni  nem  akart,  s  mindig  gonosz  indulattal 
viseltetett  ellene.  De  Kákóczit  állhatatosan  támo- 
gatta, ellátta  jó  tanácscsal ;  s  a  fenyegető  ve- 
szélyt róla  több  ízben  képes  volt  elhárítani. 
Pedig  Eákóczi  szigorúan  ragaszkodott  reformá- 
tus vallásához ;  hideg  józansággal  meg  tudta 
óvni  érdekeit,  kivált  a  személyeseket ;  telje- 
sen nélkülözte  azonban  az  egyéniség  azon  va- 
rázsát, a  megnyerő    személyiség   azon    tulajdo- 


nait,  a  fölfogás  azon  tüzét,  a  melyek  nagy  elődjét 
kitüntették. 

A  politika  e  fordulatához  némi  hasonlót  ta- 
pasztalhatni egy  évtizeddel  később  Eszterházynál, 
a  ki  szintén,  engedmények  árán  is,  melegen  föl- 
karolta a  béke  ügyét  lG4í-ben,  miután  egész 
életén  át  minden  erdélyi  igény,  sőt  minden  külön 
erdélyi  fejedelemség  ellen  tört  s  a  protestáns 
jogokat  kissebbíteni  igyekezett.  Mind  a  két  eset- 
ben a  történetírók  a  magánszenvedélyeknek  a 
haladó  korral  való  ellankadását,  a  hazafiságnak 
a  halál  előtti  végső  föllobbanását  szokták  indokul 
fölhozni,  8  Pázmány  eljárásának  megfejtésére 
gyakran  idézik  Kemény  János  által  megörökített 
híres  nyilatkozatát:  «Im,  látod,  édes  öcsém, 
nekünk  elégséges  hitelünk,  tekintetünk  vagyon 
mostani  kegyelmes  keresztyén  császárunk  előtt; 
de  csak  addig  durál  az,  míglen  Erdélyben  magyar 
fejedelem  hallatik  Üoreálni ;  azontúl  mindjárt 
contemptusba  jutván,  gallérunk  alá  pökik  az 
néme-)>.  De,  Pázmány  esetében  legalább,  aligha 
kielégítő  e  túlságig  egyszerű  magyarázat.  A  haza- 
fiúi érzület  nála  soha  sem  volt  oly  erős,  hogy  az 
egyházi  érdeket  feledtethesse,  sőt  épen  élete  utolsó 
szakában,  mintha  nem  valami  nagy  bizalommal 
nézett  volna  Magyarország  jövője  elé ;  hiszen 
unokaöcscsének  sem  a  hazában  szerzett  birtokot, 
hanem  niorva  uradalmakat  vásárolt  számára, 
azokkal  akarta  úrrá  tenni.  Inkább  az  európai 
körülményekben,  a  harmincz  éves  háború  jellé- 


1>4 

gének  megváltozásában  rejlettek  a  rugók,  a 
melyek  ez  átalakulást  eredményezték.  Kezdetben 
Pázmány,  mint  a  bécsi  körök  általában,  meg  volt 
győződve,  hogy  okvetetlenül  föltétlen  diadalra 
jut  a  katholikus  vallás  uralma.  Az  ellenreforma- 
tio  addigi  sikerei  megrészegítették  a  fejedelmeket 
és  tanácsosaikat  egyaránt;  bosszú  előkészület 
után  elszántan,  bár  kissé  könnyelműen,  egy  csa- 
pással vélték  a  győzelmet  megszerezhetni.  Czélt 
tévesztettek  s  egy  pillanatig  majd  végveszélybe 
dőltek,  a  melyből  csakis  a  merész  kitartás  nyúj- 
tott mentséget.  De  a  cseh  és  az  osztrák  rendek 
képteleneknek  bizonyultak  az  elvállalt  föladatot 
megoldani.  Bethlen  —  és  ez  időtájt  egész  Euró- 
pában csak  is  Bethlen  —  lobogtatta  még  fönnen 
a  reformatio  ügyének  zászlaját.  Ez  akadálynak 
központosított  erővel  elsöprése  látszott  tehát 
első  és  fő  teendőnek ;  ha  e  tövist  testéből  eltávo- 
lithatni,  a  császári  katholikns  birodalom  megala- 
pítása, úgy  tetszett,  több  nehézségre  nem  talál. 
Azonban  Bethlen  állhatatossága,  leleményes  halo- 
gatása ismételve  meghiúsította  a  reményeket ;  s 
kedvezőbb  pillanat  elérkeztével  régi  szerepét 
újra  folytatta,  sőt  annyira  bebizonyította  legyőz- 
hetetlenségét, hogy  új,  a  vallásiaktól  eltérő  ala- 
pon az  addigi  hagyományok  megszakításával 
eszközlendő  szövetségi  rendszer  eszméjét  meg- 
pendíthette, komoly  tárgyalás  czéljáúl  ajánlhatta. 
De  se  II.  Ferdinánd,  se  Pázmány  le  nem  mond- 
tak még  rég    táplált    ábrándjaikról;    Pázmányt 

illetőleg  ezenfölül  még  figyelemre  méltó,  hogy 
ítéletére  az  első  benyomások,  eredetileg  keletke- 
zett kedvező  vagy  balvéleménye,  mindig  hossza- 
san mérvadók  maradtak,  s  azokat  később  ritkán 
tudta  leküzdeni.  Még  1 626-ban  s  azután  is  maka- 
csul ragaszkodott  ősi  idegenkedéséhez  minden 
végleges  kiegyezéstől  az  erdélyi  fejedelemmel. 
Ö,  a  ki  tudta,  hogy  Forgáchot  pénzzel,  Thurzó 
Szaniszlót  Ígéretekkel,  Pécsit  mind  a  kettővel 
hogyan  lehetett  lekenyerezni,  hüségöktől  eltán- 
torítani, a  ki  képesnek  érezte  magát,  Magyar- 
országon hitét  személyes  tehetségeivel  is  terjesz- 
teni, most  Bethlen  halálától  várta  a  fordulatot. 
Időközben  azonban  az  európai  viszonyok  új  ábrá- 
zatot öltöttek.  Az  olasz  viszályok  föltárták  a  ka- 
tholikus  hatalmak  közti  egyenetlenségek  titkát; 
kitűnt,  hogy  még  a  szentszéknek  és  a  spanyol- 
osztrák dynastiának  érdekei  sem  mindig  párhuza- 
mosak; a  protestánsok  viszont  új,  addig  alig 
ismert,  kellőleg  semmi  esetre  sem  méltatott 
erőkre  hivatkoztak:  a  dán,  majd  a  svéd  beavat- 
kozás mind  fenyegetőbb  vonásokat  kölcsönöztek 
a  helyzetnek.  Ily  viszonyok  közt  megcsökkent  a 
remény,  hogy  Erdélylyel  hirtelen  lehessen  előze- 
tesen végezni :  a  hadseregre  szükség  volt  nyuga- 
ton, a  német  csatatereken;  hasznosabbnak  lát- 
szott, Erdély  semlegességét  biztosítani,  mint 
leigázását  megkísérelni,  annál  is  inkább,  mivel 
Magyarországon  hallgatag  mindinkább  terjesz- 
kedett a  katholicismus  az  országgyűlési  karokban. 

valamint  vidékezerte;  egy  az  országot  ellepő 
háború  kétesekké  tehette  az  elért  eredményeket, 
visszavethette  évtizedekkel  a  fáradságok  jutal- 
mát. Söt  katholikus  erdélyi  fejedelem  is  csekély 
előnynek  látszhatott ;  hiszen  okvetetlenül  egyez- 
kednie, engednie  kellett  volna  a  protestáns  több- 
ségnek ;  s  a  befolyás,  a  melyet  Magyarországon 
e  mellett  szerezhet,  a  hajthatatlan  régi  jezsuita 
fölfogásnak  bizonyára  nem  kedvező ;  mig  ha 
Németországon  diadalmaskodik  a  császári  ügy, 
könnyen  végezhetni  kelet  felé.  Időközben  nyu- 
godt évek  sorozata  több  előnyt  hajthatott,  mint- 
sem ártalmat.  Rákóczinál  meglepő  kezdeménytől 
nem  volt  ok  félni,  pedig  a  mig  veszteg  maradt, 
ügye  aránylag  inkább  csak  gyöngülhetett,  mint 
izmosodhatott. 

Ily  gondolatmenet  irányozhatta  Pázmány 
lépteit;  s  a  reá  nehezedő  évek  súlyával  mind- 
inkább csökkenhetett  a  kedve,  koczkázatot  vál- 
lalni kétes  kalandokban.  Az  események  akkori 
folyama  kiábránditó  hatást  gyakorolhatott  lelkü- 
letére. A  ki  oly  biztos  hittel  indult  meg  pályáján, 
azt  kétségtelenül  elkedvteleníthette  a  forgandó- 
ság látványa,  a  mely  előtte  föltárúit.  Az  udvar 
léha  könnyelműsége,  örökös  pénzzavara,  a  ke- 
gyenczek  sivár  haszonlesése  nem  maradhatott 
elrejtve  szemei  elől.  Fájdalmasan  érinthette  ama 
kikerülhetetlen  meggyőződés,  hogy  a  pápa  maga 
sem  bízik  abban,  hogy  Európa-szerte  fölényt 
nyerjen  vallásának  pártja,  söt  hogy  egyéb,  ettől 

merőben  idegen  tekintetek  nyomósabbaknak  mu- 
tatkoznak olötte.  A  csapásokat,  a  melyeket  Gustav 
Adolf  mért  a  Pázmány  által  magáénak  vallott 
ügyre,  csakhamar  követte  Wallenstein  árulásá- 
nak 8  meggyilkoltatásának  meglepetése ;  e  veszély 
felhői  minduntalan  ott  tornyosultak  össze,  a  hol 
ezt  legkevésbbé  lehetett  várni.  Mikor  pedig  egy 
agg  államférfiú  így  pályája  befejezése  felé  meg- 
újulni látja  a  kezdet  nehézségeit,  mikor  az  esz- 
közöket mind  végig  kísérletté  és  azokat  mégis 
elégteleneknek  találja,  mikor  saját  régi  politiká- 
ját megfordítani  kényszerűi,  ha  szíve  eltökélt- 
ségét el  sem  veszti,  nem  csoda,  ha  kifárad ;  a  vég 
közeledik.  Annak  ellenére,  hogy  még  csak  68-ik 
évében  volt,  egy  hónappal  II.  Ferdinánd  halála 
után,  a  kihez  egész  életén  át  annyi  kötelék  csa- 
tolta, 1G:17  márczius  1 7-dikén  Pázmány  is  elhunyt; 
elhunyt  környezve  azon  jezsuita-rend  tagjaitól, 
a  melytől  neveltetését,  eszményeit  nyerte,  a  mely- 
nek mindenben  hitét  vallotta,  s  a  mely  mindenha 
benne  tisztelte  legragyogóbb  ékességei  egyikét. 


VI. 

Egy  az  élettani  statisztika  mezején  meglepő 
tanúságokat  fölfedező  angol  tudós  megjegyzi, 
hogy  minden,  a  mi  kiválóan  egyéni,  bizonyos 
tekintetben  szögletes,  egyenetlen,  s  a  szép  szokott 

Pázmány  Péter.  7 

rendszerességétől  eltérő ;  de  hogy  az  átlagost 
kifejezésre  juttató  meg  kivétel  nélkül  némileg 
általános,  elvont  is,  tehát  eszmén^^i  s  szabályos 
tetszetősség  benyomását  keltő.  Ezért  tapasztal- 
hatni gyakran,  hogy  az  eredeti,  az  ős  erőt  meg- 
testesítő, a  kör  színvonalán  túl  messze  kimagasló 
lángész,  valamint  az  azzal  járó  jellem  idegen- 
szerűek, belső  arányosságot  nélkülözők,  sőt  nehe- 
zen megnyerők;  ellenben  valamely  korszak  nem- 
zedékét képviselő  elmék  és  jellemek  rokonszen- 
vesek, egyöntetűeknek  mutatkozók,  és  a  hozzájok 
közel  állók  szemében  mintegy  átszellemülnek. 
Pázmányt  is  ez  utóbbiak  közé  kell  számítani, 
nem  a  nagy  kezdeményezők  társaságába  sorolni. 
Nem  ő  nyomta  kortárnaira  szelleme  bélyegét; 
ellenkezőleg,  teljesen  elődjeitől  nyerte;  termé- 
szetének majd  csaknem  minden  egyes  ízén  az 
iskolának,  a  melyben  növekedett,  a  környezetnek, 
a  melynek  közepette  élt,  kézmüve,  csiszolása 
tűnik  elé.  Lényegileg  nagy  múltú  hagyományt 
felölelő,  a  gondolat  és  kedély  tulajdonai  régen 
ismeretes  vegyülékét  ritka  tökélylyel  jelképező 
személyiség ;  jelességei  s  hibái  egyaránt  kevéssé 
egyéniek.  A  türelmetlenség,  a  vakbuzgóság,  a 
hideg  számítás  korának,  mindenek  fölött  szerze- 
tének sajátjai ;  arra  mutatnak  következetessége, 
önmaga  iránti  szigora,  odaadása  is.  A  haragtar- 
tás, a  gőg  mozzanatai  kivételes  állásával,  mély 
érzést  nélkülöző  értelmi  fölényével  kapcsolatosak. 
Nevelésének  s  tapasztalatainak  köszönhette  kész 

ségét  az  engedelmességre,  képességét  a  parancsra. 
A  külsőségekben  gyönyörködő  és  alakszerűségekre 
súlyt  helyező  tudománya,  terjedelmes  tanúltsága, 
bensőség  híján  fényes  ékesszólása,  és  dialektikára 
hajló  lelki  ébersége  fokozott  mértékben  tükröz- 
tetik vissza  épen  azon  tehetségeket,  a  melyek 
kiművelésére  irányozta  mindig  a  jezsuita  isko- 
lázás legfőbb  törekvését.  Rendkívül  kifejlesztve, 
dús  mértekben  egyesültek  nála  a  gyakorlati  ké- 
pességek az  elméleti  készültséggel;  alkalmassá 
tették  arra,  bizton  haladni  járt  úton  a  legnagyobb 
sikerrel,  de  nem  arra,  új  ösvényt  vágni  ismeret- 
len tájakon.  ítélete  erős,  józan ;  értelmisége  szi- 
lárd, megbízható,  a  köznapiság  legfelsőbb  hatá- 
raiig terjeszkedő,  de  nem  azon  túl  szárnyaló : 
jellemébon  föllelhető  azon  sajátságok  összege,  a 
melyeket  nemzedéke  s  felekezete  hivatásához 
illőknek  s  méltóknak  tekintett;  de  hiányzott 
benne  amaz  oroszlántermészet  nemessége,  a  mely 
nélkül  nemzet  kegyeltjévé  nem  emelkedhetni. 
A  szerencse  néha  elárulta  ügyét,  személyét  soha ; 
egyénisége  mindenben  megfelelő  volt  élete  körül- 
ményeinek; pályájának  egyenletességét  semmi 
összeférhetetlenség  nyoma,  a  lelki  és  külviszo- 
nyok  összhangjának  semmi  hiánya  meg  nem 
zavarta.  Jeles  férfiú  volt,  elsőrendű  helyzetben  s 
szerepben ;  nem  kivételes,  kora  körülményein  és 
előítéletein  fölűlemelkedő  nagy  ember. 

Mint   minden   kiváló   egyénnél,   a  ki  ország 
történetében   tényező,    Pázmánynál  is  működé- 

sének  gyümölcsei,  az  üdvösek,  valamint  a  kárho- 
zatosak,  csak  halála  után  érlelődtek  meg  teljesen. 
Hozzájárult  sokban  azon  a  királyhoz,  a  hazához, 
a  vallásához  s  nemzetiségéhez  egyaránt  hü  jellem 
megalkotásához,  a  melynek  oly  szép  példány- 
képéül  szolgált  az  ifjúsága  első  benyomásait 
Pázmánytól  nyert  Zrinyi  Miklós ;  egyszersmind 
ö  az  elsők  egyike,  a  ki  korában  ismét  érdeklődést 
gerjesztett  a  szellemi  kérdések  iránt,  s  a  ki  a  ma- 
gyarság zamatjának  ápolására  figyelmet  forditott, 
fáradságot  nem  kiméit.  De  viszont  az  általa  ala- 
pitott  intézetek,  az  általa  elterjesztett  s  ellátott 
tanárok  nevelték  ama  ellatinosodó,  majd  elnéme- 
tesedő, a  honfiúi  érzésből  csaknem  egészen  ki- 
vetkőzött nemzedékeket,  a  melyek  félszázaddal 
és  századdal  később  alig  voltak  képesek  nagy 
nehezen  megőrizni  az  ősök  becses  hagyományait. 
Es  a  politikában  ő  alapította  meg  ama  szomorú 
emlékezetű  papi  uralmat,  a  melynek  kezei  között 
az  ország  alkotmánya  mindinkább  elsenyvedi,  a 
mely  egy  agyrém  után  való  kalandozásban  szem 
elöl  tévesztette  a  magyar  állam  minden  érdekét. 
Emlékét  tehát  mindig  kettős  minőségben  őrzi 
meg  az  utókor :  mint  ama  nagy  magyarok  egyi- 
kéét, a  kiknek  elhunyta  árván  hagyta  a  hazát, 
de  egyszersmind  mint  az  elsők  egyikét  azon  ül- 
dözők közül,  a  kik  százados  vallási  belvillongás 
gyászába  borították  honfitársaikat. 

A  harczok  rég  lezajlottak ;  a  sebeiből  fölocsu- 
dott  nemzetnek  ereje  maradt,  törvényeiből  a  régi 

keserű  emlékeket  kitörölni,  a  nélkül,  hogy  a 
múlttal  teljesen  szakított  volna :  s  így  képesült 
arra,  hogy  a  történetére  nyugodtan,  előítélet  nél- 
kül tekintsen  vissza.  Részrehajlatlanúl  szemlél- 
heti a  letűnteket;  s  ha  szeretetének  költészete 
mindig  azokat  fogja  is  inkább  környezni,  a  kik 
nem  csak  egy  töredékének,  egy  rendjének  ügyét 
tették  a  magokévá,  hanem  buzgón  az  ország  min- 
den osztályai  s  felekezetei  életföltételeinek  szen- 
telték erejöket,  a  kik  szabadságáért  lángoltak, 
szenvedtek  s  véreztek,  nem  tagadja  meg  soha 
tisztelete  adóját  azon  elfogultabbaktól  sem,  a 
kiket  túlnyomólag  ma  már  szinte  érthetetlen 
czélok  lelkesítettek,  de  a  kiknek  a  tömegből  ki- 
magasló alakjai  mégis  az  utódok  jogos  büszkesé- 
gének maradandóan  nemes  tápot  szolgáltatnak. 

Pestalozzi  Henrik.  Lénárd  és  Gertrúd.  Magyarította 
Zsengeri  S.  A  szerző  életrajzával.  Vászonba  kötve        2  írt. 

Tündérmesék.  A  legkedveltebb  gyűjteményekből  össze- 
állítva. Negyedik  kiadás.  Vászonba  kötve  80  kr. 

Wieland.  Az  Abderiták.  Fordította  Farkas  Albert.  Vá- 
szonba kötve  1  frt  40  kr. 


'H—%.About £. krkgihíislya.  íl. 
lü— 7üO./4i?oíy/£.Arégibáát.ya.lII. 
11—02.  Krasewszky  I.  I.  Üláns. 
■  5— Oi.  Deák  Ferencinek  az  J8G1 , 
óvi  országgyűléstől  elfogadott 
két  föliruta, 

i:.— 07.  Szigligeti  E.  Csikós. 
•S— 10.  Sandeau  Gy.  Az  örökség. 

.  11—13.  Echegaray  J.  A  nagy 
Galeotto. 

714—16.  Pascal  gondolatai. 

117-18.  Kónyi  A/.  Beust  és 
Andrássy. 

719—20  Imre  S.  A  középkori  ma- 
gyar irodalom  stiljáról. 

7-21—24.  Sand  Gy.  Indiána. 

7:5.  Gyulai  P,  Arany  János. 
10—30.  Barsi  J.  Utazás  ismeret- 
len állomás  felé. 
il— íi2.  Dumas  S.   A  Saint-eyri 
kisasszonyok. 

733-35.  Cs)ky  G.  A  zokoli  uraság 
két  leánva. 

7R6— 37.  Szász  K.  Horatius. 
.&— 40.  Peard  Francis  M.  Molly 
mama. 

741—47.  Kis  János  superintendens 
emlékezései  életéből. 

748— &1.  Cs/>/ G.  A  nagyratermett. 

752—54.  Csiky  G.  A  na^-mama. 

755—56.  Lavisse  E.  Európa  poli- 
tikai történetének  átnézete. 

757—58.  Aristoteles  poétikája. 

759—60.  Sophokles.  Elektra. 

761—66.  Listi  László  munkái. 

767—72.  Régi  utazások  Magyar- 
országon és  aBalkán  félszigeten. 

773—74.  Augier  E.  Az  arczátlanok. 

775—76.  Sophokles.  Oedipus  király. 

777—78.  Sophokles.  Oedipus 
Kol  ónosban. 

779—80.  Sophokles.  Antigoné. 

781—82.  Montesquieu  K.  Elmélke- 
dések a  rómaiak  nagyságának 
és  hanyatlásának  okairól. 

783.  Merimée  P.   Guillot  Arséne. 

784.  Coppée  F.  Két  fájdalom. 
785- 9á.  Pál  ff y  A.  Az   atyai  ház. 
793.  Theuriet  A.  Jean-Marie. 
794—95.  Seribe.  Az  én  jó  csillagom. 


7í)G-8ÖO.  Bellamy  E.  Visszapillaö- 

tás  2000-ből  1887-ik  évre. 
SOI.  Chateaubriand  F.  Az  utolsó 

Abendszeráds. 
802—02.  Schiller.  Az  orleánsí  szfiz. 
806-00.  Szigligeti  E.  Béldi  Pál. 
810—12.  Grillparzer  F.  A  tenger 

és  szerelem  hullámai. 
813—16.   Goldoni  K.  A  jótékony 

zsémbes. 
817—18.  Bikelas  D.  Lukis  Larns. 
819—20.   Hoffmann  Amadeus  Th. 

Klein  Zaches. 
821-30.  Várkonyi  báró  Amadé 

László  versel. 

831.  Kozma  A.  Korképek. 

832.  Lord  Byron.  A  kalóz. 
833—34.  Carlyle.  ^urns. 
835—37.  Bérezik  A.  A  svihákok. 
838—40.  Gróf  Ráday  Gedeon  ősz- 

szes  munkái. 

841—43.  Bérezik  A.  A  veteránok. 

844 — 45.  A  balkán-félszigeti  népek 
költészetéből. 

846—47.  Franczia  beszély ek.  Ford. 
Csiky  G. 

848—49.  Almard  6.  A  vasfejű. 

850.  Marmontel.  A  szép  Anikó. 

851—53.  Hugó  V.  Ruy  Blas. 

854—56.  Francé  Anatol.  Thaís. 

857—58.  G/w/a/P.  Gróf  Széchenyi 
István  mint  iró. 

859—60.  fíerc2/Á:Á  A  Bálkirálynő. 

861—64.  Gabányl  A.  A  Kapivár. 

865—68.  Fenini  C.   Az  olasz  iro- 
dalom története. 

869—72.  Dugonics  A.  Toldi  Miklós. 

873—74.  Seneca  L, -4 .Vigasztalások. 

875—77.  Bérezik  A.  A  peterdi  csata. 

878—80.  Freemann  A.t.  Az  angol 
alkotmány  fejlődése. 

881—82.  Coppée  F.  Idyll  a  háboní 
alatt, 

883.  Szász  K.  legifj.  A  múzsa. 

884—85.  Coppée  F.  Henrietta. 

880-95.  Pálffy  A.  A  fejedelem 
keresztleánya. 

896—97.  Hedensijerna  A.  Minden- 
féle népség, 

898—900.  Grillparzer  F.  Sappho. 


9öí— Ö3.  Álarcon  P.  A  háromszögű 
knlap  s  más  beszéljek. 

904—06.  Schulti  J.   Colette  foga- 
dalma. 

907— C9.  Heine  emlékiratai.  Való- 
ság és  költészet. 

910—11.  Racine.  Phaedra. 

912—13,  Voltaire.  Zaire. 

914—15.  l.eroy-Beauiieu.  A  zsidók 
és  az  antisémita  áramlat. 

916.  Miczkiewicz  A.  szonettjei. 

917—20.  Ecfiegaray  J.  Bernardo 
Montilla. 

921—26.  Vadnay  K.  A  kis  tündér. 

927—28.  Hugó  V,  A  király  mulat. 

929—31.  Balzac  Honoré  elbeszé- 
léseiből. 

932-34.  La  Rociiefoucauld  gon- 
dolatai. 

935—36.  Guizot.  A  democratia 
Francziaórszágban. 

937—40.  Zrínyi  Miklós  gróf.  Szigeti 
veszedelem. 

941.  Mörike  E.  Mozart  prágai 

942.  Carlyle.  Scott  Walter. 
943—46.  Freemann  A.  E.  k  töi-té- 

nelem  tanulmányozásának  mód- 
szerei. 

947—50.  Prevost A. Lesca.ntl>í&non 
és  Des  Grieux  lovag  története. 

951—52.  Kazinczy  Ferencz  versei. 

953—54.  PoeA.  Edgarkölteményei. 

955—57.  Kisfaludy  S.  Himfy  sze- 
relmei. A  kesergő  szerelem. 

958—60.  Kisfaludy  S.  A  boldog 
szerelem. 

961—62.  Vörösmarty  M.  Az  áldozat. 

963—64.  Vörösmarty  M.  Eger. 

965—68.  Shakspere,  Lear  király. 

969—73.  Csiky  G.  Árnyképek. 

794.  Mazsuranics  J.  Csengics 
Szmail  Aga  halála. 

975.  Francé  A.  A  rózsafa  biítor. 

976—80.  Álarcon  P.  A  botrány. 

981—85.  Pálffy  A.  A  Dabóczy- 
osalád. 

986—88.  Augier  £.  Gábriellé. 


989—91.  Puskin 

leánya. 
992—93.  Thoma 

lékezete. 
994-96.  RiedI  I 

dalom  föii'án 
997—98.  Echegí 

tisztit. 
999—1000.  Beri 
1001—03.  Echei 
1004—08.  Besai 

radalma. 
1009-10.  Mart 

Pillicoddy. 
1011—16.  Chab 
1017-18.  Math. 

megházasodó 
1019—20.  Lánc. 

ság  az  Ávpác 
1021—24.  Thackeray  M.  W.  lismond 

Henrik.  I. 
1025—28.  Thackeray  M.  FV.Esmond 

Henrik.  II. 

1029.  Macaulay  T.  B.  Johnson 
Sámuel. 

1030.  Szász  K.  Madár-távlatból. 
1031—32.  Hauptmann  G.  Hannele. 
1033—35.  Csengery  A.  Jellem- 
rajzok. 

1036—40.  Pá/^/>4.  Ne  hallja  hirét 

az  anyjának. 
1041—1052.  Elliot  A  vízi  malom. 

Eegény.  Két  kötetben. 

1053.  </ds/^a  A/.  Bornemisza  Anna. 
Beszély. 

1054.  P.  Cornelius   Tacitus.   Agri- 

1055—56  Lazarillo  de  Tormes  élete 
1057.  Ráskai  G.  Egy  szép  história 

a  vitéz    Franciscórul  és  az  ö 

feleségéről. 
1058—59.  ^/más/7".CzlgányPanna 

Népszínmű  3  felvonásban. 
1060.  Fazekas  Miiiály.  Ludas  Matyi. 

Komikai  elbeszélés. 
1061—62.  B.  Kemény  Zsigmond, 

Két  boldog.  Beszély. 
1063—64.  Kozma  A.  A  ezabadság 

ünnepére. 


FRANKLIN-rÁRSULAT  NYOHDJIjA. 


